
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 81 

5 Απριλίου 2013 


ΝΟΜΟΣ ΥΠ’ ΑΡΙΘ. 4141 

Επενδυτικά εργαλεία ανάπτυξης, παροχή πιστώσεων 
καί άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ Α' 

ΕΠΕΝΔΥΤΙΚΑ ΕΡΓΑΛΕΙΑ ΑΝΑΠΤΥΞΗΣ 
Άρθρο 1 

Τροποποιήσεις του ν. 2992/2002 

Το άρθρο 7 του ν. 2992/2002 (Α' 54) τροποποιείται 
ως ακολούθως: 

1. Το τελευταίο εδάφιο της παρ. 1 του άρθρου 7 αντι¬ 
καθίσταται ως εξής: 

«Η διάρκεια του Α.Κ.Ε.Σ. δεν μπορεί να υπερβαίνει τα 
είκοσι (20) έτη». 

2. Η παρ. 4 του άρθρου 7, αντικαθίσταται ως εξής: 

«4. Το Α.Κ.Ε.Σ έχει ως αποκλειστικό σκοπό τη συμμετο¬ 
χή στο κεφάλαιο επιχειρήσεων οι οποίες εδρεύουν: (α) 
στην Ελλάδα ή σε άλλο κράτος-μέλος της Ευρωπαϊκής 
Ένωσης ή (β) σε τρίτη χώρα, εφόσον δραστηριοποιού¬ 
νται στην παραγωγή ή στην παροχή υπηρεσιών στην 
Ελλάδα. 

Για την εκπλήρωση του σκοπού του το Α.Κ.Ε.Σ. μπορεί: 

α. Να συμμετέχει, κατά την ίδρυση ή μεταγενέστερα, 
στο κεφάλαιο επιχειρήσεων με κινητές αξίες που δεν 
είναι εισηγμένες σε οργανωμένη αγορά ή διαπραγμα¬ 
τεύσιμες σε Πολυμερή Μηχανισμό Διαπραγμάτευσης 
(Π.Μ.Δ.), καθώς και να επενδύει σε τίτλους επιλογής ή 
άλλες κινητές αξίες που παρέχουν δικαίωμα απόκτησης 
των ως άνω κινητών αξιών. 

β. Να συμμετέχει στο κεφάλαιο επιχειρήσεων με κι¬ 
νητές αξίες ήδη εισηγμένες σε οργανωμένη αγορά ή 
διαπραγματεύσιμες σε Π.Μ.Δ., καθώς και να επενδύει σε 
τίτλους επιλογής ή άλλες κινητές αξίες που παρέχουν 
δικαίωμα απόκτησης των ως άνω κινητών αξιών εφόσον, 
κατά το χρόνο απόκτησης της συμμετοχής, το ποσο¬ 
στό του Α.Κ.Ε.Σ. θα ανέρχεται τουλάχιστον στο 15% 
του μετοχικού κεφαλαίου των εν λόγω επιχειρήσεων. 
Το ελάχιστο αυτό όριο του 15% δεν εφαρμόζεται στην 
περίπτωση που το Α.Κ.Ε.Σ. συμμετείχε ήδη στο κεφάλαιο 
των επιχειρήσεων αυτών προ της εισαγωγής τους σε 


οργανωμένη αγορά ή έναρξης διαπραγμάτευσής τους 
σε Π.Μ.Δ.. 

γ. Να επενδύει σε κάθε είδους ομολογίες επιχειρήσε¬ 
ων με την επιφύλαξη του ορίου της περίπτωσης β' της 
παρούσας παραγράφου, εφόσον πρόκειται για εισηγμέ¬ 
νες ομολογίες ή μετατρέψιμες ομολογίες εισηγμένων 
εταιρειών. 

δ. Να τοποθετεί τα διαθέσιμό του σε καταθέσεις και 
σε μέσα χρηματαγοράς.» 

3. Στο δεύτερο εδάφιο της παραγράφου 5 του άρθρου 
7 οι λέξεις «του ν. 2396/1996» αντικαθίστανται με τις 
λέξεις «του ν. 3606/2007» και προστίθενται οι λέξεις «και 
εταιρία διαχείρισης ΟΣΕΚΑ του ν. 4099/2012 (Α' 250)». 

4. Στην παράγραφο 10 του άρθρου 7 προστίθενται 
εδάφια ως εξής: 

«Οι απαγορεύσεις των περιπτώσεων α' και β' της πα¬ 
ραγράφου 10 δεν ισχύουν εφόσον η επένδυση εγκριθεί 
από το εκατό τοις εκατό (100%) των λοιπών μεριδιούχων 
και υπό την προϋπόθεση ότι η επένδυση σε εκδότες των 
περιπτώσεων α' και β' δεν υπερβαίνει αθροιστικά το 
30% του συνόλου του ενεργητικού του Α.Κ.Ε.Σ.. Η δυ¬ 
νατότητα αυτή, καθώς και η ειδικότερη διαδικασία της 
έγκρισης πρέπει να ορίζονται στη σύμβαση σύστασης 
και διαχείρισης του Α.Κ.Ε.Σ..» 

5. Προστίθεται παράγραφος 7α ως εξής: 

«7α. Επιτρέπεται η εισαγωγή σε οργανωμένη αγορά 
της παρ.10 του άρθρου 2 του ν. 3606/2007 ή η ένταξη 
προς διαπραγμάτευση σε Π.Μ.Δ. της παρ. 11 του άρθρου 
2 του ν. 3606/2007 μεριδίων Α.Κ.Ε.Σ. ή μεριδίων/μετο¬ 
χών κεφαλαίων επιχειρηματικών συμμετοχών (νοηίυΓθ 
οαρίίαίε) που εδρεύουν σε άλλο κράτος - μέλος της 
Ευρωπαϊκής Ένωσης, σύμφωνα με τον Κανονισμό της 
οργανωμένης αγοράς ή του Π.Μ.Δ., αντιστοίχως. Τα ως 
άνω μερίδια Α.Κ.Ε.Σ. ή αλλοδαπά μερίδια/μετοχές κε¬ 
φαλαίων επιχειρηματικών συμμετοχών καταχωρούνται 
στο Σύστημα Αυλών Τίτλων (Σ.Α.Τ.) του ν. 3756/2009. 

Για τα Α.Κ.Ε.Σ. που εισάγουν ή εντάσσουν προς δι¬ 
απραγμάτευση μερίδιά τους σε οργανωμένη αγορά ή 
Π.Μ.Δ. που λειτουργεί στην Ελλάδα, αρμόδια αρχή για 
την εποπτεία της τήρησης των υποχρεώσεών τους και 
την εφαρμογή των διατάξεων του παρόντος άρθρου και 
των κανονιστικών αποφάσεων που εκδίδονται κατ'εξου- 
σιοδότησή του, είναι η Επιτροπή Κεφαλαιαγοράς. Για 
τα ανωτέρω Α.Κ.Ε.Σ. ισχύουν τα εξής: 

α) Κατά παρέκκλιση των διατάξεων της παραγράφου 
7: 

αα) Η συμμετοχή στο Α.Κ.Ε.Σ. αποδεικνύεται με την 
καταχώρηση των μεριδίων και των στοιχείων των δι¬ 
καιούχων στο Σ.Α.Τ., σύμφωνα με τον Κανονισμό Λει¬ 
τουργίας του, 

ββ) δεν επιτρέπεται να τίθενται περιορισμοί, με τη 
σύμβαση σύστασης και διαχείρισης, στη μεταβίβαση, 
επιβάρυνση και γενικά στη διάθεση των δικαιωμάτων 
επί μεριδίων Α.Κ.Ε.Σ. και 

γγ) η μεταβίβαση μεριδίων Α.Κ.Ε.Σ. εισηγμένων σε 
οργανωμένη αγορά ή ενταγμένων προς διαπραγμά¬ 
τευση σε Π.Μ.Δ. ισχύει έναντι πάντων με την καταχώ- 
ρησή της στο Σ.Α.Τ.. Το τρίτο εδάφιο της παραγράφου 
21 του παρόντος άρθρου δεν ισχύει για τα εισηγμένα 
σε οργανωμένη αγορά ή διαπραγματεύσιμα σε Π.Μ.Δ. 
μερίδια Α.Κ.Ε.Σ.. 

β) Η σύσταση ενεχύρου επί των εισηγμένων μεριδίων 
Α.Κ.Ε.Σ. ισχύει έναντι πάντων με την καταχώρηση της 
στο Σ.Α.Τ., η δε ικανοποίηση του δικαιώματος του ενε- 
χυρούχου δανειστή εκ των μεριδίων Α.Κ.Ε.Σ. που είναι 
εισηγμένα σε οργανωμένη αγορά ή διαπραγματεύονται 
σε Π.Μ.Δ., γίνεται σύμφωνα με τη διάταξη της παρ. 3 
του άρθρου 4 του ν. 3301/2004 (Α' 263), τις διατάξεις 
του άρθρου 24 του ν. 3632/1928, καθώς και τις εν γένει 
διατάξεις για την αναγκαστική εκτέλεση επί μετοχών 
εισηγμένων σε οργανωμένη αγορά. 

γ) Η εισαγωγή ή ένταξη προς διαπραγμάτευση με¬ 
ριδίων Α.Κ.Ε.Σ. προϋποθέτει την ολοσχερή κατάθεση 
των στοιχείων του ενεργητικού του Α.Κ.Ε.Σ. στον θε- 
ματοφύλακα. 

δ) Κατά παρέκκλιση των διατάξεων της παραγράφου 
8, από την κατάθεση της αίτησης εισαγωγής ή ένταξης 
προς διαπραγμάτευση σε οργανωμένη αγορά ή Π.Μ.Δ. 
αντιστοίχως, αίρεται το όριο των εκατόν πενήντα χιλιά¬ 
δων (150.000) ευρώ για την ελάχιστη αξία συμμετοχής 
κάθε μεριδιούχου. 

ε) Κατά παρέκκλιση των διατάξεων της παραγράφου 
17, η ετήσια έκθεση για τα Α.Κ.Ε.Σ. δεν περιλαμβάνει τις 
μεταβολές στην ταυτότητα των μεριδιούχων. 

στ) Για την εφαρμογή κάθε ειδικής διάταξης που προ¬ 
βλέπει τις επιτρεπόμενες επενδύσεις από ορισμένα πρό¬ 
σωπα υπαγόμενα σε ειδικό καθεστώς, τα μερίδια των 
Α.Κ.Ε.Σ. που εισάγονται ή εντάσσονται προς διαπραγμά¬ 
τευση σε οργανωμένη αγορά ή σε Π.Μ.Δ., αντιστοίχως, 
νοούνται ως κινητές αξίες κατά την έννοια του άρθρου 
1 του ν. 3371/2005.» 

6. Η παράγραφος 18 του άρθρου 7 αντικαθίσταται 
ως εξής: 

«18. Τα στοιχεία του ενεργητικού του Α.Κ.Ε.Σ. είτε είναι 
εισηγημένα σε χρηματιστήριο είτε όχι αποτιμώνται από 
τη διαχειρίστρια εταιρία, σύμφωνα με τους κανόνες που 
επιβάλλουν τα διεθνή πρότυπα χρηματοοικονομικής 
αναφοράς.» 

7. Στην παράγραφος 19 του άρθρου 7 διαγράφεται η 
λέξη «ετησίως». 

8. Στο άρθρο 7 προστίθενται παράγραφοι 25 και 26 
ως εξής: 

«25. Με απόφαση της Επιτροπής Κεφαλαιαγοράς δύνα- 
ται να καθορίζονται και να εξειδικεύονται θέματα όπως 
οι προϋποθέσεις που πρέπει να πληρούν οι διαχειριστές 
των εισηγμένων Α.Κ.Ε.Σ. και των αντίστοιχων αλλοδα¬ 
πών κεφαλαίων επιχειρηματικών συμμετοχών που δια¬ 


θέτουν μερίδια/μετοχές στην Ελλάδα, το περιεχόμενο 
του ενημερωτικού δελτίου εισαγωγής των μεριδίων, οι 
υποχρεώσεις διαφάνειας και ενημέρωσης για τα εισηγ¬ 
μένα μερίδια, οι υποχρεώσεις των εταιριών παροχής 
επενδυτικών υπηρεσιών κατά την παροχή επενδυτικών 
υπηρεσιών που σχετίζονται με Α.Κ.Ε.Σ., η διαδικασία και 
κάθε άλλο θέμα που αφορά την εξαγορά των εισηγμέ¬ 
νων μεριδίων σε περίπτωση διαγραφής τους από την 
οργανωμένη αγορά ή τον Π.Μ.Δ. αντιστοίχως, τυχόν 
αποκλίσεις μεταξύ χρηματιστηριακής και καθαρής τιμής 
μεριδίων και τυχόν επιβολή περιορισμών ως προς τη 
μόχλευση των ελληνικών Α.Κ.Ε.Σ., τα ειδικότερα στοι¬ 
χεία που περιέχονται στις καταχωρήσεις εισηγμένων 
μεριδίων στο Σ.Α.Τ., καθώς και κάθε ειδικότερο θέμα και 
αναγκαία λεπτομέρεια σχετικά με τα ανωτέρω. 

26. Αν παραβιασθούν οι διατάξεις των παραγράφων 
7α και 25 ή οι αποφάσεις που εκδίδονται κατ' εξου¬ 
σιοδότησή τους, η Επιτροπή Κεφαλαιαγοράς μπορεί 
να επιβάλλει, στη διαχειρίστρια εταιρία ή και στο θε- 
ματοφύλακα επίπληξη ή πρόστιμο ίσο με το διπλάσιο 
του οφέλους που τυχόν απεκόμισε ο παραβάτης. Εάν 
το ποσό του οφέλους δεν μπορεί να προσδιορισθεί, 
πρόστιμο ύψους από χίλια (1.000) ευρώ μέχρι τρία εκα¬ 
τομμύρια (3.000.000) ευρώ. Κατά την επιμέτρηση των 
κυρώσεων λαμβάνονται ενδεικτικά υπόψη η επίπτωση 
της παράβασης στην εύρυθμη λειτουργία της αγοράς, 
ο κίνδυνος πρόκλησης βλάβης στα συμφέροντα των 
επενδυτών, το ύψος της προκληθείσας ζημίας σε επεν¬ 
δυτές και της τυχόν αποκατάστασής της, η λήψη μέτρων 
από την εταιρία για την συμμόρφωσή της στο μέλλον, ο 
βαθμός συνεργασίας με την Επιτροπή Κεφαλαιαγοράς 
κατά το στάδιο διερεύνησης και ελέγχου, οι ανάγκες 
της ειδικής και γενικής πρόληψης και η τυχόν καθ' υπο¬ 
τροπήν τέλεση παραβάσεων του νόμου αυτού ή της 
λοιπής νομοθεσίας για την κεφαλαιαγορά.» 

Άρθρο 2 

Τροποποιήσεις του ν. 2367/1995 

Ο ν. 2367/1995 (Α' 261) τροποποιείται ως εξής: 

1. Το πρώτο εδάφιο της παραγράφου 1 του άρθρου 5 
αντικαθίσταται με εδάφια ως εξής: 

«Η Εταιρία Κεφαλαίου Επιχειρηματικών Συμμετοχών 
(Ε.Κ.Ε.Σ.) είναι ανώνυμη εταιρία με αποκλειστικό σκοπό 
τη συμμετοχή στο κεφάλαιο επιχειρήσεων, οι οποίες 
εδρεύουν: (α) στην Ελλάδα ή σε άλλο κράτος-μέλος της 
Ευρωπάίκής'Ενωσης ή (β) σε τρίτη χώρα, εφόσον οι επι¬ 
χειρήσεις δραστηριοποιούνται στην παραγωγή ή στην 
παροχή υπηρεσιών στην Ελλάδα. Η εταιρία ιδρύεται 
σύμφωνα με τις διατάξεις του κ.ν. 2190/1920 και από το 
καταστατικό της πρέπει να προκύπτει ο αποκλειστικός 
της σκοπός, σύμφωνα με τον παρόντα νόμο. Η σχετική 
εγκριτική απόφαση γνωστοποιείται ταυτόχρονα στην 
Επιτροπή Κεφαλαιαγοράς. Η Ε.Κ.Ε.Σ. υποχρεούται να 
περιλαμβάνει στην επωνυμία της τη φράση «Εταιρία 
Κεφαλαίου Επιχειρηματικών Συμμετοχών (Ε.Κ.Ε.Σ.) του 
ν. 2367/1995. Από την εισαγωγή των μετοχών της Ε.Κ.Ε.Σ. 
σε οργανωμένη αγορά ή την ένταξή τους για διαπραγ¬ 
μάτευση σε Πολυμερή Μηχανισμό Διαπραγμάτευσης 
(Π.Μ.Δ.), σύμφωνα με την παράγραφο 2 του άρθρου 6, η 
Ε.Κ.Ε.Σ. εποπτεύεται σύμφωνα με τις διατάξεις που ισχύ¬ 
ουν για τις εταιρίες που είναι εισηγμένες σε οργανωμέ¬ 
νη αγορά ή που έχουν ενταχθεί σε Π.Μ.Δ., αντίστοιχα.» 

2. Η παράγραφος 3 του άρθρου 5 αντικαθίσταται ως 
εξής: 

«3. Η Ε.Κ.Ε.Σ. μπορεί να συμμετέχει στο κεφάλαιο επι¬ 
χειρήσεων με κινητές αξίες ήδη εισηγμένες σε οργανω¬ 
μένη αγορά ή διαπραγματεύσιμες σε Π.Μ.Δ., κατά την 
έννοια των παραγράφων 10 και 11 του άρθρου 2 του ν. 
3606/2007 αντίστοιχα, καθώς και να επενδύει σε τίτλους 
επιλογής ή άλλες κινητές αξίες που παρέχουν δικαίωμα 
απόκτησης των ως άνω κινητών αξιών, μέχρι σωρευ- 
τικά ανώτατου ποσοστού 40% του ενεργητικού της. Η 
Επιτροπή Κεφαλαιαγοράς μπορεί με απόφασή της να 
μεταβάλλει το παραπάνω ποσοστό. Η Ε.Κ.Ε.Σ. μπορεί, 
επίσης, να επενδύει σε ομολογίες που εκδίδονται από 
επιχειρήσεις που είναι εισηγμένες σε οργανωμένη αγο¬ 
ρά ή διαπραγματεύσιμες σε Π.Μ.Δ..» 

3. Το δεύτερο εδάφιο της παραγράφου 6 του άρθρου 
5 αντικαθίσταται ως εξής: 

«Διαχειριστής μπορεί να είναι εταιρία που έχει λάβει 
άδεια να παρέχει την επενδυτική υπηρεσία της περί¬ 
πτωσης δ' της παρ. 1 του άρθρου 4 του ν. 3606/2007 
ή επιχείρηση, κράτους - μέλους του Ευρωπαϊκού Οικο¬ 
νομικού Χώρου η οποία δύναται να διαχειρίζεται αντί¬ 
στοιχα σχήματα παροχής επιχειρηματικού κεφαλαίου 
και έχει την απαραίτητη οργάνωση και εμπειρία, καθώς 
και εταιρία διαχείρισης ΟΣΕΚΑ του ν. 4099/2012 (Α' 250). 
Με απόφαση της Επιτροπής Κεφαλαιαγοράς μπορεί να 
ορίζονται οι ειδικότερες προϋποθέσεις που πρέπει να 
πληρούν οι διαχειριστές Ε.Κ.Ε.Σ.» 

4. Η παράγραφος 1 του άρθρου 6 αντικαθίσταται ως 

εξής: 

«1. Το ελάχιστο μετοχικό κεφάλαιο της Ε.Κ.Ε.Σ. ορίζεται 
σε τριακόσιες χιλιάδες (300.000) ευρώ και καταβάλλεται 
ολοσχερώς κατά τη σύσταση της εταιρίας. Με απόφαση 
του Υπουργού Ανάπτυξης, Ανταγωνιστικότητας, Υποδο¬ 
μών, Μεταφορών και Δικτύων μπορεί να μεταβάλλεται 
το ελάχιστο μετοχικό κεφάλαιο της Ε.Κ.Ε.Σ..» 

5. Η παράγραφος 2 του άρθρου 6 αντικαθίσταται ως 

εξής: 

«2. Οι μετοχές της Ε.Κ.Ε.Σ. είναι ονομαστικές και εισά- 
γονται σε οργανωμένη αγορά της παρ. 10 του άρθρου 2 
του ν. 3606/2007 ή εντάσσονται προς διαπραγμάτευση 
σε Π.Μ.Δ. της παρ. 11 του άρθρου 2 του ν. 3606/2007, 
εντός είκοσι τεσσάρων (24) μηνών από τη σύστασή 
της, σύμφωνα με τις ισχύουσες για τις οργανωμένες 
αγορές και Π.Μ.Δ. διατάξεις ή από την ισχύ του παρό¬ 
ντος νόμου, εφόσον πρόκειται για ήδη υφιστάμενες και 
λειτουργούσες Ε.Κ.Ε.Σ.. Σε περίπτωση μη εισαγωγής 
Ε.Κ.Ε.Σ. σε οργανωμένη αγορά ή σε περίπτωση μη έντα¬ 
ξης της Ε.Κ.Ε.Σ. σε Π.Μ.Δ., η Επιτροπή Κεφαλαιαγοράς 
μπορεί, ύστερα από αίτηση της Ε.Κ.Ε.Σ., να παρατείνει 
την παραπάνω προθεσμία, για χρονικό διάστημα έως 
δεκαοκτώ (18) μήνες, εφόσον συντρέχει λόγος ανωτέρας 
βίας ή αν κριθεί ότι οι συνθήκες της αγοράς θέτουν 
σε κίνδυνο την επίτευξη της εισαγωγής των μετοχών 
της εταιρίας στην οργανωμένη αγορά ή την ένταξή 
τους στον Π.Μ.Δ.. Εφόσον η Ε.Κ.Ε.Σ. δεν εισαχθεί σε 
οργανωμένη αγορά ή δεν ενταχθεί σε Π.Μ.Δ. εντός των 
παραπάνω προθεσμιών (αρχική και μετά από δοθείσα 
παράταση) λύεται αυτοδικαίως, ανακαλούνται τα προ- 
βλεπόμενα για αυτήν φορολογικά οφέλη, καθώς και 
οποιεσδήποτε άλλες ευνοϊκές για αυτήν φορολογικές 
ρυθμίσεις, που θεσπίζονται σε άλλους νόμους και τίθε¬ 
ται σε εκκαθάριση.» 


6. Η παράγραφος 4 του άρθρου 6 αντικαθίσταται ως 
εξής: 

«Η επένδυση κεφαλαίων ή η παροχή εγγυήσεων από 
την Ε.Κ.Ε.Σ. σε επιχείρηση ή σε συνδεδεμένες επιχει¬ 
ρήσεις κατά την έννοια της παρ. 5 του άρθρου 42ε του 
κ.ν. 2190/1920, δεν επιτρέπεται να υπερβαίνει αθροιστικά 
το είκοσι πέντε τοις εκατό (25%) των ιδίων κεφαλαίων 
της Ε.Κ.Ε.Σ., όπως αυτά ορίζονται στο πρώτο εδάφιο 
της επόμενης παραγράφου, με την επιφύλαξη των δια¬ 
τάξεων του άρθρου 23α του κ.ν. 2190/1920.» 

7. Το πρώτο και το δεύτερο εδάφιο της παραγράφου 
6 του άρθρου 6 αντικαθίστανται ως εξής: 

«Μετά το κλείσιμο της τρίτης χρήσης της η Ε.Κ.Ε.Σ. 
υποχρεούται να έχει συνεχώς επενδεδυμένο ποσοστό 
τουλάχιστον πενήντα τοις εκατό (50%) των ιδίων κεφα¬ 
λαίων της σε συμμετοχές και ομολογίες των περιπτώ¬ 
σεων α' και β' της παραγράφου 2 και της παραγράφου 
3 του άρθρου 5». 

8. Η παράγραφος 7 του άρθρου 6 αντικαθίσταται ως 
εξής: 

«7. Τα στοιχεία του ενεργητικού της Ε.Κ.Ε.Σ. αποτι- 
μώνται σύμφωνα με τους κανόνες που επιβάλλουν των 
διεθνών προτύπων χρηματοοικονομικής αναφοράς. Η 
Ε.Κ.Ε.Σ. αναθέτει τη φύλαξη των στοιχείων του χαρτο¬ 
φυλακίου επενδύσεών της σε επιχείρηση που μπορεί 
να παρέχει υπηρεσίες θεματοφυλακής στην Ελλάδα.» 

9. Οι παράγραφοι 5, 7 και 8 του άρθρου 5, η παράγρα¬ 
φος 3 του άρθρου 6 και η παράγραφος 4 του άρθρου 
8 καταργούνται. 

Άρθρο 3 

Τροποποιήσεις του ν. 3371/2005 

Ο ν. 3371/2005 (Α' 178) τροποποιείται ως εξής: 

1. Στο πρώτο εδάφιο της παραγράφου 5 του άρθρου 
17 προστίθεται εδάφιο ως εξής: 

«Η ίδια πλειοψηφία απαιτείται και για τη λήψη από¬ 
φασης εταιρικού μετασχηματισμού (συγχώνευσης, διά¬ 
σπασης ή μετατροπής), η οποία έχει ως αποτέλεσμα τη 
διαγραφή των μετοχών της εκδότριας εταιρίας από το 
χρηματιστήριο. Το προηγούμενο εδάφιο δεν εφαρμόζε¬ 
ται εάν, συνεπεία των εταιρικών μετασχηματισμών, οι 
μέτοχοι της απορροφώμενης, διασπώμενης ή μετατρε- 
πόμενης εταιρίας λαμβάνουν εισηγμένες μετοχές σύμ¬ 
φωνα με τους όρους των ανωτέρω μετασχηματισμών.» 

2. Η περίπτωση δ' της παραγράφου 1 του άρθρου 30 
αντικαθίσταται ως εξής: 

«δ) Νεοεκδιδόμενες κινητές αξίες, εφόσον οι όροι έκ¬ 
δοσης περιλαμβάνουν την υποχρέωση υποβολής αίτη¬ 
σης για εισαγωγή σε οργανωμένη αγορά και εφόσον η 
εισαγωγή αυτή οφείλει να πραγματοποιηθεί, το αργό¬ 
τερο εντός δύο ετών από την έκδοση.» 

3. Η παράγραφος 6 του άρθρου 31 αντικαθίσταται 
ως εξής: 

«6. Η Α.Ε.Ε.Χ. δεν επιτρέπεται να αποκτά ποσοστό 
μεγαλύτερο του δέκα τοις εκατό (10%): 

α) των μετοχών είτε με δικαίωμα ψήφου είτε χωρίς 
δικαίωμα ψήφου ενός εκδότη. Το ανωτέρω όριο δεν 
εφαρμόζεται όταν η τοποθέτηση της Α.Ε.Ε.Χ. δεν υπερ¬ 
βαίνει το πέντε τοις εκατό (5%) της τρέχουσας αξίας 
του χαρτοφυλακίου της, 

β) των ομολόγων ενός εκδότη. Το ανωτέρω όριο δεν 
εφαρμόζεται όταν η τοποθέτηση της Α.Ε.Ε.Χ. δεν υπέρ- 

βαίνει το πέντε τοις εκατό (5%) της τρέχουσας αξίας 
του χαρτοφυλακίου της, 

γ) των μέσων χρηματαγοράς ενός εκδότη. Το ανω¬ 
τέρω όριο δεν εφαρμόζεται όταν η τοποθέτηση της 
Α.Ε.Ε.Χ. δεν υπερβαίνει το πέντε τοις εκατό (5%) της 
τρέχουσας αξίας του χαρτοφυλακίου της, 

δ) των μεριδίων οργανισμού συλλογικών επενδύσεων 
σε κινητές αξίες (ΟΣΕΚΑ) ή άλλου οργανισμού συλλο¬ 
γικών επενδύσεων. 

Τα ως άνω όρια μπορεί να μεταβάλλονται με απόφαση 
της Επιτροπής Κεφαλαιαγοράς.» 

Άρθρο 4 

Τροποποιήσεις του ν. 3756/2009 

Ο ν. 3756/2009 (Α' 53) τροποποιείται ως εξής: 

1. Στο τέλος της παραγράφου 1 του άρθρου 1 προστί¬ 
θεται εδάφιο ως εξής: 

«Ο διαχειριστής του ΣΑΤ ενεργεί ως Κεντρικό Απο- 
θετήριο Αξιών, σύμφωνα με τις παραγράφους 4 και 5 
του άρθρου 83 του ν. 3606/2007 (Α' 195) και κατά τα 
ειδικότερα οριζόμενα στις επόμενες διατάξεις.» 

2. Στην παρ. 2 του άρθρου 1 του ν. 3756/2009 οι πε¬ 
ριπτώσεις ζ', η', θ'και ι' αναριθμούνται σε η', θ', ι' και 
ια' αντίστοιχα, και προστίθεται νέα περίπτωση ζ', της, 
και ως εξής: 

«ζ) οι διαδικασίες διακανονισμού συναλλαγών επί 
των άυλων κινητών αξιών ή και επί άλλων χρηματοπι¬ 
στωτικών μέσων του στοιχείου δ' του άρθρου 5 του ν. 
3606/2007, βάσει των οποίων εκτελούνται οι παραδόσεις 
κινητών αξιών στο Σ.Α.Τ. ή και οι χρηματικοί διακανονι¬ 
σμοί σε σχέση με τις συναλλαγές αυτές». 

3. Στην παράγραφο 3 του άρθρου 4 προστίθενται 
εδάφια ως εξής : 

«Ο εκδότης του πιστοποιητικού που αποκτά κυριότητα 
των παριστάμενων κινητών αξιών κατέχει τις κινητές 
αξίες υπό τους όρους που προβλέπονται στη σύμβαση. 
Οι παριστάμενες κινητές αξίες δεν περιλαμβάνονται 
στον ισολογισμό του εκδότη των πιστοποιητικών, δεν 
αποτελούν μέρος της πτωχευτικής του περιουσίας και 
δεν μπορούν να αποτελέσουν αντικείμενο εναντίον του 
κατάσχεσης ή δέσμευσης, σε περίπτωση δε που κατα¬ 
σχεθούν παρά ταύτα μπορεί να ασκηθεί ανακοπή με 
ανάλογη εφαρμογή του άρθρου 936 Κ.Πολ.Δ..» 

4. Το πρώτο εδάφιο του άρθρου 5 αντικαθίσταται 
ως εξής : 

«Ο διαχειριστής του Σ.Α.Τ. μπορεί να τηρεί στο όνομά 
του αλλά για λογαριασμό τρίτων δικαιούχων, σύμφωνα 
με το δίκαιο που διέπει τις αλλοδαπές κινητές αξίες, 
συγκεντρωτικό λογαριασμό στο αλλοδαπό μητρώο 
άυλων ή ακινητοποιημένων τίτλων, απευθείας ή μέσω 
πιστωτικού ιδρύματος ή επιχείρησης παροχής επενδυ¬ 
τικών υπηρεσιών που ενεργεί ως θεματοφύλακας. Οι 
κινητές αξίες που τηρούνται από τον διαχειριστή του 
Σ.Α.Τ. για λογαριασμό τρίτων αποχωρίζονται από την 
εταιρική περιουσία του διαχειριστή και δεν μπορούν να 
αποτελέσουν αντικείμενο εναντίον του κατάσχεσης ή 
δέσμευσης, σε περίπτωση δε που κατασχεθούν παρά 
ταύτα μπορεί να ασκηθεί ανακοπή με ανάλογη εφαρ¬ 
μογή του άρθρου 936 Κ.ΙΊολΑ». 

5. Το πρώτο εδάφιο του άρθρου 6 αντικαθίσταται 
ως εξής : 

«Ο διαχειριστής του Σ.Α.Τ. μπορεί να συνάπτει συμ¬ 
φωνίες τήρησης κινητών αξιών σε λογιστική μορφή ή 


να δημιουργεί συνδέσμους με αλλοδαπά συστήματα ή 
μητρώα ή πιστωτικά ιδρύματα ή επιχειρήσεις παροχής 
επενδυτικών υπηρεσιών που ενεργούν ως θεματοφύλα- 
κες, μετά από προηγούμενη γνωστοποίηση στην Επι¬ 
τροπή Κεφαλαιαγοράς.» 

ΚΕΦΑΛΑΙΟ Β' 

ΠΑΡΟΧΗ ΠΙΣΤΩΣΗΣ ΓΙΑ ΤΗΝ ΑΓΟΡΑ ΚΙΝΗΤΩΝ ΑΞΙΩΝ 

Αρθρο 5 

Ορισμοί 

Για τους σκοπούς των διατάξεων των άρθρων 5 έως 
11 του παρόντος νόμου νοούνται ως: 

α) «Κινητές αξίες»: οι κινητές αξίες των περιπτώσε¬ 
ων α' και β' της παραγράφου 13 του άρθρου 2 του ν. 
3606/2007, μερίδια ή μετοχές Ο.Σ.Ε.Κ.Α. του ν. 4099/2012, 
καθώς και τα μερίδια Α.Κ.Ε.Σ. του ν. 2992/2002 που απο¬ 
τελούν αντικείμενο διαπραγμάτευσης σε οργανωμένη 
αγορά ή σε Πολυμελή Μηχανισμό Διαπραγμάτευσης 
(Π.Μ.Δ.). 

β) «Οργανωμένη Αγορά»: οργανωμένη αγορά κράτους 
- μέλους της Ευρωπαϊκής'Ενωσης ή τρίτου κράτους που 
διέπεται από ισοδύναμους κανόνες εποπτείας . 

γ) «Πολυμερής Μηχανισμός Διαπραγμάτευσης»: Πολυ¬ 
μερής Μηχανισμός Διαπραγμάτευσης κράτους-μέλους 
της Ευρωπαϊκής Ένωσης. 

δ) «Χαρτοφυλάκιο Ασφαλείας»: το σύνολο της πα¬ 
ρεχόμενης από επενδυτή ασφαλείας, αποτελούμενης 
από κινητές αξίες ή και μετρητά προς εξασφάλιση της 
εκπλήρωσης των υποχρεώσεων που απορρέουν από 
την παροχή πίστωσης από την ΑΕΠΕΥ ή το πιστωτικό 
ίδρυμα για την εξόφληση του τιμήματος αγοράς κινη¬ 
τών αξιών. 

ε) «Περιθώριο»: η διαφορά μεταξύ της τρέχουσας αξί¬ 
ας των κινητών αξιών που περιέχονται στο χαρτοφυλά¬ 
κιο ασφάλειας και του χρεωστικού υπολοίπου. 

στ) «Αρχικό περιθώριο»: το ελάχιστο περιθώριο ως 
ποσοστό επί του χαρτοφυλακίου ασφαλείας, το οποίο 
θα πρέπει να υφίσταται προκειμένου να πραγματοποι¬ 
ηθεί συγκεκριμένη αγορά κινητών αξιών με πίστωση, 
συμπεριλαμβανομένης της αξίας της εν λόγω αγοράς. 

ζ) «Διατηρητέο περιθώριο»: το ελάχιστο περιθώριο ως 
ποσοστό επί του χαρτοφυλακίου ασφαλείας, το οποίο 
πρέπει να υφίσταται οποτεδήποτε κατά τη διάρκεια της 
πιστωτικής σύμβασης. 

η) «Ελλειμμα Περιθωρίου»: το ποσό κατά το οποίο το 
περιθώριο υπολείπεται του ποσού που αντιστοιχεί στο 
Αρχικό ή Διατηρητέο περιθώριο. 

Άρθρο 6 

Όροι για την παροχή πίστωσης 

1. Ανώνυμη εταιρεία παροχής επενδυτικών υπηρεσιών 
(ΑΕΠΕΥ), η οποία έχει λάβει από την Επιτροπή Κεφα¬ 
λαιαγοράς άδεια λειτουργίας προκειμένου να παρέχει 
την παρεπόμενη υπηρεσία της περίπτωσης β' της παρ. 
2 του άρθρου 4 του ν. 3606/2007, καθώς και πιστωτικό 
ίδρυμα μπορούν να παρέχουν πίστωση σε πελάτες τους 
για την αγορά κινητών αξιών, σύμφωνα με τις διατάξεις 
των άρθρων 5 έως 13 του παρόντος νόμου . 

2. Οι ΑΕΠΕΥ απαγορεύεται να παρέχουν κάθε άλλη 
πίστωση προς οποιοδήποτε φυσικό ή νομικό πρόσωπο 
για σκοπό άλλον από τον οριζόμενο στην παράγραφο 1. 

3. Για την παροχή πίστωσης σε επενδυτή απαιτείται 
η σύναψη έγγραφης σύμβασης. Η σύμβαση και οι συμ- 

βατικοί τόκοι που απορρέουν από αυτή δεν υπόκεινται 
σε τέλος χαρτόσημου. 

4. Με απόφαση της Επιτροπής Κεφαλαιαγοράς κα¬ 
τόπιν γνώμης της Τράπεζας της Ελλάδος μπορεί να 
καθορίζονται οι ειδικότεροι όροι και προϋποθέσεις για 
την παροχή πίστωσης από ΑΕΠΕΥ και ιδίως: 

(α) το ελάχιστο διατηρητέο περιθώριο ως ποσοστό επί 
της τρέχουσας αξίας του χαρτοφυλακίου ασφαλείας, 

(β) το ελάχιστο αρχικό περιθώριο που πρέπει να ισχύει 
σε κάθε περίπτωση, 

(γ) οι περιορισμοί στη συμμετοχή των κατηγοριών 
κινητών αξιών που αποτελούν στο χαρτοφυλάκιο ασφα¬ 
λείας, 

(δ) ο τρόπος αποτίμησης του χαρτοφυλακίου ασφα¬ 
λείας, 

(ε) οι αποκλίσεις από τις περιπτώσεις α' έως δ' της 
παρούσας παραγράφου ανάλογα με τα χαρακτηριστικά, 
τον τύπο ή την κατηγορία των κινητών αξιών, 

(στ) οι κατηγορίες κινητών αξιών που τυχόν δεν μπο¬ 
ρεί να περιληφθούν στο χαρτοφυλάκιο ασφαλείας και 

(ζ) κάθε άλλο θέμα ή αναγκαία λεπτομέρεια εν γένει 
που αφορά τη λειτουργία της παρεπόμενης υπηρεσίας 
της πίστωσης. 

5. Με κοινή απόφαση της Τράπεζας της Ελλάδας και 
της Επιτροπής Κεφαλαιαγοράς καθορίζονται οι όροι και 
προϋποθέσεις της παραγράφου 4 που εφαρμόζονται 
για την παροχή πίστωσης από τα πιστωτικά ιδρύματα. 

Αρθρο 7 

Χαρτοφυλάκιο ασφαλείας 

1. Το χαρτοφυλάκιο ασφαλείας αποτελείται από τις 
κινητές αξίες, οι οποίες αγοράζονται με πίστωση, με¬ 
τρητά, και από άλλες κινητές αξίες, οι οποίες είναι 
καταχωρημένες ή παρακολουθούνται σε σύστημα κα- 
ταχώρησης και παρακολούθησης τίτλων σε λογιστική 
μορφή που λειτουργεί στην Ελλάδα, τις οποίες παρέχει 
ο επενδυτής ως ασφάλεια για την οφειλή που γεννάται 
ύστερα από τη χορήγηση κάθε πίστωσης. 

2. Για την εξασφάλιση της ομαλής εκπλήρωσης των 
υποχρεώσεων που απορρέουν από την παροχή πίστω¬ 
σης προς επενδυτή, συστήνεται νόμιμο ενέχυρο υπέρ 
της ΑΕΠΕΥ ή του πιστωτικού ιδρύματος επί των κινητών 
αξιών ή των απαιτήσεων επί κινητών αξιών που περιλαμ¬ 
βάνονται στο χαρτοφυλάκιο ασφαλείας και διέπονται 
από το ελληνικό δίκαιο. Σε περίπτωση που οι κινητές 
αξίες που περιέχονται στο χαρτοφυλάκιο ασφαλείας 
διέπονται από αλλοδαπό δίκαιο, η ΑΕΠΕΥ ή το πιστω¬ 
τικό ίδρυμα φέρει την ευθύνη διενέργειας ελέγχου κα¬ 
ταλληλότητας (άυο άίΐίροποο) επί των αξιών αυτών, με 
γνώμονα τη νόμιμη σύσταση εμπράγματης ασφάλειας 
επί αυτών και τη δυνατότητα άμεσης ρευστοποίησής 
τους, σύμφωνα με τις διατάξεις του οικείου δικαίου. 

Άρθρο 8 

Αρχικό και διατηρητέο περιθώριο 

1. Η κάλυψη αρχικού περιθωρίου πραγματοποιείται 
πριν την εκτέλεση της εντολής αγοράς με καταβολή 
μετρητών ή με ένταξη στο χαρτοφυλάκιο ασφαλείας 
κινητών αξιών, που δεν περιέχονται μέχρι τότε σε αυτό. 

2. Σε περίπτωση που το περιθώριο καταστεί κατώτερο 
από το διατηρητέο περιθώριο, η ΑΕΠΕΥ ή το πιστωτικό 
ίδρυμα καλεί μέχρι την έναρξη της επόμενης συνεδρία¬ 
σης τον επενδυτή να προβεί σε κάλυψη της διαφοράς 


το αργότερο μέχρι την επόμενη εργάσιμη ημέρα από 
την ενημέρωσή του. 

3. Εάν ο επενδυτής δεν καλύψει εμπρόθεσμα το έλ¬ 
λειμμα του διατηρητέου περιθωρίου, η ΑΕΠΕΥ ή το 
πιστωτικό ίδρυμα, προκειμένου να αποκατασταθεί το 
διατηρητέο περιθώριο, προβαίνει το αργότερο μέχρι 
την επομένη εργάσιμη ημέρα από τη λήξη της προθε¬ 
σμίας κάλυψης, σε απευθείας εκποίηση κινητών αξιών 
που είναι δεσμευμένες στο χαρτοφυλάκιο ασφαλείας. 

Άρθρο 9 

Εκποίηση κινητών αξιών 

Προκειμένου για κινητές αξίες ή απαιτήσεις επί κι¬ 
νητών αξιών που διέπονται από το ελληνικό δίκαιο, οι 
κινητές αξίες εκποιούνται απευθείας από την ΑΕΠΕΥ ή 
το πιστωτικό ίδρυμα χωρίς να απαιτείται οποιαδήποτε 
άλλη διαδικασία ή προϋπόθεση κατά παρέκκλιση των 
άρθρων 1237 και 1239 του Αστικού Κώδικα και από κάθε 
άλλη αντίθετη διάταξη νόμου. Προκειμένου για κινητές 
αξίες που διέπονται από αλλοδαπό δίκαιο η ΑΕΠΕΥ ή 
το πιστωτικό ίδρυμα μεριμνά για την εκποίησή τους 
κατά τις διατάξεις του οικείου δικαίου. 

Αρθρο 10 

Εξόφληση τιμήματος χωρίς πίστωση 

1. Σε περίπτωση κατάρτισης συναλλαγής σε κινητές 
αξίες χωρίς να έχει συναφθεί σύμβαση πίστωσης με¬ 
ταξύ ΑΕΠΕΥ ή πιστωτικού ιδρύματος και επενδυτή, ο 
επενδυτής εξοφλεί με μετρητά το τίμημα αυτής μέσα 
στην εκάστοτε προβλεπόμενη προθεσμία εκκαθάρισης 
και διακανονισμού των ανωτέρω συναλλαγών. 

2. Σε περίπτωση μη εμπρόθεσμης εξόφλησης ολο¬ 
κλήρου του τιμήματος εκ μέρους του επενδυτή μέσα 
στην ανωτέρω προβλεπόμενη προθεσμία και εφόσον 
δεν έχει συμφωνηθεί πίστωση σύμφωνα με τις διατάξεις 
του παρόντος νόμου, η ΑΕΠΕΥ ή το πιστωτικό ίδρυμα: 

(α) προβαίνει, την επόμενη εργάσιμη ημέρα από τη 
λήξη της ανωτέρω προθεσμίας, σε απευθείας εκποίηση 
των κινητών αξιών για την αγορά των οποίων ο επεν¬ 
δυτής δεν έχει καταβάλει το τίμημα, 

(β) μέχρι την πλήρη εξόφληση του τιμήματος, δεν θα 
προβαίνει για λογαριασμό του επενδυτή σε οποιαδή¬ 
ποτε άλλη αγορά. 

Με τις ανωτέρω διατάξεις δεν θίγεται η δυνατότητα 
της ΑΕΠΕΥ ή του πιστωτικού ιδρύματος να προβεί στην 
άσκηση οποιουδήποτε δικαιώματος προβλέπεται από 
τη νομοθεσία για την επιδίωξη είσπραξης των απαιτή- 
σεών τους. 

Άρθρο 11 

Κυρώσεις 

Η Επιτροπή Κεφαλαιαγοράς, αν παραβιαστούν διατά¬ 
ξεις των άρθρων 5 έως 10 του παρόντος νόμου, καθώς 
και των κατ’ εξουσιοδότηση αυτών κανονιστικών απο¬ 
φάσεων, επιβάλλει στον παραβάτη επίπληξη ή πρόστι¬ 
μο ίσο με το διπλάσιο του οφέλους που αποκόμισε ο 
παραβάτης και εάν το ανωτέρω ποσό δεν μπορεί να 
προσδιοριστεί, πρόστιμο από χίλια (1.000) ευρώ μέχρι 
πεντακόσιες χιλιάδες (500.000) ευρώ, το οποίο διπλασι¬ 
άζεται σε περίπτωση καθ’ υποτροπή τέλεσης των ανω¬ 
τέρω παραβάσεων. Αντίστοιχα, η Τράπεζα της Ελλάδος 
επιβάλλει τις ανωτέρω κυρώσεις σε πιστωτικά ιδρύματα 
που δεν είναι μέλη οργανωμένης αγοράς. Κατά την επι- 

μέτρηση των κυρώσεων λαμβάνονται ενδεικτικά υπόψη 
η επίπτωση της παράβασης στην εύρυθμη λειτουργία 
της αγοράς, ο κίνδυνος πρόκλησης βλάβης στα συμ¬ 
φέροντα των επενδυτών, το ύψος της προκληθείσας 
ζημίας σε επενδυτές και της τυχόν αποκατάστασής της, 
η λήψη μέτρων από την εταιρία για τη συμμόρφωσή της 
στο μέλλον, ο βαθμός συνεργασίας με την Επιτροπή 
Κεφαλαιαγοράς ή την Τράπεζα της Ελλάδος κατά το 
στάδιο διερεύνησης και ελέγχου, οι ανάγκες της ειδι¬ 
κής και γενικής πρόληψης και η τυχόν καθ’ υποτροπήν 
τέλεση παραβάσεων των διατάξεων των άρθρων 5 έως 
10 του νόμου αυτού ή της λοιπής νομοθεσίας για την 
κεφαλαιαγορά. 

Άρθρο 12 

Μεταβατικές - Καταργούμενες διατάξεις 

1. Από την έναρξη ισχύος του παρόντος νόμου οι δι¬ 
ατάξεις των άρθρων 1 έως 6 του ν. 2843/2000 (Α' 219) 
καταργούνται, καθώς και κάθε άλλη διάταξη νόμου ή 
κανονιστικής πράξης που αντίκειται στις διατάξεις των 
άρθρων 5 έως 11 του παρόντος νόμου. 

2. Τηρουμένης της παραγράφου 1, οι κανονιστικές απο¬ 
φάσεις της Επιτροπής Κεφαλαιαγοράς ή της Τράπεζας 
της Ελλάδος που έχουν εκδοθεί κατ’ εξουσιοδότηση 
των άρθρων 1 έως 6 του ν. 2843/2000 εξακολουθούν 
να εφαρμόζονται μέχρι την κατάργησή τους από νέες 
κανονιστικές αποφάσεις. 

3. Ως προς τις διατάξεις της νομοθεσίας περί κεφαλαι¬ 
αγοράς που παραπέμπουν σε καταργούμενες, σύμφωνα 
με την παράγραφο 1 του παρόντος άρθρου, διατάξεις 
των άρθρων 1 έως και 6 του ν. 2843/2000, εφαρμόζονται 
οι αντίστοιχες, ως προς το περιεχόμενό τους, διατάξεις 
των άρθρων 5 έως 11 του παρόντος νόμου. 

4. Οι διατάξεις που καταργούνται βάσει της παρα¬ 
γράφου 1 εξακολουθούν να εφαρμόζονται για πράξεις 
και παραλείψεις που έχουν τελεσθεί μέχρι την έναρξη 
ισχύος του παρόντος νόμου. 

ΚΕΦΑΛΑΙΟ Γ' 

ΡΥΘΜΙΣΕΙΣ ΘΕΜΑΤΩΝ ΚΕΦΑΛΑΙΑΓΟΡΑΣ 
Αρθρο 13 

Τροποποιήσεις του ν. 3606/ 2007 

Ο ν. 3606/2007 (Α' 195) τροποποιείται ως εξής: 

1. Στο άρθρο 14 γίνονται οι ακόλουθες τροποποιήσεις: 

α. Οι λέξεις «επαγγελματικής επάρκειας» αντικαθίστα¬ 
νται με τη λέξη «καταλληλότητας». 

β. Οι παράγραφοι 2, 3, 4, 5 αναριθμούνται σε 3, 4, 5, 
6 αντίστοιχα. 

γ. Στις παραγράφους 1, 4, 5, 6, όπως αναριθμήθηκαν 
ανωτέρω οι ενδοπαραπομπές στις παραγράφους 2, 3, 
και 4 αντικαθίστανται με παραπομπή στις παραγράφους 
3, 4 και 5 αντίστοιχα. 

δ. Προστίθεται νέα παράγραφος 2 ως εξής: 

«2. Φυσικά πρόσωπα τα οποία έχουν υπαλληλική είτε 
οποιαδήποτε άλλη σχέση συνεργασίας με τις εταιρίες 
της παρ. 4 του άρθρου 7 του ν. 4099/2012, και τα οποία 
διαθέτουν μερίδια ή μετοχές ΟΣΕΚΑ ή και άλλων οργα¬ 
νισμών συλλογικών επενδύσεων, οφείλουν να διαθέτουν 
σχετικό πιστοποιητικό καταλληλότητας που χορηγείται 
από την Επιτροπή Κεφαλαιαγοράς. Εφόσον πρόκειται 
για υπαλλήλους και στελέχη πιστωτικών ιδρυμάτων ή 
ασφαλιστικών επιχειρήσεων, το πιστοποιητικό καταλ¬ 


ληλότητας χορηγείται από την Τ ράπεζα της Ελλάδος. 
Οι εξετάσεις για τη χορήγηση του πιστοποιητικού κα¬ 
ταλληλότητας διενεργούνται με ευθύνη της Επιτροπής 
Κεφαλαιαγοράς ή από κοινού της Τράπεζας της Ελλά¬ 
δος και της Επιτροπής Κεφαλαιαγοράς. Η εξαίρεση από 
την υποχρέωση συμμετοχής σε εξετάσεις και η τυχόν 
ανάθεση της χορήγησης του πιστοποιητικού καταλ¬ 
ληλότητας και σε άλλους φορείς, καθορίζονται με τις 
αποφάσεις της παραγράφου 3 του παρόντος άρθρου.» 

ε. Στο τελευταίο εδάφιο της αναριθμημένης παραγρά¬ 
φου 3 οι λέξεις «εξαίρεση από τη συμμετοχή» αντικα¬ 
θίστανται με τις λέξεις «εξαίρεση από την υποχρέωση 
συμμετοχής». 

στ. Οι αναριθμημένες παράγραφοι 5 και 6 αντικαθί¬ 
στανται ως εξής: 

« 5. Με απόφαση του Διοικητικού Συμβουλίου της Επι¬ 
τροπής Κεφαλαιαγοράς καθορίζονται τα στοιχεία της 
παραγράφου 3 αναφορικά με το πιστοποιητικό καταλ¬ 
ληλότητας που οφείλουν να διαθέτουν υπάλληλοι και 
στελέχη ΑΕΠΕΥ που είναι αρμόδιοι για την εκκαθάριση 
συναλλαγών επί χρηματοπιστωτικών μέσων.» 

6. Με κοινή απόφαση της Τράπεζας της Ελλάδος και 
της Επιτροπής Κεφαλαιαγοράς καθορίζονται τα στοι¬ 
χεία της παραγράφου 3 αναφορικά με το πιστοποιητικό 
καταλληλότητας που οφείλουν να διαθέτουν υπάλληλοι 
και στελέχη πιστωτικών ιδρυμάτων που είναι αρμόδια 
για την εκκαθάριση συναλλαγών επί χρηματοπιστωτι¬ 
κών μέσων.» 

2. α. Η παράγραφος 1 του άρθρου 10 αντικαθίσταται 
ως εξής: 

«1. Το μετοχικό κεφάλαιο ΑΕΠΕΥ ανέρχεται τουλάχι¬ 
στον σε επτακόσιες πενήντα χιλιάδες (750.000) ευρώ.» 

β. Η παράγραφος 3 του άρθρου 10 αντικαθίσταται 
ως εξής: 

«3. Το μετοχικό κεφάλαιο ΑΕΠΕΥ, η οποία παρέχει 
μόνο την επενδυτική υπηρεσία της λήψης και διαβί¬ 
βασης εντολών, παροχής συμβουλών ή διαχείρισης 
χαρτοφυλακίου, χωρίς να κατέχει σε κάθε περίπτωση 
κεφάλαια ή χρηματοπιστωτικά μέσα πελατών, ανέρχε¬ 
ται σε διακόσιες είκοσι πέντε χιλιάδες (225.000) ευρώ.» 

γ. Στην παράγραφο 5 του άρθρου 10 προστίθεται 
εδάφιο ως εξής: 

«Με απόφαση του Υπουργού Οικονομικών ύστερα 
από εισήγηση της Επιτροπής Κεφαλαιαγοράς μπορεί 
να μεταβάλλεται το ελάχιστο μετοχικό κεφάλαιο των 
εταιριών του παρόντος άρθρου. Στην περίπτωση αυτή 
για τις εταιρίες που λειτουργούν λαμβάνονται υπόψη 
τα ίδια κεφάλαιά τους». 

3. Μετά το άρθρο 21 προστίθεται άρθρο 21Α ως εξής: 

«Αρθρο 21Α 

Μεταφορά συμβάσεων παροχής 
επενδυτικών υπηρεσιών 

1. Πιστωτικό ίδρυμα ή ΑΕΠΕΥ που έχει αποφασίσει να 
παύσει να παρέχει συγκεκριμένες επενδυτικές ή παρε¬ 
πόμενες υπηρεσίες, ως προς κάποια ή όλα τα χρημα¬ 
τοπιστωτικά μέσα, (μεταβιβάζουσα επιχείρηση) δύναται 
να μεταβιβάσει σε άλλο πιστωτικό ίδρυμα που είναι 
εγκατεστημένο και λειτουργεί νόμιμα στην Ελλάδα ή 
ΑΕΠΕΥ (ανάδοχος επιχείρηση), τις συμβάσεις παροχής 
επενδυτικών ή παρεπόμενων υπηρεσιών με πελάτες του, 
ως προς όλες ή κάποιες επενδυτικές ή παρεπόμενες 

υπηρεσίες επί κάποιων ή όλων των χρηματοπιστωτικών 
μέσων (μεταφορά υπηρεσιών). Με την ολοκλήρωση της 
μεταβίβασης των συμβάσεων του προηγούμενου εδα¬ 
φίου οι εν λόγω επενδυτικές ή παρεπόμενες υπηρεσί¬ 
ες παρέχονται πλέον από την ανάδοχο επιχείρηση ως 
προς τους πελάτες και για τις υπηρεσίες και τα χρη¬ 
ματοπιστωτικά μέσα, που αφορά η μεταβίβαση, καθώς 
επίσης, εφόσον συντρέχει περίπτωση, μεταφέρονται 
και τα χαρτοφυλάκια (χρηματοπιστωτικά μέσα και με¬ 
τρητά) που αντιστοιχούν στους πελάτες που αφορά η 
μεταφορά. Σε περίπτωση χρηματοπιστωτικών μέσων 
εισηγμένων στο Χρηματιστήριο Αθηνών, η μεταφορά 
τους διενεργείται με την αλλαγή του χειριστή λογαρια¬ 
σμού στο Σύστημα Αυλών Τίτλων (ΣΑΤ), σύμφωνα με τον 
Κανονισμό λειτουργίας του ΣΑΤ. Από την ημέρα μετα¬ 
φοράς, που προσδιορίζεται σύμφωνα με την παράγραφο 
4 του παρόντος άρθρου, εκκρεμείς δίκες συνεχίζονται 
από τη μεταβιβάζουσα επιχείρηση ενώ στην ανάδοχο 
επιχείρηση προβάλλονται αξιώσεις για απαιτήσεις που 
γεννήθηκαν μετά την ημέρα μεταφοράς. 

2. Για τη μεταφορά της παραγράφου 1 τηρείται η 
εξής διαδικασία: 

α. Με ευθύνη της αναδόχου και της μεταβιβάζουσας 
επιχείρησης, ενημερώνεται ο πελάτης, τον οποίο αφορά 
η μεταφορά, με τα μέσα του άρθρου 3 της απόφασης 
1/452/1.11.2007 του Διοικητικού Συμβουλίου της Επιτρο¬ 
πής Κεφαλαιαγοράς, για τη διενεργούμενη μεταφορά, 
τις επενδυτικές και παρεπόμενες υπηρεσίες που μετα- 
φέρονται και τα χρηματοπιστωτικά μέσα επί των οποί¬ 
ων η ανάδοχος επιχείρηση θα παρέχει υπηρεσίες. Η ως 
άνω ενημέρωση περιλαμβάνει κατ’ ελάχιστο: αα) τις 
πληροφορίες της παραγράφου 3 του άρθρου 25 και της 
παραγράφου 3 του άρθρου 27, όπως εξειδικεύονται από 
την απόφαση 1/452/1.11.2007 του Διοικητικού Συμβουλίου 
της Επιτροπής Κεφαλαιαγοράς, εφόσον διαφοροποιού¬ 
νται από την ανάδοχο επιχείρηση, πλην της περίπτωσης 
των οικονομικών όρων που δύναται να διαφοροποιηθούν 
μόνον εφόσον υπάρχει σχετική συμβατική πρόβλεψη στη 
μεταβιβαζόμενη σύμβαση, ββ) το δικαίωμα του πελάτη 
να αντιταχθεί στη μεταφορά, καθώς και τις συνέπειες 
της αντιρρήσεώς του, γγ) τον τρόπο και την προθεσμία 
άσκησης αυτού, καθώς και δδ) κάθε άλλη χρήσιμη πλη¬ 
ροφορία προκειμένου οι πελάτες της μεταβιβάζουσας 
επιχείρησης να διαμορφώσουν τεκμηριωμένη γνώμη για 
τη μεταφορά. Στην ως άνω ενημέρωση αναφέρεται επί¬ 
σης υποχρεωτικά και η ημερομηνία μεταφοράς, η οποία 
σε καμία περίπτωση δεν μπορεί να είναι προγενέστερη 
της καταληκτικής ημερομηνίας υποβολής αντιρρήσεων 
σύμφωνα με την περίπτωση β'. 

β. Εντός προθεσμίας τριάντα (30) ημερών από την 
αποστολή της ενημέρωσης στους πελάτες κατά τα 
προβλεπόμενα στην περίπτωση α' κάθε πελάτης της 
μεταβιβάζουσας επιχείρησης μπορεί να προβάλλει 
αντιρρήσεις κατά της μεταφοράς. Η προβολή αντιρ¬ 
ρήσεων συνεπάγεται τη μη μεταφορά της συμβατικής 
του σχέσης στην ανάδοχο επιχείρηση. 

γ. Η μεταφορά ολοκληρώνεται με τη σύνταξη λεπτο¬ 
μερούς πρωτοκόλλου παράδοσης και παραλαβής των 
χαρτοφυλακίων των πελατών (χρηματοπιστωτικά μέσα 
και μετρητά) των οποίων οι συμβάσεις μεταβιβάζονται. 
Το πρωτόκολλο αυτό υπογράφεται αρμοδίως από τη 
μεταβιβάζουσα και την ανάδοχο επιχείρηση και κοι¬ 


νοποιείται, κατά περίπτωση, στον διαχειριστή του Συ¬ 
στήματος Άυλων Τίτλων για αλλαγή χειριστή στους 
λογαριασμούς των πελατών ή στα πιστωτικά ιδρύματα 
και λοιπούς θεματοφύλακες για μεταφορά των λογα¬ 
ριασμών των εν λόγω πελατών. 

3. Η μεταφορά της παραγράφου 1 διενεργείται εφόσον 
πληρούνται οι κατωτέρω προϋποθέσεις: 

α.Έχει τηρηθεί η διαδικασία της παραγράφου 2. 

β. Η ανάδοχος επιχείρηση έχει την απαιτούμενη άδεια 
για την παροχή των μεταφερόμενων επενδυτικών ή πα¬ 
ρεπόμενων υπηρεσιών επί των συγκεκριμένων χρημα¬ 
τοπιστωτικών μέσων που αφορά η μεταφορά. 

γ. Ο πελάτης δεν έχει προβάλλει αντιρρήσεις για τη 
μεταφορά. 

4. Η μεταφορά ολοκληρώνεται αυτόματα από την 
ημερομηνία μεταφοράς, όπως αυτή αναφέρεται στην 
ενημέρωση του πελάτη, χωρίς πρόσθετη υποχρέωση 
αναγγελίας. Τυχόν μεταβολή στο πρόσωπο της μετα- 
βιβάζουσας επιχείρησης, λόγω επελεύσεως αποτελε¬ 
σμάτων εταιρικού μετασχηματισμού, δεν επηρεάζει την 
ολοκλήρωση της μεταφοράς. 

5. Οι διατάξεις του παρόντος άρθρου εφαρμόζονται 
αναλογικά σε ΑΕΠΕΥ ή πιστωτικά ιδρύματα της πα¬ 
ραγράφου 1 και στην περίπτωση απόσχισης κλάδου 
κατά τα προβλεπόμενα στο ν. 2166/1993 (ΑΊ37), το ν.δ. 
1297/1972 (Α' 217) και το ν. 2992/2002 (Α'54). 

6. Οι διατάξεις του παρόντος άρθρου εφαρμόζονται 
και στις ΑΕΔΑΚ που παρέχουν τις υπηρεσίες της παρ. 
2 του άρθρου 12 του ν. 4099/2012, καθώς και στις ΑΕΕΔ. 

7. Κάθε ειδικό ή τεχνικό θέμα και αναγκαία λεπτομέ¬ 
ρεια για την εφαρμογή των διατάξεων του παρόντος 
άρθρου ρυθμίζεται με απόφαση της Επιτροπής Κεφα¬ 
λαιαγοράς.» 

4. Η παράγραφος 4 του άρθρου 36 αντικαθίσταται 
ως εξής: 

«4. Το μετοχικό κεφάλαιο των ΑΕΕΔ δεν επιτρέπε¬ 
ται να είναι μικρότερο από εβδομήντα πέντε χιλιάδες 
(75.000) ευρώ. Με απόφαση του Υπουργού Οικονομι¬ 
κών, κατόπιν εισήγησης της Επιτροπής Κεφαλαιαγοράς, 
μπορεί να μεταβάλλεται το ποσό του προηγούμενου 
εδαφίου.» 

5. Στην περίπτωση δ' της παρ.1 του άρθρου 39 του ν. 
3606/2007 η φράση «πενήντα χιλιάδων (50.000) ευρώ» 
αντικαθίσταται από τη φράση «τριάντα επτά χιλιάδων 
πεντακοσίων (37.500) ευρώ». 

Άρθρο 14 

Τροποποιήσεις του ν. 1969/1991 

Στην περίπτωση α' της παρ. 1 του άρθρου 78 του ν. 
1969/1991 (Α'167) προστίθεται εδάφιο ως εξής: 

«Με απόφαση της Επιτροπής Κεφαλαιαγοράς μπορεί 
να θεσπίζονται και να εξειδικεύονται τα τεχνικά μέτρα 
και οι λεπτομέρειες εφαρμογής της νομοθεσίας της 
κεφαλαιαγοράς, σύμφωνα με τις κατευθυντήριες αρχές 
και συστάσεις που εκδίδει η Ευρωπαϊκή Αρχή Κινητών 
Αξιών και Αγορών (ΕΑΚΑΑ) στο πλαίσιο εφαρμογής του 
άρθρου 16 του Κανονισμού 1095/2010 του Ευρωπαϊκού 
Κοινοβουλίου και του Συμβουλίου της 24ης Νοεμβρίου 
2010, «σχετικά με τη σύσταση της Ευρωπαϊκής Εποπτι¬ 
κής Αρχής (Ευρωπαϊκή Αρχή Κινητών Αξιών και Αγορών) 
(ΕΕ 1_ 331)».» 

Άρθρο 15 

Τροποποίηση του ν. 3340/2005 

Στο πρώτο εδάφιο της παρ. 3 του άρθρου 18 του ν. 
3340/2005 (Α'112) οι λέξεις «ένα (1) έτος» αντικαθίστανται 
με τις λέξεις «πέντε (5) τουλάχιστον έτη». 

Άρθρο 16 

Τροποποίηση του ν. 3556/2007 

Η παρ. 8 του άρθρου 21 του ν. 3556/2007 (Α' 91) κα- 
ταργείται. 

Άρθρο 17 

Τροποποιήσεις του ν. 3461/2006 
και ερμηνεία του ν. 3528/2007 

1. Το πρώτο εδάφιο της περίπτωσης β'της παρ. 4 του 
άρθρου 9 του ν. 3461/2006 (Α' 106), όπως η περίπτωση 
αυτή αντικαταστάθηκε με την παρ. 3 του άρθρου 41 του 
ν. 3943/2011 (Α' 66), αντικαθίσταται ως εξής: 

«(β) από την υψηλότερη τιμή στην οποία το υπόχρεο 
πρόσωπο ή κάποιο από τα πρόσωπα που ενεργούν για 
λογαριασμό του ή συντονισμένα με αυτό απέκτησε κατά 
τους δώδεκα (12) μήνες που προηγούνται της ημερομη¬ 
νίας κατά την οποία ο προτείνω ν κατέστη υπόχρεος να 
υποβάλει δημόσια πρόταση, κινητές αξίες που αποτε¬ 
λούν αντικείμενο της δημόσιας πρότασης.» 

2. Στο άρθρο 9 του ν. 3461/2006 προστίθεται παρά¬ 
γραφος 5 ως εξής: 

«5. Σε περίπτωση υποβολής δημόσιας πρότασης με 
αντάλλαγμα κινητές αξίες που είναι εισηγμένες και δια¬ 
πραγματεύονται σε οργανωμένη αγορά, το αντάλλαγμα 
(σχέση ανταλλαγής) θεωρείται ως δίκαιο και εύλογο, 
εφόσον ληφθούν υπόψη οι εξής τιμές για την υπό εξα¬ 
γορά εταιρεία και την εταιρεία της οποίας οι κινητές 
αξίες προσφέρονται ως αντάλλαγμα: 

(α) Για την τιμή κινητής αξίας της υπό εξαγορά εται¬ 
ρίας λαμβάνεται υπόψη η υψηλότερη τιμή μεταξύ: (αα) 
της μέσης χρηματιστηριακής τιμής της κινητής αξίας 
που αποτελεί αντικείμενο της δημόσιας πρότασης κατά 
τους έξι (6) μήνες που προηγούνται της ημερομηνίας 
υποβολής της δημόσιας πρότασης και, (ββ) της τιμής 
στην οποία ο προτείνων ή κάποιο από τα πρόσωπα 
που ενεργούν για λογαριασμό του ή συντονισμένα με 
αυτόν, απέκτησε κινητές αξίες της υπό εξαγορά εται¬ 
ρείας κατά τους δώδεκα (12) μήνες που προηγούνται 
της ημερομηνίας υποβολής της δημόσιας πρότασης. 

(β) Γ ια την τιμή κινητής αξίας της εταιρείας, της οποί¬ 
ας οι κινητές αξίες προσφέρονται ως αντάλλαγμα λαμ- 
βάνεται υπόψη η μέση χρηματιστηριακή τιμή της κινητής 
αξίας που προσφέρεται ως αντάλλαγμα κατά τους έξι 
(6) μήνες που προηγούνται της ημερομηνίας υποβολής 
της δημόσιας πρότασης.» 

3. Οι διατάξεις του άρθρου 9 του ν. 3461/2006, όπως 
τροποποιούνται και συμπληρώνονται με τις διατάξεις 
των προηγουμένων παραγράφων 1 και 2, δεν εφαρμό¬ 
ζονται σε δημόσιες προτάσεις που έχουν ανακοινωθεί 
σύμφωνα με τις διατάξεις του ν. 3461/2006 πριν την 
έναρξη ισχύος του παρόντος νόμου. 

4. Το άρθρο 30 του ν. 3461/2006, όπως αντικαταστά- 
θηκε με την παρ. 3 του άρθρου 30 του ν. 3556/2007 (Α' 
91), καταργείται. 

5. α. Κατά την αληθή έννοια του πρώτου εδαφίου της 
παρ. 3 του άρθρου 86 του ν. 3528/2007, η προβλεπόμενη 
στη διάταξη αυτή προθεσμία του ενός (1) μηνάς είναι 
ενδεικτική. 


β. Πράξεις, εισηγήσεις και άλλα έγγραφα που έχουν 
υπογράφει από τους αναπληρωτές προϊσταμένους 
κατ’εφαρμογή της ως άνω διάταξης, καθώς και επιδό¬ 
ματα ευθύνης που έχουν καταβληθεί σε αυτούς μέχρι 
την έναρξη ισχύος του παρόντος νόμου, θεωρούνται 
ότι έχουν υπογράφει και έχουν καταβληθεί νομίμως. 

Άρθρο 18 

Κυρώσεις σύμφωνα με το άρθρο 41 του Κανονισμού 
(ΕΕ) αριθ. 236/2012 του Ευρωπαϊκού Κοινοβουλίου 
και του Συμβουλίου της 14ης Μαρτίου 2012 
για τις ανοικτές πωλήσεις και ορισμένες πτυχές 
των συμβολαίων ανταλλαγής πιστωτικής αθέτησης 

1. Η Επιτροπή Κεφαλαιαγοράς, ως αρμόδια Αρχή για 
τους σκοπούς του Κανονισμού (ΕΕ) αριθ. 236/2012 (Ε.Ε. 
Ε 86), επιβάλλει σε όποιο φυσικό ή νομικό πρόσωπο πα¬ 
ραβιάζει τις διατάξεις του Κανονισμού αυτού, των κατ’ 
εξουσιοδότησή του κανονισμών και των εκτελεστικών 
κανονισμών για τον καθορισμό εκτελεστικών τεχνικών 
προτύπων, πρόστιμο ίσο με το διπλάσιο του οφέλους 
που αποκόμισε ο παραβάτης και εάν το ανωτέρω ποσό 
δεν μπορεί να προσδιορισθεί, πρόστιμο ύψους από χί¬ 
λια (1.000) ευρώ μέχρι ενός εκατομμυρίου (1.000.000) 
ευρώ. Κατά την επιμέτρηση των κυρώσεων λαμβάνονται 
ενδεικτικά υπόψη η επίπτωση της παράβασης στην εύ¬ 
ρυθμη λειτουργία της αγοράς, ο κίνδυνος πρόκλησης 
βλάβης στα συμφέροντα των επενδυτών, το ύψος της 
προκληθείσας ζημίας σε επενδυτές και της τυχόν απο¬ 
κατάστασής της, η λήψη μέτρων για την αποτροπή της 
παράβασης στο μέλλον, ο βαθμός συνεργασίας με την 
Επιτροπή Κεφαλαιαγοράς κατά το στάδιο διερεύνησης 
και ελέγχου, οι ανάγκες της ειδικής και γενικής πρόλη¬ 
ψης και η τυχόν καθ’ υποτροπήν τέλεση παραβάσεων 
του νόμου αυτού ή της λοιπής νομοθεσίας για την κε¬ 
φαλαιαγορά. 

2. Η Επιτροπή Κεφαλαιαγοράς επιβάλει πρόστιμο μέ¬ 
χρι εκατό χιλιάδες (100.000) ευρώ σε περίπτωση μη 
συνεργασίας σε έρευνα που καλύπτεται από τον Κα¬ 
νονισμό (ΕΕ) αριθ. 236/2012. Για την επιμέτρηση του 
προστίμου εφαρμόζεται το δεύτερο εδάφιο της πα¬ 
ραγράφου 1. 

3. Η Επιτροπή Κεφαλαιαγοράς ανακοινώνει δημόσια 
οποιαδήποτε μέτρα ή κυρώσεις επιβάλλονται σε περί¬ 
πτωση παράβασης των διατάξεων του Κανονισμού (ΕΕ) 
αριθ. 236/2012, των κατ’ εξουσιοδότησή του κανονισμών 
και των εκτελεστικών κανονισμών για τον καθορισμό 
εκτελεστικών τεχνικών προτύπων, εκτός εάν η ανακοί¬ 
νωση αυτή διαταράσσει σοβαρά τις αγορές χρηματο¬ 
πιστωτικών μέσων. 

ΚΕΦΑΛΑΙΟ Δ' 

Άρθρο 19 

Τροποποιήσεις του ν. 2778/1999 

Τα άρθρα 21, 22, 23, 24, 25, 26, 27, 28 και 30 του Κε¬ 
φαλαίου Β' του ν. 2778/1999 (Α' 295) αντικαθίστανται 
ως εξής : 

«ΚΕΦΑΛΑΙΟ Β' 

ΕΤΑΙΡΙΕΣ ΕΠΕΝΔΥΣΕΩΝ ΣΕ ΑΚΙΝΗΤΗ ΠΕΡΙΟΥΣΙΑ 
Άρθρο 21 

Σκοπός και σύσταση της εταιρίας 

1. Η εταιρία επενδύσεων σε ακίνητη περιουσία (ΑΕΕ- 
ΑΠ) είναι ανώνυμη εταιρία με αποκλειστικό σκοπό την 

απόκτηση και διαχείριση ακίνητης περιουσίας, δικαιώ¬ 
ματος αγοράς ακινήτου δια προσυμφώνου και γενικώς 
τη διενέργεια επενδύσεων κατά τα προβλεπόμενα στο 
άρθρο 22. 

2. Το μετοχικό κεφάλαιο της ΑΕΕΑΠ έχει ελάχιστο 
ύψος είκοσι πέντε εκατομμύρια (25.000.000) ευρώ που 
εισφέρονται ολοσχερώς κατά τη σύστασή της. Το ύψος 
του ποσού αυτού μπορεί να μεταβάλλεται με απόφαση 
της Επιτροπής Κεφαλαιαγοράς. Το μετοχικό κεφάλαιο 
της εταιρίας συγκροτείται από εισφορές μετρητών, μέ¬ 
σων χρηματαγοράς, κινητών αξιών των περιπτώσεων 
δ', ε' και στ' της παραγράφου 3 του άρθρου 22 και 
ακινήτων, κατά την έννοια των παραγράφων 2 και 3 του 
άρθρου 22 του παρόντος νόμου, καθώς και άλλων κινη¬ 
τών ή ακινήτων, τα οποία εξυπηρετούν τις λειτουργικές 
ανάγκες της εταιρίας. Η εισφορά κατά τη σύσταση της 
εταιρίας άλλων από μετρητά στοιχείων δεν επιτρέπε¬ 
ται να υπερβαίνει ως προς την αξία τους τα όρια που 
τίθενται από τον παρόντα νόμο για τις επενδύσεις της 
ΑΕΕΑΠ. Η αποτίμηση των εισφορών σε είδος διενερ- 
γείται κατ’ εφαρμογή του άρθρου 9 του κ.ν. 2190/1920, 
ενώ, ως προς τα μέσα χρηματαγοράς και τις κινητές 
αξίες της περίπτωσης δ' της παραγράφου 3 του άρ¬ 
θρου 22, εφαρμόζονται οι διατάξεις του άρθρου 11 του 
ν. 4099/2012 (Α'250). 

3. Για να εκδοθεί άδεια σύστασης της εταιρίας επεν¬ 
δύσεων σε ακίνητη περιουσία απαιτείται να έχει χορη¬ 
γηθεί προηγουμένως από την Επιτροπή Κεφαλαιαγοράς 
άδεια λειτουργίας της, σύμφωνα με τις διατάξεις του 
παρόντος νόμου. Αντίστοιχη άδεια απαιτείται και για τη 
μετατροπή υφιστάμενης εταιρίας σε ΑΕΕΑΠ. Η ΑΕΕΑΠ 
διέπεται από τις διατάξεις του παρόντος νόμου και 
συμπληρωματικώς από τις διατάξεις του κ.ν. 2190/1920. 
Γ ια τη χορήγηση από την Επιτροπή Κεφαλαιαγοράς της 
άδειας λειτουργίας εκτιμώνται η οργάνωση, τα τεχνικά 
και οικονομικά μέσα της εταιρίας, η αξιοπιστία και η 
πείρα των προσώπων που πρόκειται να τη διοικήσουν, 
ιδίως στον τομέα των επενδύσεων σε ακίνητα, η καταλ¬ 
ληλότητα των ιδρυτών για τη διασφάλιση της χρηστής 
διαχείρισης της εταιρίας και η ύπαρξη κανόνων εταιρι¬ 
κής διακυβέρνησης κατά τις διατάξεις του άρθρου 24. Η 
Επιτροπή Κεφαλαιαγοράς δύναται με απόφασή της να 
εξειδικεύει τις προϋποθέσεις και τη διαδικασία, καθώς 
και κάθε τεχνικό θέμα και αναγκαία λεπτομέρεια για 
τη χορήγηση άδειας λειτουργίας σε ΑΕΕΑΠ. 

4. Η εταιρία υποβάλλει, με την αίτηση για τη χορήγηση 
άδειας λειτουργίας στην Επιτροπή Κεφαλαιαγοράς, λε¬ 
πτομερή περιγραφή της επενδυτικής πολιτικής και των 
χρήσεων ακινήτων, στα οποία η εταιρία θα επενδύει τα 
διαθέσιμό της, συμπεριλαμβανομένων των στοιχείων 
της αγοράς, στα οποία βασίζεται η στρατηγική της και 
των μέσων που αυτή προτίθεται να χρησιμοποιήσει για 
την επίτευξη των αναπτυξιακών της στόχων. 

5. Γ ια κάθε τροποποίηση του καταστατικού της, όπως 
και για κάθε αύξηση του μετοχικού της κεφαλαίου, 
απαιτείται προηγούμενη άδεια της Επιτροπής Κεφα¬ 
λαιαγοράς. 

6. Πριν από την είσοδο των μετοχών της ΑΕΕΑΠ σε 
οργανωμένη αγορά, πρόσωπο που επιθυμεί να αποκτή¬ 
σει μετοχές ΑΕΕΑΠ ή δικαιώματα ψήφου που συνδέονται 
με αυτές, έτσι ώστε η συμμετοχή του στο μετοχικό 
κεφάλαιο ή στα δικαιώματα ψήφου της εταιρίας, άμεσα 
ή έμμεσα, να υπερβαίνει τα όρια των 10%, 20%, 33,3%, 


50% και 66,6%, υποχρεούται να ανακοινώσει, τουλάχι¬ 
στον ένα μήνα νωρίτερα, την πρόθεσή του αυτή στην 
Επιτροπή Κεφαλαιαγοράς και να της παράσχει κάθε 
απαραίτητο στοιχείο για να κρίνει η Επιτροπή Κεφα¬ 
λαιαγοράς την καταλληλότητά του για τη διασφάλιση 
της χρηστής διοίκησης και διαχείρισης της ΑΕΕΑΠ. Ως 
έμμεση συμμετοχή νοείται η απόκτηση ή η άσκηση δι¬ 
καιωμάτων ψήφου κατά την έννοια του άρθρου 10 του ν. 
3556/2007. Κτήση μετοχών ΑΕΕΑΠ ή δικαιωμάτων ψήφου 
που συνδέονται με αυτές στην περίπτωση του πρώτου 
εδαφίου της παρούσας παραγράφου επιτρέπεται μόνον 
κατόπιν αδείας της Επιτροπής Κεφαλαιαγοράς. 

7. Κάθε δημοσίευση, κατά την έννοια του άρθρου 7β 
του κ.ν. 2190/1920, που αφορά σε τροποποίηση του κα¬ 
ταστατικού ή σε αύξηση του μετοχικού της κεφαλαίου 
γνωστοποιείται στην Επιτροπή Κεφαλαιαγοράς. 

8. Η εταιρία υποχρεούται να αναγράφει κάτω από την 
εταιρική επωνυμία τον αριθμό της άδειας λειτουργίας 
της. 

9. Οι μετοχές των εταιριών είναι υποχρεωτικά ονο¬ 
μαστικές. 

10. Απαγορεύεται η εταιρία να εκδίδει ιδρυτικούς τίτ¬ 
λους. 

Αρθρο 22 

Επενδύσεις σε ακίνητη περιουσία 

1. Τα διαθέσιμα της ΑΕΕΑΠ επενδύονται αποκλειστικά 
σε: 

α) Ακίνητη περιουσία, κατά την έννοια των παρα¬ 
γράφων 2 και 3 του παρόντος άρθρου, σε ποσοστό 
τουλάχιστον 80% του ενεργητικού της. 

β) Καταθέσεις και μέσα χρηματαγοράς κατά την έν¬ 
νοια της παρ. 14 του άρθρου 2 του ν. 3606/2007. 

γ) Κινητές αξίες των περιπτώσεων δ', ε' και στ' της 
παραγράφου 3 του παρόντος άρθρου. 

δ) Αλλα κινητά και ακίνητα που εξυπηρετούν λειτουρ¬ 
γικές ανάγκες της ΑΕΕΑΠ, τα οποία δεν επιτρέπεται να 
υπερβαίνουν σωρευτικά, κατά την απόκτησή τους, το 
δέκα τοις εκατό (10%) του ενεργητικού της. 

Η ΑΕΕΑΠ δύναται να τηρεί τα διαθέσιμό της σε κατα¬ 
θέσεις και μέσα χρηματαγοράς ως μορφή τοποθέτησης 
για εύλογο χρόνο έως τη διενέργεια των επενδύσεων 
σε ακίνητη περιουσία, τηρουμένης της διατάξεως της 
παραγράφου 1 του άρθρου 23. 

2. Ως ακίνητη περιουσία, στην οποία μπορεί να επεν¬ 
δύει η ΑΕΕΑΠ, νοούνται τα κάθε είδους ακίνητα που 
ευρίσκονται στην Ελλάδα ή σε άλλο κράτος-μέλος της 
ΕΕ και του Ευρωπαϊκού Οικονομικού Χώρου ή σε τρίτο 
κράτος σύμφωνα με την περίπτωση γ', αποκτώνται κατά 
πλήρη ή ψιλή κυριότητα ή επί των οποίων συστήνεται 
επικαρπία υπέρ της εταιρίας και τα οποία εμπίπτουν 
σε μία τουλάχιστον από τις παρακάτω περιπτώσεις: 

α) Μπορούν να χρησιμοποιηθούν: αα) ως επαγγελ¬ 
ματική στέγη, για εμπορικό ή βιομηχανικό σκοπό, συ¬ 
μπεριλαμβανομένων ενδεικτικούς των ξενοδοχειακών 
εγκαταστάσεων, της τουριστικής κατοικίας και των μα¬ 
ρίνων ελλιμενισμού ή και ββ) ως κατοικίες με σκοπό την 
εκμετάλλευσή τους, συμπεριλαμβανομένης της εξοχικής 
κατοικίας, μόνα τους ή από κοινού με άλλα ακίνητα. Το 
σύνολο των επενδύσεων της εταιρίας σε ακίνητα οικι¬ 
στικού σκοπού, κατά το χρόνο κτήσεως, πρέπει να είναι 
κατώτερο του 25% του συνόλου των επενδύσεών της. 

β) Είναι υπό ανέγερση, συμπεριλαμβανομένων των 
οικοπέδων επί των οποίων έχει εκδοθεί άδεια οικοδο¬ 
μής ακινήτου, αποπεράτωση, επισκευή, αναπαλαίωση, 
συντήρηση, μεταβολή χρήσης και μπορούν να χρη¬ 
σιμοποιηθούν για τους σκοπούς που αναγράφονται 
ανωτέρω στην περίπτωση α', σύμφωνα με αναλυτικό 
πρόγραμμα που καταρτίζεται με ευθύνη του διοικητικού 
συμβουλίου της εταιρίας, ειδικά προς αυτόν το σκοπό 
και που κοινοποιείται στην Επιτροπή Κεφαλαιαγοράς 
και, επιπλέον, οι ανωτέρω εργασίες είναι δυνατόν να 
ολοκληρωθούν εντός τριάντα έξι (36) μηνών από την 
ημερομηνία έκδοσης της οικοδομικής άδειας, εφόσον 
η άδεια εκδοθεί από την ΑΕΕΑΠ μετά την απόκτηση 
του ακινήτου από αυτή. Αν η άδεια προϋπήρχε, το χρο¬ 
νικό διάστημα των τριάντα έξι μηνών ισχύει από την 
ημερομηνία απόκτησης του ακινήτου από την ΑΕΕΑΠ. 
Σε περίπτωση αναθεώρησης της άδειας, το ανωτέρω 
διάστημα παρατείνεται έως τη λήξη ισχύος της ανα¬ 
θεώρησης. Σε περίπτωση που το έργο προβλέπεται 
να ολοκληρωθεί σε διαδοχικές φάσεις λόγω του μεγέ¬ 
θους του, το ανωτέρω διάστημα θα αφορά στην πρώτη 
φάση του έργου. Τα έξοδα των ανωτέρω εργασιών για 
τα ακίνητα της κατηγορίας αυτής δεν επιτρέπεται να 
υπερβαίνουν, στο σύνολό τους, το σαράντα τοις εκατό 
(40%) επί του συνόλου των επενδύσεων της εταιρίας 
σε ακίνητη περιουσία, όπως αυτή θα έχει διαμορφωθεί 
μετά την ολοκλήρωση των εργασιών. Το πρόγραμμα 
του πρώτου εδαφίου αναφέρει το χρονικό διάστημα 
εντός του οποίου προβλέπεται να ολοκληρωθούν οι 
ανωτέρω εργασίες και αναλυτική πρόβλεψη των εξόδων 
που συνδέονται με αυτές. 

γ) Ευρίσκονται σε τρίτα, εκτός Ευρωπαϊκού Οικονομι¬ 
κού Χώρου, κράτη και είναι δυνατόν να χρησιμοποιηθούν 
άμεσα για κάποιον από τους σκοπούς που αναγράφο¬ 
νται στην περίπτωση α', εφόσον, στο σύνολό τους, δεν 
υπερβαίνουν σε αξία το είκοσι τοις εκατό (20%) του 
συνόλου των επενδύσεων της εταιρίας σε ακίνητα. 

3. Η ΑΕΕΑΠ δύναται, επίσης, να επενδύει σε: 

α) δικαιώματα από χρηματοδοτική μίσθωση ακινήτων 
των περιπτώσεων α' και β' της παραγράφου 2 είτε με 
απευθείας κατάρτιση από την εταιρία σύμβασης χρη¬ 
ματοδοτικής μίσθωσης ακινήτων είτε με εκχώρηση σε 
αυτήν προϋφιστάμενης σύμβασης χρηματοδοτικής μί¬ 
σθωσης ακινήτων που έχει συνάψει τρίτος, ή και 

β) δικαιώματα επιφάνειας της παρ. 1 του άρθρου 18 
του ν. 3986/2011, όπως εκάστοτε ισχύει, καθώς και μα¬ 
κροχρόνιες παραχωρήσεις χρήσης ή εμπορικής εκμε¬ 
τάλλευσης ακινήτων των περιπτώσεων α' και β' της 
παραγράφου 2 του παρόντος άρθρου όπως, ενδεικτικά, 
εκτάσεων για ανέγερση ξενοδοχειακών και εν γένει 
τουριστικού ενδιαφέροντος εγκαταστάσεων, μαρίνων 
ελλιμενισμού, εκτάσεων δυναμένων να υπαχθούν σε 
προνομιακό ή ιδιαίτερο καθεστώς δόμησης και οικιστι¬ 
κής ανάπτυξης, εκτάσεων ιδιαίτερου φυσικού κάλλους 
των οποίων η αξιοποίηση είναι επιτρεπτή υπό ιδιαίτε¬ 
ρους όρους, ή και 

γ) απαιτήσεις προς απόκτηση ακίνητης περιουσίας 
κατά την έννοια των περιπτώσεων α' και β' της παρα¬ 
γράφου 2 βάσει προσυμφώνων, υπό την προϋπόθεση 
ότι έχει συμβατικώς διασφαλισθεί το μέγιστο τίμημά 
τους, η προκαταβολή τιμήματος, η οποία δεν μπορεί 
να υπερβαίνει το είκοσι τοις εκατό (20%) του τιμήμα¬ 
τος, η ποινική ρήτρα του πωλητή, η οποία δεν μπορεί 
να υπολείπεται του εκατόν πενήντα τοις εκατό (150%) 


της προκαταβολής, και αα) προκειμένου περί ακινήτων 
της περίπτωσης α' της παραγράφου 2, ο χρόνος απο¬ 
περάτωσής τους και η χρησιμοποίησή τους για τους 
εκεί οριζόμενους σκοπούς το αργότερο εντός έξι (6) 
μηνών από την απόκτησή τους, ββ) προκειμένου δε 
περί ακινήτων της περίπτωσης β' της παραγράφου 2, 
ο χρόνος μεταβίβασής τους και ο χρόνος έναρξης των 
εργασιών, που δεν μπορεί να απέχει χρονικό διάστη¬ 
μα μεγαλύτερο του εξαμήνου από την κατάρτιση του 
προσυμφώνου, βάσει του αναλυτικού προγράμματος 
εργασιών, που ετοιμάζεται κατά το χρόνο συντάξεως 
του προσυμφώνου, ή και 

δ) τουλάχιστον ογδόντα τοις εκατό (80%) των με¬ 
τοχών ανώνυμης εταιρίας με αποκλειστικό σκοπό την 
εκμετάλλευση ακινήτων, το σύνολο του παγίου κεφα¬ 
λαίου της οποίας είναι επενδεδυμένο σε ακίνητα των 
περιπτώσεων α' και β' της παραγράφου 2 του άρθρου 
22 του παρόντος νόμου, ή εταιρίας χαρτοφυλακίου, ή και 

ε) τουλάχιστον ογδόντα τοις εκατό (80%) των μετο¬ 
χών εταιρίας συμμετοχών, που επενδύει αποκλειστικώς 
σε εταιρίες της περίπτωσης δ', ή και 

στ) τουλάχιστον είκοσι πέντε τοις εκατό (25%) των 
μετοχών εταιρίας με την οποία η ΑΕΕΑΠ συνδέεται με 
σχέση μητρικής και θυγατρικής κατά την έννοια της 
παρ. 5 του άρθρου 42ε του κ.ν. 2190/1920, εφόσον: αα) 
σκοπός της θυγατρικής εταιρίας είναι η απόκτηση, δια¬ 
χείριση και εκμετάλλευση ακινήτων, περιλαμβανομένης 
της διενέργειας επενδύσεων σε ακίνητη περιουσία κατά 
την έννοια του άρθρου 22, και ββ) σκοπός της συμμε¬ 
τοχής της ΑΕΕΑΠ στο κεφάλαιο της θυγατρικής της 
είναι η εφαρμογή κοινής επιχειρηματικής στρατηγικής ή 
στρατηγικών για την ανάπτυξη ακινήτου ή ενότητας ακι¬ 
νήτων ελάχιστης αξίας τουλάχιστον δέκα εκατομμυρίων 
(10.000.000) ευρώ, σύμφωνα με αναλυτικό πρόγραμμα 
που καταρτίζεται με ευθύνη του διοικητικού συμβουλίου 
της θυγατρικής εταιρίας, εγκρίνεται από το διοικητικό 
συμβούλιο της ΑΕΕΑΠ και κοινοποιείται στην Επιτρο¬ 
πή Κεφαλαιαγοράς. Το εν λόγω αναλυτικό πρόγραμμα, 
μαζί με έκθεση προόδου αυτού, εγκρίνεται ετησίως από 
το διοικητικό συμβούλιο της θυγατρικής, και η σχετική 
έκθεση προόδου τίθεται υπόψη του διοικητικού συμ¬ 
βουλίου της ΑΕΕΑΠ, που τοποθετείται σχετικώς και 
αξιολογεί την πρόοδο του προγράμματος. Η σχετική 
έκθεση αξιολόγησης του ΔΣ της ΑΕΕΑΠ υποβάλλεται 
από την ΑΕΕΑΠ στην Επιτροπή Κεφαλαιαγοράς. 

4. Με την επιφύλαξη του αμέσως επόμενου εδαφίου, 
η αξία του συνόλου των ακινήτων της ΑΕΕΑΠ, επί των 
οποίων αυτή δεν έχει πλήρη κυριότητα, πρέπει να είναι 
κατώτερη του είκοσι τοις εκατό (20%), κατά το χρόνο 
κτήσεως, του συνόλου των επενδύσεων της ΑΕΕΑΠ. Σε 
περίπτωση απόκτησης από την ΑΕΕΑΠ δικαιωμάτων από 
χρηματοδοτική μίσθωση ακινήτων, κατά την έννοια της 
περίπτωσης α' της παραγράφου 3, η αξία του συνόλου 
αυτών των δικαιωμάτων πρέπει να είναι κατώτερη, κατά 
το χρόνο κτήσεως, του είκοσι πέντε τοις εκατό (25%) 
του συνόλου των επενδύσεων της ΑΕΕΑΠ. 

5. Η αξία κάθε ακινήτου κατά την έννοια της παρα¬ 
γράφου 2 και των περιπτώσεων α' έως γ' της παρα¬ 
γράφου 3, το οποίο περιλαμβάνεται στις επενδύσεις 
της εταιρίας, πρέπει να είναι κατώτερη, κατά το χρόνο 
της απόκτησης ή της ολοκλήρωσης των εργασιών, βά¬ 
σει του σχετικώς καταρτιζομένου προγράμματος, του 
είκοσι πέντε τοις εκατό (25%) της αξίας του συνόλου 
των επενδύσεών της. Προκειμένου για επενδύσεις σε 

μετοχές θυγατρικών εταιριών, κατά την έννοια της πε¬ 
ρίπτωσης δ' της παραγράφου 3, ο ανωτέρω περιορι¬ 
σμός ισχύει ως προς την αξία του κάθε ακινήτου που 
αποκτά η θυγατρική. Η επένδυση της ΑΕΕΑΠ σε εταιρία 
της περίπτωσης ε' της παραγράφου 3 πρέπει να είναι 
κατώτερη σε αξία ποσοστού είκοσι πέντε τοις εκατό 
(25%) του συνόλου των επενδύσεων της ΑΕΕΑΠ. 

6. Τηρουμένων των διατάξεων των παραγράφων 8 και 
9 του παρόντος άρθρου, με απόφαση του Υπουργού Οι¬ 
κονομικών ορίζονται ο τρόπος και τα μέσα αποτίμησης 
της αξίας των επενδύσεων σε ακίνητα και ρυθμίζεται 
κάθε ειδικότερο θέμα για την αποτίμηση της αξίας των 
επενδύσεων σε ακίνητα. Με όμοια απόφαση που εκδίδε- 
ται κατόπιν εισήγησης της Επιτροπής Κεφαλαιαγοράς 
δύναται να διευκρινίζονται θέματα ένταξης ακινήτων 
στις κατηγορίες του παρόντος άρθρου. 

7. Η αποτίμηση της αξίας των επενδύσεων της ΑΕΕ¬ 
ΑΠ διενεργείται στο τέλος κάθε εταιρικής χρήσης, από 
νόμιμο ελεγκτή, ο οποίος δεσμεύεται από την ειδική 
τακτική έκθεση που συντάσσεται κάθε φορά για το 
σκοπό αυτό, από ανεξάρτητο εκτιμητή. Ο εκτιμητής του 
προηγούμενου εδαφίου ορίζεται από τη γενική συνέλευ¬ 
ση της ΑΕΕΑΠ, μαζί με το νόμιμο ελεγκτή της εταιρίας. 

8. Η κατά τα οριζόμενα στην παράγραφο 2 και τις 
περιπτώσεις α' έως γ' της παραγράφου 3 του παρόντος 
άρθρου επένδυση των διαθεσίμων της ΑΕΕΑΠ σε ακίνη¬ 
τα ή σε δικαίωμα επί ακινήτου, καθώς και η επένδυση 
σε ακίνητα από εταιρίες των περιπτώσεων δ' και στ' 
της παραγράφου 3, προϋποθέτει προηγούμενη εκτίμηση 
της αξίας τους από τον ανεξάρτητο εκτιμητή της προη¬ 
γούμενης παραγράφου. Ο εκτιμητής διενεργεί εκτίμηση 
της αξίας του ακινήτου ή των ανωτέρω μετοχών πριν 
από την απόκτησή τους από την εταιρία. Προκειμένου 
περί απαιτήσεων εκ προσυμφώνων της περίπτωσης γ' 
της παραγράφου 3, η αποτίμηση των ακινήτων, στα 
οποία αφορούν οι απαιτήσεις αυτές, πραγματοποιείται 
πριν από την οριστική μεταβίβασή τους στην ΑΕΕΑΠ. 
Κατά την αποτίμηση λαμβάνεται υπόψη κάθε γεγονός, 
το οποίο μέχρι την ημερομηνία ένταξής της, κατά τα 
οριζόμενα στις παραγράφους 2 και 3 του παρόντος άρ¬ 
θρου, ακίνητης περιουσίας στις επενδύσεις της ΑΕΕΑΠ 
μπορεί να επηρεάσει την αξία της συγκεκριμένης ακί¬ 
νητης περιουσίας. Η αποτίμηση αυτή είναι δεσμευτική. 
Οι διατάξεις των προηγούμενων εδαφίων εφαρμόζονται 
και στη μεταβίβαση στοιχείων της ακίνητης περιουσίας, 
τα οποία έχουν ενταχθεί στις επενδύσεις της ΑΕΕΑΠ. 
Το τίμημα που καταβάλλεται ή εισπράττεται από την 
ΑΕΕΑΠ για την απόκτηση ή την εκποίηση της ακίνη¬ 
της περιουσίας ή του δικαιώματος επί ακινήτου ή των 
ανωτέρω μετοχών επιτρέπεται να είναι υψηλότερο ή 
χαμηλότερο, αντιστοίχως, μέχρι πέντε τοις εκατό (5%) 
από την αξία τους, όπως αυτή έχει προσδιοριστεί από 
τον εκτιμητή. 

9. Η αποτίμηση της αξίας των κινητών και ακινήτων 
που αποκτά η ΑΕΕΑΠ για την εξυπηρέτηση των λειτουρ¬ 
γικών της αναγκών, κάθε φορά που απαιτείται τέτοια 
αποτίμηση, γίνεται με βάση τις σχετικές διατάξεις του 
κ.ν. 2190/1920. 

10. Δεν επιτρέπεται η μεταβίβαση των μετοχών θυ¬ 
γατρικής εταιρίας που κατέχει η ΑΕΕΑΠ ή ακινήτου, 
στο οποίο αυτή έχει επενδύσει διαθέσιμό της, πριν από 
την πάροδο δώδεκα (12) μηνών από την απόκτησή τους, 
εξαιρουμένων των ακινήτων της υποπερίπτωσης ββ'της 


περίπτωσης α' και της περίπτωσης β'της παραγράφου 
2 του παρόντος άρθρου. 

11. Η μη τήρηση όρου του παρόντος άρθρου, σχετικά 
με την απόκτηση ή τη μεταβίβαση ακινήτου από ΑΕΕ¬ 
ΑΠ δεν συνεπάγεται την ακυρότητα των δικαιοπραξιών 
αυτών. 

12. Τα ακίνητα στα οποία επενδύει η ΑΕΕΑΠ, άμεσα ή 
έμμεσα, μέσω θυγατρικών της, ασφαλίζονται υποχρε¬ 
ωτικά. Με απόφαση της Επιτροπής Κεφαλαιαγοράς κα¬ 
θορίζεται το ελάχιστο περιεχόμενο των ασφαλιστικών 
συμβολαίων. 

13. Με απόφαση της Επιτροπής Κεφαλαιαγοράς δύνα- 
ται να ρυθμίζονται ειδικότερα θέματα και λεπτομέρειες 
για την εφαρμογή του παρόντος άρθρου. 

Άρθρο 23 

Εισαγωγή των μετοχών της εταιρίας 
σε οργανωμένη αγορά 

1. Η ΑΕΕΑΠ εισάγει υποχρεωτικά τις μετοχές της σε 
οργανωμένη αγορά κατά την έννοια της παρ. 10 του 
άρθρου 2 του ν. 3606/2007 εντός δύο (2) ετών από τη 
σύστασή της. Κατά το χρόνο της εισαγωγής, το μετο¬ 
χικό κεφάλαιο της εταιρίας πρέπει να έχει επενδυθεί 
σε ποσοστό τουλάχιστον πενήντα τοις εκατό (50%) σε 
ακίνητη περιουσία. Σε περίπτωση μετατροπής εταιρίας 
σε ΑΕΕΑΠ, η υποχρεωτική εισαγωγή των μετοχών της 
σε οργανωμένη αγορά, κατά τα ανωτέρω, πρέπει να 
πραγματοποιείται μέσα σε διάστημα δύο (2) ετών από 
την ολοκλήρωση της διαδικασίας μετατροπής. 

2. Η Επιτροπή Κεφαλαιαγοράς μπορεί, ύστερα από 
αίτηση της εταιρίας, να παρατείνει την προθεσμία της 
παραγράφου 1 για διάστημα που δεν μπορεί να υπερβεί 
τους είκοσι τέσσερις (24) μήνες από την ημερομηνία 
λήξης αυτής σε περίπτωση ανωτέρας βίας ή αν κρίνει 
ότι οι συνθήκες της αγοράς θέτουν σε κίνδυνο την επί¬ 
τευξη της εισαγωγής των μετοχών της εταιρίας στην 
οργανωμένη αγορά. Για ΑΕΕΑΠ που υφίστανται κατά 
την έναρξη ισχύος του παρόντος νόμου η προθεσμία 
της παραγράφου 1 ισχύει από την έναρξη ισχύος του 
παρόντος νόμου. Παράταση που είχε χορηγηθεί κατά 
τις προϊσχύσασες διατάξεις εξακολουθεί ισχύουσα για 
χρονικό διάστημα δώδεκα (12) μηνών από την έναρξη 
ισχύος του παρόντος νόμου. 

3. Εάν η εταιρία δεν έχει επιτύχει την εισαγωγή των 
μετοχών της σε οργανωμένη αγορά εντός των προθε¬ 
σμιών των παραγράφων 1 και 2, η Επιτροπή Κεφαλαια¬ 
γοράς ανακαλεί την άδεια λειτουργίας της και η εταιρία 
τίθεται υπό εκκαθάριση. 

4. Σε περίπτωση ανάκλησης της άδειας λειτουργίας 
της ΑΕΕΑΠ ανακαλούνται τα προβλεπόμενα για αυτήν 
φορολογικά οφέλη, καθώς και οποιεσδήποτε άλλες 
ευνοϊκές για αυτήν φορολογικές ρυθμίσεις που θεσπί¬ 
ζονται σε άλλους νόμους. ΑΕΕΑΠ που υφίστανται κατά 
τη θέση σε ισχύ του παρόντος νόμου εξαιρούνται της 
ανακλήσεως που προβλέπεται στο προηγούμενο εδά¬ 
φιο για το μέχρι την έναρξη ισχύος του νόμου χρονικό 
διάστημα. 

Άρθρο 24 

Θεματοφύλακας - Κανόνες εταιρικής διακυβέρνησης 

1. Οι επενδύσεις της εταιρίας σε κινητές αξίες των 
περιπτώσεων δ', ε' και στ' της παραγράφου 3 του άρ¬ 
θρου 22 κατατίθενται προς φύλαξη σε πιστωτικό ίδρυμα 

που είναι εγκατεστημένο και λειτουργεί νόμιμα στην 
Ελλάδα. 

2. Ο θεματοφύλακας μπορεί να αναθέτει τη φύλαξη 
κινητών αξιών σε άλλα πρόσωπα, κατά τα ειδικότερα 
οριζόμενα στην παρ. 3 του άρθρου 33 του ν. 3371/2005. 

3. Ο θεματοφύλακας ευθύνεται έναντι της εταιρίας και 
των μετόχων της για κάθε πταίσμα κατά την ενάσκηση 
των καθηκόντων του. 

4. Οι κανόνες εταιρικής διακυβέρνησης που ισχύουν 
για τις εταιρίες, των οποίων κινητές αξίες αποτελούν 
αντικείμενο διαπραγμάτευσης σε οργανωμένη αγορά, 
εφαρμόζονται αναλόγως και στις ΑΕΕΑΠ από τη σύ¬ 
στασή τους. 

5. Από τη σύστασή της, η ΑΕΕΑΠ καταρτίζει τις οικο¬ 
νομικές καταστάσεις της με βάση τα Διεθνή Πρότυπα 
Χρηματοοικονομικής Αναφοράς (ΔΠΧΑ). 

6. ΑΕΕΑΠ που υφίστανται κατά την έναρξη ισχύος του 
παρόντος νόμου και των οποίων οι μετοχές δεν έχουν 
εισαχθεί ακόμη σε οργανωμένη αγορά, υποχρεούνται 
να συμμορφωθούν με τις διατάξεις της παραγράφου 4 
εντός τριμήνου από την έναρξη ισχύος του παρόντος 
νόμου και με τις διατάξεις της παραγράφου 5 εντός 
εξαμήνου από την έναρξη ισχύος του παρόντος νόμου. 

Άρθρο 25 

Εξαμηνιαία κατάσταση επενδύσεων 

1. Η ΑΕΕΑΠ δημοσιεύει στο τέλος κάθε ημερολογια¬ 
κού εξαμήνου εξαμηνιαία κατάσταση επενδύσεων των 
διαθεσίμων της, με χωριστή αναφορά στις κατηγορίες 
επενδύσεων. Η πρώτη κατάσταση επενδύσεων επιτρέ¬ 
πεται να καλύπτει περίοδο μεγαλύτερη του εξαμήνου, 
ώστε η ημερομηνία της να συμπέσει με το πέρας ημε¬ 
ρολογιακού εξαμήνου, χωρίς όμως αυτή η περίοδος να 
μπορεί να υπερβεί το έτος. Η κατάσταση περιλαμβάνει 
την περιγραφή κάθε ακινήτου, το σκοπό για τον οποίο 
προορίζεται να χρησιμοποιηθεί, την εμπορική του αξία, 
σε σχέση με την αντικειμενική, εφόσον έχει οριστεί 
αυτή, καθώς και οποιοδήποτε άλλο στοιχείο κρίνεται 
χρήσιμο για να επιτρέψει την αξιολόγηση των επενδύ¬ 
σεων της εταιρίας. Ως προς τα δικαιώματα επικαρπίας 
ή ψιλής κυριότητας ακινήτων, καθώς και δικαιώματα 
από χρηματοδοτική μίσθωση ακινήτου, η εξαμηνιαία 
κατάσταση επενδύσεων περιέχει υποχρεωτικά περι¬ 
γραφή του δικαιώματος, την πραγματική αξία του, σε 
σχέση με την πραγματική και την αντικειμενική αξία 
του ακινήτου στο οποίο αναφέρεται, καθώς και οποιο- 
δήποτε άλλο χρήσιμο στοιχείο για την αξιολόγηση των 
συγκεκριμένων επενδύσεων. Η αξία των στοιχείων του 
ενεργητικού της εταιρίας προσδιορίζεται σύμφωνα με 
τις διατάξεις των παραγράφων 6 έως και 9 του άρθρου 
22 του παρόντος νόμου. 

2. Η εξαμηνιαία κατάσταση επενδύσεων βασίζεται σε 
έκθεση ανεξάρτητου εκτιμητή και ελέγχεται από νόμιμο 
ελεγκτή ή ελεγκτικό γραφείο του ν. 3693/2008. Υποβάλ¬ 
λεται στην Επιτροπή Κεφαλαιαγοράς και αναρτάται 
στην ιστοσελίδα της εταιρίας και της αγοράς, στην 
οποία αποτελούν αντικείμενο διαπραγμάτευσης οι με¬ 
τοχές της ή μόνο στην ιστοσελίδα της εταιρίας αν δεν 
έχει διενεργηθεί η εισαγωγή των μετοχών της σε αγορά. 

3. Η Επιτροπή Κεφαλαιαγοράς μπορεί με απόφασή της 
να ορίσει το ειδικότερο περιεχόμενο της εξαμηνιαίας 
κατάστασης επενδύσεων της εταιρίας επενδύσεων σε 
ακίνητη περιουσία. 


Αρθρο 26 

Δάνεια, πιστώσεις και εγγυήσεις 

1. Επιτρέπεται η σύναψη δανείων από την ΑΕΕΑΠ και 
η παροχή πιστώσεων σε αυτή, για ποσά τα οποία, στο 
σύνολό τους, δεν θα υπερβαίνουν το εβδομήντα πέντε 
τοις εκατό (75%) του ενεργητικού της. Τα δάνεια συ- 
νάπτονται και οι πιστώσεις παρέχονται από πιστωτικό 
ίδρυμα. Τα δάνεια αυτά μπορούν να χρησιμοποιηθούν 
και οι πιστώσεις μπορούν να δοθούν τόσο για την από¬ 
κτηση όσο και για την αξιοποίηση ακινήτων στα οποία 
επενδύονται ή έχουν επενδυθεί τα διαθέσιμα της εται¬ 
ρίας ή των εταιριών της περίπτωσης δ'της παραγράφου 
3 του άρθρου 22. Το σύνολο των δανείων που λαμβά- 
νονται για την αποπεράτωση ακινήτων της εταιρίας 
ή των εταιριών της περίπτωσης δ' της παραγράφου 
3 του άρθρου 22 δεν επιτρέπεται να υπερβαίνει το 
ποσοστό που αναγράφεται στο πρόγραμμα της περί¬ 
πτωσης β'της παραγράφου 2 του άρθρου 22. Στο ύψος 
του επιτρεπόμενου δανεισμού συμπεριλαμβάνονται και 
τα δικαιώματα από χρηματοδοτική μίσθωση ακινήτων 
της περίπτωσης α' της παραγράφου 3 του άρθρου 22. 

2. Για την εξασφάλιση των δανείων και πιστώσεων της 
προηγούμενης παραγράφου επιτρέπεται να συνιστώνται 
βάρη επί των κινητών ή ακινήτων της εταιρίας. 

3. Η ΑΕΕΑΠ μπορεί να συνάπτει δάνεια με πιστωτικό 
ίδρυμα για την απόκτηση ακινήτων που θα χρησιμο¬ 
ποιήσει για τις λειτουργικές της ανάγκες, εφόσον το 
ύψος των δανείων, στο σύνολό τους, δεν υπερβαίνει το 
δέκα τοις εκατό (10%) της αξίας του συνόλου των ιδίων 
κεφαλαίων της εταιρίας μειουμένων κατά το συνολικό 
ποσό των επενδύσεων της εταιρίας σε ακίνητα. Τα ποσά 
των δανείων αυτών δεν συνυπολογίζονται στο ποσοστό 
της παραγράφου 1. Με τους ίδιους όρους και για τον 
ίδιο σκοπό μπορεί να παρασχεθεί πίστωση στην ΑΕΕΑΠ. 

4. Γ ια την εξασφάλιση των δανείων και πιστώσεων της 
παραγράφου 3 επιτρέπεται να συνιστώνται βάρη επί 
του ακινήτου που αποκτά η εταιρία, για τους σκοπούς 
που ορίζονται στην ανωτέρω παράγραφο. 

Αρθρο 27 
Διανομή κερδών 

1. Η ΑΕΕΑΠ υποχρεούται να διανέμει ετησίως στους 
μετόχους της τουλάχιστον το πενήντα τοις εκατό (50%) 
των ετήσιων καθαρών προς διανομή κερδών της. Τα 
κέρδη που σχετίζονται με την υπεραξία από την πώληση 
ακινήτων δεν συμπεριλαμβάνονται στη διανομή. Επιτρέ¬ 
πεται η διανομή χαμηλότερου ποσοστού, έως των ορίων 
του κ.ν. 2190/1920, ή η μη διανομή μερίσματος από την 
εταιρία με απόφαση της γενικής συνέλευσης εφόσον το 
καταστατικό της περιέχει σχετική πρόβλεψη είτε προς 
σχηματισμό έκτακτου αφορολόγητου αποθεματικού από 
λοιπά έσοδα εκτός από κέρδη κεφαλαίου είτε προς δω¬ 
ρεάν διανομή μετοχών προς τους μετόχους, με αύξηση 
του μετοχικού κεφαλαίου της, κατά τα οριζόμενα στις 
διατάξεις του κ.ν. 2190/1920. 

2. Με απόφαση της γενικής συνέλευσης δύναται να 
σχηματιστεί τακτικό αποθεματικό, σύμφωνα με τις δι¬ 
ατάξεις του κ.ν. 2190/1920. 

3. Εφόσον στο τέλος μίας εταιρικής χρήσης προκύψει 
ζημία από την αποτίμηση των κινητών αξιών της περί¬ 
πτωσης δ' της παραγράφου 3 του άρθρου 22, για την 
κάλυψη της ζημίας, επιτρέπεται ο σχηματισμός πρόβλε¬ 
ψης μέχρι και το σύνολο της ζημίας. 

Άρθρο 28 

Απαγόρευση μεταβίβασης ακινήτων της ΑΕΕΑΠ 
σε συγκεκριμένα πρόσωπα 

1. Απαγορεύεται η μεταβίβαση ακινήτων, τα οποία η 
ΑΕΕΑΠ κατέχει άμεσα ή έμμεσα, μέσω θυγατρικών της, 
σε μετόχους της ΑΕΕΑΠ που κατέχουν, άμεσα ή έμμε¬ 
σα, μέσω συνδεδεμένων προσώπων κατά την έννοια 
της παρ. 5 του άρθρου 42ε του κ.ν. 2190/1920 ή μέσω 
προσώπων που ελέγχονται από αυτά, κατά την έννοια 
της περίπτωσης γ' της παραγράφου 1 του άρθρου 3 
του ν. 3556/2007, ποσοστό τουλάχιστον 5% του μετο¬ 
χικού κεφαλαίου της ΑΕΕΑΠ, σε μέλη του διοικητικού 
συμβουλίου, γενικούς διευθυντές ή διευθυντές της, συ¬ 
ζύγους και συγγενείς τους μέχρι και τρίτου βαθμού εξ 
αίματος ή εξ αγχιστείας, καθώς και σε ελεγχόμενα από 
αυτούς, κατά την ανωτέρω έννοια, νομικά πρόσωπα. Η 
μεταβίβαση ακινήτων από την ΑΕΕΑΠ σε μετόχους που 
κατέχουν, άμεσα ή έμμεσα, κατά την ανωτέρω έννοια, 
ποσοστό μικρότερο του 5% του μετοχικού κεφαλαίου 
της ΑΕΕΑΠ επιτρέπεται μετά από ειδική άδεια της Γε¬ 
νικής Συνέλευσης, σύμφωνα με τα οριζόμενα στο άρθρο 
23Α του κ.ν. 2190/1920. 

2. Η απαγόρευση της προηγουμένης παραγράφου 
δεν ισχύει για τη μεταβίβαση ακινήτων στις εταιρίες 
των περιπτώσεων δ' και στ' της παραγράφου 3 του 
άρθρου 22. Μεταβίβαση ακινήτων σε άλλες συνδεδεμέ- 
νες με την ΑΕΕΑΠ εταιρίες επιτρέπεται μόνον κατόπιν 
προηγούμενης άδειας της Επιτροπής Κεφαλαιαγοράς, 
η οποία παρέχεται εφόσον η μεταβίβαση γίνεται με 
όρους αγοράς και είναι επωφελής για την ΑΕΕΑΠ. Οι 
ειδικότεροι όροι εφαρμογής της παρούσας παραγράφου 
μπορεί να εξειδικεύονται με απόφαση της Επιτροπής 
Κεφαλαιαγοράς. 

3. Μετά την ολοκλήρωση της εισαγωγής προς δια¬ 
πραγμάτευση των μετοχών της ΑΕΕΑΠ σε οργανωμένη 
αγορά, σύμφωνα με τις διατάξεις του άρθρου 23 του 
παρόντος νόμου, απαγορεύεται περαιτέρω η μεταβί¬ 
βαση προς την ΑΕΕΑΠ ακινήτων που ανήκουν σε: α) 
μετόχους της ΑΕΕΑΠ που κατέχουν, άμεσα ή έμμεσα, 
μέσω συνδεδεμένων προσώπων κατά την έννοια της 
παρ. 5 του άρθρου 42ε του κ.ν. 2190/1920 ή μέσω προ¬ 
σώπων που ελέγχονται από αυτά, κατά την έννοια της 
περίπτωσης γ' της παρ. 1 του άρθρου 3 του ν. 3556/2007, 
ποσοστό τουλάχιστον 5% του μετοχικού κεφαλαίου της 
ΑΕΕΑΠ, και β) σε μέλη του διοικητικού συμβουλίου της, 
γενικούς διευθυντές ή διευθυντές της, συζύγους και 
συγγενείς τους μέχρι και τρίτου βαθμού εξ αίματος ή εξ 
αγχιστείας, καθώς και σε ελεγχόμενα από αυτούς, κατά 
την ανωτέρω έννοια, νομικά πρόσωπα. Η απαγόρευση 
δεν καταλαμβάνει την εισφορά ακινήτων στην ΑΕΑΑΠ 
κατά το στάδιο σύστασης ή μεταγενέστερης αύξησης 
μετοχικού κεφαλαίου. 

Αρθρο 30 

Εποπτεία - Κυρώσεις 

1. Η Επιτροπή Κεφαλαιαγοράς είναι αρμόδια για την 
εποπτεία και τον έλεγχο της εφαρμογής του παρόντος 
νόμου και των κανονιστικών αποφάσεων λειτουργίας 
των ΑΕΕΑΠ που εκδίδονται κατ’ εξουσιοδότησή του. 

2. Κατά την άσκηση των αρμοδιοτήτων της παραγρά¬ 
φου 1, η Επιτροπή Κεφαλαιαγοράς μπορεί να διενερ¬ 
γεί ελέγχους και να αναθέτει σε νόμιμους ελεγκτές ή 
ελεγκτικά γραφεία τη διενέργεια εκτάκτων ελέγχων. 


3. Οι ΑΕΕΑΠ και οι θυγατρικές τους υποχρεούνται να 
θέτουν στη διάθεση της Επιτροπής Κεφαλαιαγοράς 
και των εντεταλμένων οργάνων της τα στοιχεία που 
είναι απαραίτητα για τη διενέργεια του ελέγχου. Τα 
εντεταλμένα όργανα της Επιτροπής Κεφαλαιαγοράς 
κατά περίπτωση μπορούν: 

α) να έχουν πρόσβαση σε οποιοδήποτε έγγραφο υπό 
οποιαδήποτε μορφή και να λαμβάνουν αντίγραφό του 
και 

β) να ζητούν πληροφορίες από οποιοδήποτε πρόσωπο 
και, εφόσον είναι απαραίτητο, να καλούν και να λαμ¬ 
βάνουν μαρτυρικές καταθέσεις από οποιοδήποτε πρό¬ 
σωπο εφαρμοζομένων αναλόγως των διατάξεων των 
παραγράφων 9 έως 13 του άρθρου 22 του ν. 3340/2005. 

4. Αν παραβιαστούν οι διατάξεις του παρόντος νόμου 
ή των αποφάσεων που εκδίδονται κατ’ εξουσιοδότησή 
του, η Επιτροπή Κεφαλαιαγοράς επιβάλλει σε ΑΕΕΑΠ 
επίπληξη ή πρόστιμο ύψους από χίλια (1.000) ευρώ έως 
ένα εκατομμύριο (1.000.000) ευρώ. Για την επιλογή της 
κύρωσης και κατά την επιμέτρηση του προστίμου λαμ- 
βάνονται ενδεικτικώς υπόψη το μέγεθος και η σημασία 
της παράβασης, ο κίνδυνος πρόκλησης βλάβης στα συμ¬ 
φέροντα των επενδυτών, το ύψος της ζημίας που προ- 
κλήθηκε σε επενδυτές και της τυχόν αποκατάστασής 
της, η λήψη μέτρων από την εταιρία για τη συμμόρφωσή 
της στο μέλλον, ο βαθμός υπαιτιότητας της εταιρίας, ο 
βαθμός συνεργασίας με την Επιτροπή Κεφαλαιαγοράς 
κατά το στάδιο διερεύνησης και ελέγχου, οι ανάγκες 
της γενικής και ειδικής πρόληψης και η τυχόν καθ’ υπο¬ 
τροπήν τέλεση παραβάσεων του παρόντος νόμου ή των 
αποφάσεων που εκδίδονται κατ’ εξουσιοδότησή του. 

5. Η Επιτροπή Κεφαλαιαγοράς επιβάλλει σε μέλη του 
διοικητικού συμβουλίου, σε μετόχους και σε διευθυντικά 
στελέχη της ΑΕΕΑΠ και των θυγατρικών των περιπτώ¬ 
σεων δ' και ε' της παραγράφου 3 του άρθρου 22 του 
παρόντος νόμου, που παραβαίνουν τις διατάξεις του 
παρόντος νόμου ή των αποφάσεων που εκδίδονται κατ' 
εξουσιοδότησή του, επίπληξη ή πρόστιμο ύψους από πε¬ 
ντακόσια (500) ευρώ μέχρι διακόσιες χιλιάδες (200.000) 
ευρώ. Εφόσον συντρέχουν οι προϋποθέσεις της πα¬ 
ραγράφου 6, το πρόστιμο μπορεί να ανέρχεται μέχρι 
του ποσού των εξακοσίων χιλιάδων (600.000) ευρώ. 
Για την επιλογή της κύρωσης και κατά την επιμέτρηση 
του προστίμου εφαρμόζεται το δεύτερο εδάφιο της 
παραγράφου 4. 

6. Η Επιτροπή Κεφαλαιαγοράς επιβάλλει πρόστιμο 
ύψους μέχρι τετρακοσίων χιλιάδων (400.000) ευρώ σε 
πρόσωπα τα οποία, εν γνώσει τους, προβαίνουν σε ψευ¬ 
δείς δηλώσεις ή ανακοινώσεις προς το κοινό σχετικά με 
τα οικονομικά στοιχεία ΑΕΕΑΠ και των θυγατρικών τους, 
συμπεριλαμβανομένων των επενδύσεων και αποδόσεών 
της, με σκοπό να προσελκύσουν σε αυτήν επενδυτές. 

7. Όποιος εν γνώσει του προβαίνει σε ψευδείς δη¬ 
λώσεις ή ανακοινώσεις προς το κοινό σχετικά με τα 
οικονομικά στοιχεία ΑΕΕΑΠ και των θυγατρικών τους, 
συμπεριλαμβανομένων των επενδύσεων και αποδόσε¬ 
ών της, με σκοπό να προσελκύσει σε αυτήν επενδυτές 
παραπλανώντας τους, τιμωρείται με φυλάκιση τουλά¬ 
χιστον τριών (3) μηνών και χρηματική ποινή από πενή¬ 
ντα χιλιάδες (50.000) ευρώ μέχρι τριακόσιες χιλιάδες 
(300.000) ευρώ. 

8. Οι διατάξεις των παραγράφων 6 και 7 του παρόντος 
άρθρου εφαρμόζονται σε δηλώσεις ή ανακοινώσεις που 

λαμβάνουν χώρα μέχρι την εισαγωγή των μετοχών της 
ΑΕΕΑΠ σε οργανωμένη αγορά. 

9. Η Επιτροπή Κεφαλαιαγοράς επιβάλλει πρόστιμο 
μέχρι τριακόσιες χιλιάδες ( 300.000) ευρώ σε όποιον 
δεν συνεργάζεται σε έλεγχο - έρευνα που διενεργείται 
στην ΑΕΕΑΠ. 

10. Επιτρέπεται η Επιτροπή Κεφαλαιαγοράς να δημο¬ 
σιοποιεί οποιαδήποτε μέτρα ή κυρώσεις επιβάλλει σε 
περίπτωση παράβασης των διατάξεων του παρόντος 
νόμου ή των αποφάσεων που εκδίδονται κατ’ εξουσιο¬ 
δότησή του, εκτός εάν η δημοσιοποίηση ενδέχεται να 
διαταράξει σοβαρά τις χρηματοπιστωτικές αγορές, να 
είναι επιζήμια για τα συμφέροντα των επενδυτών ή να 
προκαλέσει δυσανάλογη ζημία στα εμπλεκόμενα μέρη. 

11. Οι διατάξεις των άρθρων 37 και 38 του ν. 3371/2005 
εφαρμόζονται και στις ΑΕΕΑΠ. 

12. Οι κανονιστικές αποφάσεις της Επιτροπής Κε¬ 
φαλαιαγοράς που εκδόθηκαν κατ’ εξουσιοδότηση της 
παραγράφου 2 του άρθρου 21, της παραγράφου 11 του 
άρθρου 22 και της παραγράφου 3 του άρθρου 25, εξα¬ 
κολουθούν να ισχύουν έως την αντικατάστασή τους 
από νέες.» 

ΚΕΦΑΛΑΙΟ Ε' 

ΛΟΙΠΕΣ ΔΙΑΤΑΞΕΙΣ ΑΡΜΟΔΙΟΤΗΤΑΣ 
ΥΠΟΥΡΓΕΙΟΥ ΟΙΚΟΝΟΜΙΚΩΝ 

Αρθρο 20 

Ενσωμάτωση του άρθρου 4 της Οδηγίας 2008/08/ΕΚ 

1. Η παράγραφος 12 του άρθρου 14, του Κώδικα Φό¬ 
ρου Προστιθέμενης Αξίας, ο οποίος κυρώθηκε με το ν. 
2859/2000 (Α' 248), όπως ισχύει, αντικαθίσταται ως εξής: 

«12. Μίσθωση μεταφορικών μέσων 
ί. Ο τόπος βραχυχρόνιας μίσθωσης μεταφορικού μέ¬ 
σου: 

α) Είναι το εσωτερικό της χώρας, εφόσον το μετα¬ 
φορικό μέσο τίθεται πράγματι στη διάθεση του πελάτη 
στο εσωτερικό της χώρας. 

β) Δεν είναι το εσωτερικό της χώρας, εφόσον το μετα¬ 
φορικό μέσο τίθεται πράγματι στη διάθεση του πελάτη 
εκτός του εσωτερικού της χώρας. 

ϋ. Ο τόπος μίσθωσης, εκτός από τη βραχυχρόνια μί¬ 
σθωση, μεταφορικού μέσου σε μη υποκείμενο στο φόρο: 

α) Είναι το εσωτερικό της χώρας, εφόσον ο μη υπο¬ 
κείμενος στο φόρο λήπτης είναι εγκατεστημένος ή έχει 
τη μόνιμη κατοικία ή τη συνήθη διαμονή του στο εσω¬ 
τερικό της χώρας. 

β) Δεν είναι το εσωτερικό της χώρας, εφόσον ο μη 
υποκείμενος στο φόρο λήπτης δεν είναι εγκατεστημέ¬ 
νος ή δεν έχει τη μόνιμη κατοικία ή τη συνήθη διαμονή 
του στο εσωτερικό της χώρας. 

Κατά παρέκκλιση του προηγούμενου εδαφίου, στην 
περίπτωση σκάφους αναψυχής που μισθώνεται σε μη 
υποκείμενο στο φόρο, εκτός από τη βραχυχρόνια μί¬ 
σθωση, ο τόπος μίσθωσης: 

α) Είναι το εσωτερικό της χώρας στην περίπτωση που 
το σκάφος τίθεται πράγματι στη διάθεση του λήπτη 
στο εσωτερικό της χώρας και η υπηρεσία παρέχεται 
πράγματι από την έδρα ή μια μόνιμη εγκατάσταση του 
παρέχοντος στο εσωτερικό της χώρας. 

β) Δεν είναι το εσωτερικό της χώρας στην περίπτω¬ 
ση που το σκάφος τίθεται πράγματι στη διάθεση του 
λήπτη εκτός του εσωτερικού της χώρας και η υπηρεσία 
παρέχεται πράγματι από την έδρα ή μια μόνιμη εγκα¬ 


τάσταση του παρέχοντος στον ίδιο τόπο της διάθεσης 
του σκάφους.» 

2. Οι διατάξεις της παραγράφου 1 ισχύουν από 1.1.2013. 

3. Η παράγραφος 4 του άρθρου 13 του Κώδικα Φ.Π.Α. 
(ν. 2859/2000, Α' 248) καταργείται. 

Αρθρο 21 

Ενσωμάτωση του άρθρου 1 της Οδηγίας 2010/45/ΕΕ 

1. Η περίπτωση γ' της παραγράφου 3 του άρθρου 
7 του Κώδικα Φόρου Προστιθέμενης Αξίας, ο οποίος 
κυρώθηκε με το ν. 2859/2000 (Α' 248), αντικαθίσταται 
ως εξής: 

«γ) παροχή υπηρεσιών στον υποκείμενο στο φόρο, 
που έχουν ως αντικείμενο πραγματογνωμοσύνες ή ερ¬ 
γασίες, οι οποίες αφορούν αυτό το αγαθό και πραγ¬ 
ματοποιούνται υλικώς στο κράτος - μέλος άφιξης της 
αποστολής ή της μεταφοράς του αγαθού, εφόσον μετά 
την εκτέλεση των εργασιών τα αγαθά επαναποστέλ- 
λονται στον ίδιο υποκείμενο στο φόρο στο εσωτερικό 
της χώρας,». 

2. Η περίπτωση δ' της παραγράφου 2 του άρθρου 
16 του Κώδικα Φόρου Προστιθέμενης Αξίας, ο οποίος 
κυρώθηκε με το ν. 2859/2000, αντικαθίσταται ως εξής: 

«δ) κατά το χρόνο είσπραξης της προκαταβολής που 
πραγματοποιείται πριν την ολοκλήρωση της παροχής 
των υπηρεσιών οι οποίες φορολογούνται στον τόπο 
εγκατάστασης του λήπτη, σύμφωνα με την περίπτωση 
α' της παραγράφου 2 του άρθρου 14.» 

3. Οι διατάξεις των παραγράφων 1 και 2 ισχύουν από 
1ης Ιανουάριου 2013. 

Άρθρο 22 

Ρυθμίσεις σχετικά με την αγορά παιγνίων 

1. Η παράγραφος 6 του άρθρου 16, το τρίτο εδάφιο 
της περίπτωσης α' και η περίπτωση ιβ' του άρθρου 17 
και το άρθρο 22 του ν. 3229/2004 (Α' 38) καταργούνται. 

2. α. Το άρθρο 25 του ν. 4002/2011 (Α' 180) τροποποι¬ 
είται ως εξής: 

Η περίπτωση β' αντικαθίσταται ως εξής: 

«β) «Τυχερά παίγνια»: Προκειμένου ένα παίγνιο να χα¬ 
ρακτηριστεί ως τυχερό πρέπει να συντρέχουν σωρευ- 
τικά οι εξής προϋποθέσεις: 

αα. Να υφίσταται, έστω και εν μέρει, επιρροή της 
τύχης στο αποτέλεσμα του παιγνίου. 

ββ. Να υφίσταται οικονομική διακινδύνευση (νναςβΓ 
ή όοΐ), που ως τέτοια νοείται η επιλογή του παίκτη 
να αναλάβει τον κίνδυνο επένδυσης στο αποτέλεσμα 
του παιγνίου, οποιουδήποτε χρηματικού ποσού ή άλλου 
περιουσιακού στοιχείου, ανεξάρτητα από το ύψος της 
αξίας του στοιχείου αυτού, προκειμένου να επιδιώξει 
άμεσα ή έμμεσα οικονομικό όφελος από το αποτέλεσμα 
διεξαγωγής του παιγνίου. Για την εφαρμογή του παρό¬ 
ντος ορισμού, στην έννοια της οικονομικής διακινδύ- 
νευσης περιλαμβάνεται και η συμμετοχή σε διεξαγωγή 
τυχερού παιγνίου που παρέχεται δωρεάν (άοπυε, Ιγθθ 
άθίε κ.λπ.) και συνδέεται με οικονομική διακινδύνευση 
χρηματικού ποσού ή άλλου περιουσιακού στοιχείου, η 
οποία προηγήθηκε ή/και ακολουθεί. Στην κατηγορία 
των τυχερών παιγνίων εντάσσονται και όλα όσα έχουν 
χαρακτηριστεί ως «μικτά παίγνια» ή «τυχερά παίγνια», 
σύμφωνα με τις διατάξεις του β.δ. 29/1971, μέχρι την 
έναρξη ισχύος του παρόντος νόμου. Τυχερό παίγνιο 
είναι και το στοίχημα.» 

β. Η περίπτωση γ' αντικαθίσταται ως εξής: 

«γ) «Στοίχημα»: το τυχερό παίγνιο που συνίσταται σε 
πρόβλεψη, από τους συμμετέχοντες, της εξέλιξης ή/και 
της τελικής έκβασης κάθε είδους γεγονότων. Με τον 
Κανονισμό Διεξαγωγής και Ελέγχου Παιγνίων καθορί¬ 
ζονται τα είδη του στοιχήματος». 

3. Στο άρθρο 26 του ν. 4002/2011 προστίθεται παρά¬ 
γραφος 3 ως εξής: 

«3. Διαδικασίες, το αποτέλεσμα των οποίων εξαρ- 
τάται από την τύχη ή από την τεχνική και πνευματική 
ικανότητα, χωρίς όμως οι συμμετέχοντες να έχουν προς 
τούτο οποιαδήποτε άμεση ή έμμεση περιουσιακή επι¬ 
βάρυνση, ανεξάρτητα αν είναι πιθανό να αποκτήσουν 
από τη συμμετοχή τους αυτή περιουσιακό όφελος, δεν 
χαρακτηρίζονται, για τις ανάγκες του νόμου αυτού, ως 
τυχερά παίγνια.» 

4. Το άρθρο 28 του ν. 4002/2011 τροποποιείται ως εξής: 
α. Στο τέλος του τελευταίου εδαφίου της περίπτωσης 

α' της παραγράφου 3 η φράση «του άρθρου 5» αντικα¬ 
θίσταται από τη φράση «του άρθρου 29». 

β. Στην υποπερίπτωση αα' της περίπτωσης α' της 
παραγράφου 3 οι λέξεις «τεχνικών -ψυχαγωγικών παι- 
γνίων,» αντικαθίστανται από τις λέξεις «ηλεκτρονικών 
τεχνικών - ψυχαγωγικών παιγνίων,». 

γ. Η περίπτωση β' της παραγράφου 3 αναδιατυπώ¬ 
νεται ως εξής: 

«β) Τη διενέργεια των απαιτούμενων ελέγχων στα 
πρόσωπα που αιτούνται άδειες διεξαγωγής παιγνίων ή/ 
και συμμετέχουν σε διαγωνισμούς χορήγησης τέτοιων 
αδειών ή παραχώρησης δικαιωμάτων διεξαγωγής παι- 
γνίων, καθώς και στους κατόχους αδειών και πιστοποιή¬ 
σεων, ώστε να διαπιστώνεται η εφαρμογή των κειμένων 
διατάξεων, των διατάξεων του Κανονισμού Διεξαγωγής 
και Ελέγχου Παιγνίων και των όρων των αδειών και 
πιστοποιήσεων. Με τον Κανονισμό Διεξαγωγής και Ελέγ¬ 
χου Παιγνίων ορίζονται οι προϋποθέσεις που πρέπει να 
πληρούν τα πρόσωπα που αιτούνται άδειες διεξαγωγής 
παιγνίων ή/και συμμετέχουν σε διαγωνισμούς χορή¬ 
γησης τέτοιων αδειών ή παραχώρησης δικαιωμάτων 
διεξαγωγής παιγνίων, οι κάτοχοι αδειών και πιστοποι¬ 
ήσεων, καθώς και η μορφή, ο τρόπος, η διαδικασία και 
τα όργανα διεξαγωγής των κάθε είδους ελέγχων». 

δ. Στο τέλος της παραγράφου 7 του άρθρου 28 προ¬ 
στίθενται περιπτώσεις δ' και ε' ως εξής: 

«δ. Πόροι που προέρχονται από προγράμματα της 
Ε.Ε., διεθνών οργανισμών και από λοιπά προγράμματα 
χρηματοδότησης το αντικείμενο των οποίων είναι σχε¬ 
τικό με τις αρμοδιότητες, τις δραστηριότητες και τις 
υποδομές της Ε.Ε.Ε.Π.. 
ε. Κάθε άλλο νόμιμο έσοδο. 

Η καταβολή των πόρων πραγματοποιείται απευθείας 
από τους υπόχρεους προς την Ε.Ε.Ε.Π.. Η διαδικασία και 
ο χρόνος καταβολής και είσπραξης, οι προσαυξήσεις 
σε περίπτωση καθυστέρησης της καταβολής, η διαδι¬ 
κασία βεβαίωσης και αναγκαστικής είσπραξης, κατά τις 
διατάξεις του Κώδικα Εισπράξεων Δημοσίων Εσόδων 
(Κ.Ε.Δ.Ε.), καθώς και κάθε συναφές θέμα, ορίζονται στον 
Κανονισμό Διεξαγωγής και Ελέγχου Παιγνίων.» 

5. Το άρθρο 29 του ν. 4002/2011 τροποποιείται ως εξής: 
α. Η περίπτωση α' της παραγράφου 3 αντικαθίσταται 

ως εξής: 

«α) Οι προϋποθέσεις πιστοποίησης και εγγραφής στα 
οικεία μητρώα των κατασκευαστών και των εισαγωγέων 


τυχερών παιγνίων και παιγνιομηχανημάτων, όπως και 
των τεχνικών όλων των παιγνίων και παιγνιομηχανημά- 
των, καθώς και ο τρόπος τήρησης των μητρώων αυτών». 

β. Η περίπτωση ιβ' της παραγράφου 3 αντικαθίσταται 
ως εξής: 

«ιβ) Ο προσδιορισμός πανελλαδικά των ωρών λει¬ 
τουργίας των καταστημάτων, των ελάχιστων αποστά¬ 
σεων μεταξύ των πιστοποιημένων καταστημάτων και 
αναλόγως του τύπου της πιστοποίησης, από την κύρια 
είσοδο σχολείων πρωτοβάθμιας και δευτεροβάθμιας 
εκπαίδευσης και οικοτροφείων, η ελάχιστη επιφάνεια 
των χώρων διεξαγωγής τυχερών παιγνίων, καθώς και 
κάθε άλλο σχετικό θέμα.» 

6. Το άρθρο 30 του ν. 4002/2011 τροποποιείται ως εξής: 

α. Στην περίπτωση α' της παραγράφου 1 η λέξη «λο¬ 
γισμική» αντικαθίσταται από τη λέξη «ηλεκτρονική». 

β. Η παράγραφος 4 αντικαθίσταται ως εξής: 

«4. Οι κάτοχοι της άδειας οφείλουν να διασφαλίζουν 
ανά πάσα στιγμή ότι κάθε παιγνιομηχάνημα ή διαδι¬ 
κτυακάς τόπος βρίσκεται σε συνεχή επικοινωνία με το 
Π.Σ.Ε.Ε., ώστε να είναι δυνατός ο έλεγχος και η επο- 
πτεία του σε πραγματικό χρόνο. Με τον Κανονισμό 
Διεξαγωγής και Ελέγχου Παιγνίων της Ε.Ε.Ε.Π. καθο¬ 
ρίζονται οι ελάχιστες απαιτούμενες λειτουργικές και 
επιχειρησιακές δυνατότητες των Κ.Π.Σ. και του δικτύου 
επικοινωνιών, οι διαδικασίες εγκατάστασης, παραμε¬ 
τροποίησης, λειτουργίας και αναβάθμισής τους, καθώς 
και το επίπεδο πρόσβασης των κατόχων αδειών στα 
δεδομένα που συλλέγονται. 

Κάθε σύστημα παρακολούθησης και ελέγχου παιγνιο- 
μηχανημάτων πρέπει να διαθέτει πλήρη λογισμική και 
φυσική ασφάλεια, ώστε να εξασφαλίζονται πλήρως: α) η 
πρόσβαση από την Ε.Ε.Ε.Π. σε όλα τα πληροφορικά προ¬ 
γράμματα, στα αποθηκευμένα αρχεία και στοιχεία και 
γενικότερα σε όλες τις λειτουργικότητες (ίυποΐίοπαΐίΐίθε) 
του συστήματος αυτού, και β) η ακεραιότητα, αξιοπιστία, 
ακρίβεια και πιστότητα των αποθηκευμένων στα αρχεία 
στοιχείων και όλων των αντλούμενων στοιχείων που 
αποστέλλονται στο Π.Σ.Ε.Ε.. Η πλήρης και ολοκληρωμέ¬ 
νη τεχνική υποδομή διεξαγωγής τυχερών παιγνίων με 
παιγνιομηχανήματα ή μέσω του διαδικτύου, που συνδέ¬ 
ονται μέσω Κεντρικών Πληροφορικών Συστημάτων με 
το Π.Σ.Ε.Ε., είναι συνεχής υποχρέωση, καθ’ όλη τη διάρ¬ 
κεια ισχύος της άδειας, η οποία πραγματοποιείται με 
ευθύνη, δαπάνες και μέριμνα των κατόχων της άδειας, 
σύμφωνα με τις προβλέψεις του νόμου. Σε περίπτωση 
μη συμμόρφωσης επιβάλλεται πρόστιμο ή/και ανάκληση 
της αδείας από την Ε.Ε.Ε.Π., σύμφωνα με το άρθρο 51 
του παρόντος νόμου. 

Μέχρι την εγκατάσταση και λειτουργία του Π.Σ.Ε.Ε. 
από την Ε.Ε.Ε.Π., οι κάτοχοι αδείας υποχρεούνται να 
παρέχουν στην Ε.Ε.Ε.Π. τη δυνατότητα απομακρυσμένης 
πλήρους πρόσβασης στα Κεντρικά Πληροφοριακά Συ- 
στήματά τους. Με απόφαση της Ε.Ε.Ε.Π. προσδιορίζονται 
ειδικότερα οι λεπτομέρειες του τρόπου πρόσβασής της 
στα Κεντρικά Πληροφοριακά Συστήματα των κατόχων 
αδειών, έτσι ώστε να εφαρμόζονται οι διατάξεις του 
παρόντος νόμου.» 

7. Στο τέλος της παρ. 5 του άρθρου 32 του ν. 4002/ 
2011, μετά τη φράση «τυχερά παίγνια» προστίθεται η 
φράση «με την επιφύλαξη των διατάξεων του Κανονι¬ 
σμού Διεξαγωγής και'Ελεγχου Παιγνίων όσον αφορά τις 
καθοριζόμενες από αυτόν διαδικασίες ελέγχου». 

8. Η παρ. 4 του άρθρου 33 του ν. 4002/2011 αντικαθί¬ 
σταται ως εξής: 

«Για τη συμμετοχή σε τυχερά παίγνια που διεξάγονται 
με παιγνιομηχανήματα ή μέσω διαδικτύου απαιτείται 
η έκδοση και η χρήση μοναδικής ατομικής κάρτας για 
κάθε παίκτη, ώστε να διασφαλίζονται πρόσθετοι πε¬ 
ριορισμοί που θέτει ο ίδιος ο παίκτης ή/και η Ε.Ε.Ε.Π.. 
Με τον Κανονισμό Διεξαγωγής και'Ελεγχου Παιγνίων η 
απαίτηση χρήσης μοναδικής ατομικής κάρτας για κάθε 
παίκτη μπορεί να επεκτείνεται και στα υπόλοιπα τυχερά 
παίγνια που διεξάγονται στην Ελληνική Επικράτεια.» 

9. Από το τρίτο εδάφιο της παρ. 2 του άρθρου 39 
του ν. 4002/2011 διαγράφεται η φράση «και δύνανται 
να εγκαθιστούν τα παιγνιομηχανήματα σε αδειοδοτη- 
μένους χώρους τρίτων». 

10. Το άρθρο 42 του ν. 4002/2011 τροποποιείται ως 
εξής: 

α. Στο πρώτο εδάφιο της παραγράφου 1, μετά τις 
λέξεις «όσων εκμεταλλεύονται παίγνια με παιγνιομη- 
χανήματα,» προστίθεται οι λέξεις «ή, προκειμένου για 
τεχνικά-ψυχαγωγικά παίγνια που διεξάγονται σε μικτούς 
χώρους, όσων ασκούν την κύρια δραστηριότητα στους 
χώρους αυτούς». 

β. Στο πρώτο εδάφιο της παραγράφου 2, μετά από 
τις λέξεις « ενώ των» προστίθεται η λέξη «τυχερών». 

γ. Η περίπτωση β' της παραγράφου 2 αντικαθίσταται 
ως εξής: 

«β) «Μικτός χώρος» διεξαγωγής τεχνικών-ψυχαγωγι- 
κών παιγνίων με παιγνιομηχανήματα είναι κατάστημα 
ή χώρος, στον οποίο ασκείται νόμιμα άλλη εμπορική 
κύρια δραστηριότητα, και επιτρέπεται, κατ’ εξαίρεση, η 
εγκατάσταση και λειτουργία παιγνιομηχανημάτων για 
τη διεξαγωγή αποκλειστικά τεχνικών - ψυχαγωγικών 
παιγνίων». 

δ. Η περίπτωση δ' της παρ. 5 του άρθρου 42 του ν. 
4002/2011 αντικαθίσταται ως εξής: 

«δ. Στις όψεις του καταστήματος διεξαγωγής τυχε¬ 
ρών παιγνίων, καθώς και εντός αυτού, απαγορεύεται η 
εγκατάσταση μηχανών αυτόματης ανάληψης μετρητών 
(ΑΤΜ).» 

11. Το δεύτερο και το τρίτο εδάφιο της περίπτωσης α' 
του άρθρου 43 του ν. 4002/2011 καταργούνται. 

12. Το άρθρο 43 του ν. 4002/2011 τροποποιείται ως 
εξής: 

α. Στην περίπτωση δ', μετά τις λέξεις «πλόες εσωτε¬ 
ρικού» προστίθενται οι λέξεις «ή εξωτερικού». 

β. Η περίπτωση ε' αντικαθίσταται ως εξής: 

«ε) Γ ια την εγκατάσταση παιγνιομηχανημάτων τυχε¬ 
ρών παιγνίων, που πραγματοποιείται μόνο σε αμιγείς 
χώρους, στα υπό ελληνική σημαία θαλασσοπλοούντα 
πλοία, που διενεργούν πλόες εξωτερικού, απαιτείται η 
έκδοση πιστοποίησης τύπου Ε', που εκδίδεται από την 
Ε.Ε.Ε.Π., όπως ορίζεται στον Κανονισμό Διεξαγωγής και 
Ελέγχου Παιγνίων.» 

13. Στο δεύτερο εδάφιο της παρ. 1 του άρθρου 44 του 
ν. 4002/2011 η λέξη «ψηφιακό» διαγράφεται. 

14. Οι διατάξεις του άρθρου 51 του ν. 4002/2011 εφαρ¬ 
μόζονται σε κάθε παίγνιο τη διεξαγωγή του οποίου 
αδειοδοτεί ή/και ελέγχει η Ε.Ε.Ε.Π.. 

15. Στην παρ. 6 του άρθρου 52 του ν. 4002/2011 προ¬ 
στίθεται εδάφιο ως εξής: 

«Με τις ίδιες ποινές τιμωρείται και όποιος παραχωρεί 
στα παραπάνω άτομα κάρτα παίκτη για τη διεξαγωγή 


τυχερών παιγνίων, η οποία του ανήκει ή ανήκει σε τρίτο, 
καθώς και ο τρίτος, αν γνώριζε την παραχώρηση αυτή.» 

16. Το άρθρο 54 του ν. 4002/2011 τροποποιείται ως 
εξής: 

α. Στην παράγραφο 4 οι λέξεις «από το διορισμό των 
μελών της Ε.Ε.Ε.Π.» αντικαθίσταται από τις λέξεις «από 
τη δημοσίευση στην Εφημερίδα της Κυβερνήσεως του 
Κανονισμού Διεξαγωγής και Ελέγχου Παιγνίων ή της 
σχετικής απόφασης της Ε.Ε.Ε.Π., που εκδίδεται σύμφωνα 
με την παράγραφο 5 του άρθρου αυτού, όπως ισχύει, 
και ρυθμίζει τα θέματα των ηλεκτρονικών τεχνικών- 
ψυχαγωγικών παιγνίων της υποπερίπτωσης γγ' της 
περίπτωσης α' του άρθρου 25 του παρόντος νόμου,». 

β. Στις περιπτώσεις, που προστέθηκαν με τις διατάξεις 
της παρ.15 του άρθρου 54 του ν. 4002/2011 στα άρθρα 
232 ως περίπτωση 15, 233 ως περίπτωση 20 και 237 ως 
περίπτωση 20 του Κώδικα Βασικής Πολεοδομικής Νο¬ 
μοθεσίας (π.δ. 23.2/6.3.1987, Δ' 166), μετά τις λέξεις «και 
τεχνικών» και πριν τη λέξη «παιγνίων» προστίθενται οι 
λέξεις «- ψυχαγωγικών». 

17. Με προεδρικό διάταγμα που εκδίδεται ύστερα από 
πρόταση του Υπουργού Οικονομικών κωδικοποιούνται 
σε ενιαίο κείμενο, υπό τον τίτλο «Κώδικας Παιγνίων», 
οι ισχύουσες διατάξεις νόμων που αφορούν την οργά¬ 
νωση, αδειοδότηση, διεξαγωγή και έλεγχο κάθε είδους 
παιγνίων που διεξάγονται στην Ελλάδα, καθώς και οι 
διατάξεις που αφορούν την Ε.Ε.Ε.Π.. Ενδεικτικά κωδικο- 
ποιούνται οι σχετικές διατάξεις των νόμων 3229/2004 
(Α'38), 4002/2011 (Α'180), 4038/2012 (Α'14), οι πάσης (ρύ¬ 
σεως διατάξεις που αφορούν οργάνωση, αδειοδότηση, 
διεξαγωγή και έλεγχο κάθε είδους παιγνίων στα καζίνο, 
από την ΟΠΑΠ Α.Ε., το ιπποδρομιακό στοίχημα, τα Κρα¬ 
τικά Λαχεία ή άλλο φορέα, οι διατάξεις που αφορούν τα 
κάθε είδους δικαιώματα του Ελληνικού Δημοσίου από 
τα παίγνια και κάθε άλλη συναφής διάταξη, η οποία 
εμμέσως τροποποιεί ή συμπληρώνει τις ανωτέρω δια¬ 
τάξεις ή με οποιονδήποτε τρόπο σχετίζεται με αυτές. 
Κατά την κωδικοποίηση αυτή επιτρέπεται, χωρίς αλ¬ 
λοίωση της έννοιας των διατάξεων που ισχύουν, η νέα 
διάρθρωση του νομοθετικού υλικού, όπως η διάσπαση 
ή συγχώνευση άρθρων ή προσθήκη νέων και η νέα γε¬ 
νικώς κατάστρωση αυτού, η απάλειψη των διατάξεων 
που έχουν ρητώς ή σιωπηρώς καταργηθεί, καθώς και 
των μεταβατικών διατάξεων, η διόρθωση φράσεων που 
περιέχουν κανόνες που έχουν καταργηθεί ή τροποποι¬ 
ηθεί, η διενέργεια διορθώσεων και προσαρμογών στη 
φραστική διατύπωση, η αναίρεση προφανών σφαλμάτων 
από παραδρομή, η ορθογραφική και συντακτική διόρ¬ 
θωση και η διενέργεια των αναγκαίων προσαρμογών 
εν όψει της γενικώς ισχύουσας νομοθεσίας. 

18. Η παράγραφος 2 του άρθρου 60 του Κώδικα Δι¬ 
ατάξεων Φορολογίας Κληρονομιών, Δωρεών, Γονικών 
Παροχών Προικών και Κερδών από Τυχερά Παίγνια, ο 
οποίος κυρώθηκε με το ν. 2961/2001 (Α' 266), όπως ισχύει 
μετά την τροποποίησή της με την παρ. 8 του δεύτερου 
άρθρου του ν. 4093/2012, αντικαθίσταται ως εξής: 

«2. Τα κέρδη που ορίζονται στις περιπτώσεις β', γ' και 
δ' της παραγράφου 1 του άρθρου 58, στα τυχερά παίγνια 
που διεξάγονται με στήλες, υποβάλλονται σε φόρο ανά 
στήλη παιχνιδιού, μετά την αφαίρεση αφορολόγητου 
ποσού εκατό (100) ευρώ, με συντελεστή δεκαπέντε τοις 
εκατό (15%) για κέρδη μέχρι πεντακόσια (500) ευρώ και 
με συντελεστή είκοσι τοις εκατό (20%) για κέρδη από 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


1049 


πεντακόσια ευρώ και ένα λεπτό (500,01) και πάνω. Στα 
τυχερά παίγνια που διεξάγονται με παικτικές συνεδρίες, 
τα κέρδη που πληρώνονται ή πιστώνονται στον παίκτη 
κατά τη λήξη της παικτικής συνεδρίας υποβάλλονται 
σε φόρο ανά παικτική συνεδρία, μετά την αφαίρεση 
αφορολόγητου ποσού εκατό (100) ευρώ, με συντελεστή 
δεκαπέντε τοις εκατό (15%) για κέρδη μέχρι πεντακόσια 
(500) ευρώ και με συντελεστή είκοσι τοις εκατό (20%) 
για κέρδη από πεντακόσια ευρώ και ένα λεπτό (500,01) 
και πάνω. Ως παίγνια που διεξάγονται με παικτικές συ¬ 
νεδρίες νοούνται τα τυχερά παίγνια που διεξάγονται 
με παιγνιομηχανήματα και τα τυχερά παίγνια τύπου 
καζίνο, το αποτέλεσμα των οποίων δεν παράγεται με 
γεννήτρια τυχαίων αριθμών, γνωστά και ως Ιίνο οαείπο 
ραπίθδ, όπως, ενδεικτικά, οι αγώνες (τουρνουά) πόκερ. 

Ως παικτική συνεδρία νοείται το χρονικό διάστη¬ 
μα από τη στιγμή που ο παίκτης εισάγει την ατομική 
κάρτα παίκτη σε παιγνιομηχάνημα ή από τη στιγμή 
που συνδέεται με το κεντρικό πληροφοριακό σύστημα 
(ΚΠΣ) ενός παρόχου τυχερών παιγνίων στο διαδίκτυο 
(διαδικτυακάς πάροχος), εισάγοντας τα στοιχεία της 
ατομικής κάρτας παίκτη, μέχρι που, κατά περίπτωση 
ως ανωτέρω, είτε εξάγει την ατομική κάρτα παίκτη από 
το παιγνιομηχάνημα είτε αποσυνδέεται από το ΚΠΣ 
του διαδικτυακού παρόχου. Σε κάθε περίπτωση, έκαστη 
παικτική συνεδρία λήγει με την πάροδο 24 ωρών από τη 
στιγμή που ο παίκτης εισάγει την ατομική κάρτα παίκτη 
σε παιγνιομηχάνημα ή από τη στιγμή που συνδέεται με 
το ΚΠΣ διαδικτυακού παρόχου, εισάγοντας τα στοιχεία 
της ατομικής κάρτας παίκτη.» 

19. Οι διατάξεις της παραγράφου 19 εφαρμόζονται 
στις κληρώσεις, στα παίγνια, στα στοιχήματα και στους 
διαγωνισμούς που διενεργούνται μετά την 1η Απριλίου 
2013. Τυχόν επιπλέον φόρος που παρακρατήθηκε δεν 
επιστρέφεται. Ως προς το αμοιβαίο ιπποδρομιακό στοί¬ 
χημα εφαρμόζονται οι διατάξεις της παρ. 9 του άρθρου 
δεύτερου του ν. 4093/2012. 

20. Το δεύτερο εδάφιο της περίπτωσης θ' της παρ. 
7 του άρθρου 13 του ν. 4111/2013 (Α' 18) αντικαθίσταται 
ως εξής: 

«Στα παίγνια που ρυθμίζονται με τον Κανονισμό Διε¬ 
ξαγωγής και Ελέγχου Παιγνίων της παρ. 1 του άρθρου 
29 του ν. 4002/2011, συμπεριλαμβάνεται και το κάθε 
μορφής ιπποδρομιακό στοίχημα.» 

Άρθρο 23 

Ρυθμίσεις για το προσωπικό της Ε.Ε.Ε.Π. 

1. Μόνιμο προσωπικό και προσωπικό με σχέση ερ¬ 
γασίας αορίστου χρόνου που υπηρετεί στο Δημόσιο, 
τα Ν.Π.Δ.Δ., τους Ο.Τ.Α. α' και β' βαθμού, τις Δ.Ε.Κ.Ο. ή 
τα νομικά πρόσωπα ιδιωτικού δικαίου του ευρύτερου 
δημόσιου τομέα, που υπηρετούσε την 31η Δεκεμβρίου 
2012 με απόσπαση στην Ε.Ε.Ε.Π., μπορεί με αίτησή του, 
που υποβάλλεται εντός αποκλειστικής προθεσμίας δε¬ 
καπέντε ημερών από τη δημοσίευση του παρόντος νό¬ 
μου, να μεταταγεί ή να μεταφερθεί σε κενές οργανικές 
θέσεις της Ε.Ε.Ε.Π., ύστερα από πρόταση της Ε.Ε.Ε.Π. και 
απόφαση του Υπουργού Οικονομικών και του αρμόδι¬ 
ου Υπουργού, χωρίς γνώμη υπηρεσιακού συμβουλίου 
ή άλλου κατά περίπτωση αρμόδιου οργάνου, και κατά 
παρέκκλιση των κειμένων διατάξεων. Οι μετατάξεις ή 
οι μεταφορές διενεργούνται σύμφωνα με τα οριζόμενα 
στην παρ. 1 του άρθρου 68 του ν. 4002/2011. Η μετάταξη 


ή η μεταφορά διενεργείται με την ίδια σχέση εργασίας, 
σε θέση κλάδου της ίδιας κατηγορίας για την οποία ο 
υπάλληλος διαθέτει τα απαιτούμενα τυπικά προσόντα. 
Για τη μετάταξη ή μεταφορά προσωπικού εφαρμόζονται 
οι διατάξεις της παρ. 22 του άρθρου 2 του ν. 3899/2010 
σε συνδυασμό με τις όμοιες της περίπτωσης 3 υποπε¬ 
ρίπτωση Ζ1 παράγραφος Ζ' του άρθρου πρώτου του 
ν. 4093/2012. 

2. Το άρθρο 18 του ν. 3229/2004 αντικαθίσταται ως 
εξής: 

«Στην Ε.Ε.Ε.Π. συνιστάται Σώμα Ελεγκτών Παιγνίων, 
το οποίο μπορεί να στελεχώνεται από προσωπικό που 
υπηρετεί στην Ε.Ε.Ε.Π., καθώς και σε υπηρεσίες και 
φορείς του δημόσιου και ευρύτερου δημόσιου τομέα. 
Η στελέχωση πραγματοποιείται μετά από πρόσκληση 
εκδήλωσης ενδιαφέροντος, στην οποία καθορίζονται 
οι όροι και οι προϋποθέσεις που πρέπει να πληρούν οι 
εντασσόμενοι στο Σώμα. Εφόσον επιλεγούν, οι κατά τα 
παραπάνω υπηρετούντες σε υπηρεσίες και φορείς του 
δημόσιου και ευρύτερου δημόσιου τομέα, αποσπώνται 
με απόφαση του Υπουργού Οικονομικών και του κατά 
περίπτωση αρμόδιου Υπουργού στην Ε.Ε.Ε.Π. και υπη¬ 
ρετούν για διάστημα τεσσάρων ετών. Με όμοια πράξη 
μπορεί να διακόπτεται η κατά τα ανωτέρω απόσπαση. 
Στους ελεγκτές καταβάλλονται έξοδα εκτός έδρας με¬ 
τακίνησης και διαμονής. Οι Ελεγκτές υπόκεινται στην 
υποχρέωση υποβολής δήλωσης περιουσιακής κατάστα¬ 
σης με βάση τις διατάξεις του ν. 3213/2003. Με τον Κανο¬ 
νισμό Διεξαγωγής και Ελέγχου Παιγνίων ρυθμίζονται τα 
θέματα λειτουργίας του Σώματος Ελεγκτών Παιγνίων, οι 
ειδικεύσεις στα αντικείμενα του έλεγχου, η περιοδικότη¬ 
τα συμμετοχής των Ελεγκτών στους ελέγχους, καθώς 
και κάθε άλλη λεπτομέρεια. Επιπλέον, η Ε.Ε.Ε.Π. μπορεί 
να αναθέτει, κατά τις κείμενες διατάξεις, μέρος ή και το 
σύνολο των ελέγχων σε εταιρείες με ειδική εμπειρία ή/ 
και να προβαίνει σε απευθείας συμφωνία με κρατικούς 
φορείς ή φορείς του ευρύτερου δημόσιου τομέα, της 
ημεδαπής ή της αλλοδαπής, για την ανάθεση μέρους 
ή και του συνόλου των ελέγχων αρμοδιότητάς της. Με 
κοινή απόφαση του Υπουργού Οικονομικών και του κατά 
περίπτωση αρμόδιου Υπουργού δημιουργούνται μικτά 
κλιμάκια ελέγχου της Ε.Ε.Ε.Π. και άλλων δημοσίων φο¬ 
ρέων και υπηρεσιών.» 

3. Στο εδάφιο που προστέθηκε με την παρ. 12 του άρ¬ 
θρου 7 του ν. 4038/2012 (Α' 14) μετά το δεύτερο εδάφιο 
της παρ. 3 του άρθρου 16 του ν. 3229/2004 (Α' 38), όπως 
αντικαταστάθηκε με την παρ. 6 του άρθρου 28 του ν. 
4002/2011, μετά τις λέξεις «καθώς και η» προστίθενται 
οι λέξεις «κατ’ επάγγελμα». 

4. Η παρ. 2 του άρθρου 29 του ν. 4002/2011, από όταν 
ίσχυσε, αντικαθίσταται ως εξής: 

«2α) Με τον Οργανισμό της Ε.Ε.Ε.Π. ρυθμίζονται ενδει¬ 
κτικά τα θέματα που αφορούν το οργανόγραμμα των 
υπηρεσιών, την εσωτερική λειτουργία, τις κατηγορίες, 
τους κλάδους και τις ειδικότητες του προσωπικού, κα¬ 
θώς και τον τρόπο και τις προϋποθέσεις ένταξης στις 
οργανικές θέσεις, τον αριθμό και την κατανομή των 
οργανικών θέσεων, τις σχέσεις εργασίας και έργου, τη 
σύσταση, τον τρόπο, το χρόνο και τους όρους λειτουρ¬ 
γίας ομάδων εργασίας, το χρόνο και το ωρολόγιο πρό¬ 
γραμμα λειτουργίας των υπηρεσιών, τις διαβαθμίσεις 
εμπιστευτικότητας των εγγράφων και των πληροφοριών 
και τις υποχρεώσεις εχεμύθειας που διέπουν το πρόσω- 

πικό και τους με οποιονδήποτε τρόπο συνεργαζόμενους 
με την Αρχή, την νομική υποστήριξη και τη δικαστική 
εκπροσώπηση της Ε.Ε.Ε.Π. από πληρεξούσιους δικηγό¬ 
ρους στην Ελλάδα και στο εξωτερικό, καθώς και κάθε 
άλλο θέμα σχετικό με το προσωπικό, τη διάρθρωση, τη 
λειτουργία και την εσωτερική οργάνωση της Ε.Ε.Ε.Π.. 

β) Με απόφαση του Υπουργού Οικονομικών που εκδί- 
δεται μετά από πρόταση της Ε.Ε.Ε.Π. και δημοσιεύεται 
στην Εφημερίδα της Κυβερνήσεως θεσπίζονται: 

αα. Ο Κανονισμός Οικονομικής Λειτουργίας και Δια¬ 
χείρισης, με τον οποίο ρυθμίζονται ενδεικτικά τα θέ¬ 
ματα που αφορούν στην είσπραξη, τη διαχείριση και 
τη διάθεση των πόρων, τις κάθε είδους αποζημιώσεις, 
τη λογιστική καταγραφή και παρακολούθηση και κάθε 
άλλο συναφές θέμα. 

ββ. Ο Κανονισμός Προμηθειών και Μισθώσεων, με τον 
οποίο ρυθμίζονται ενδεικτικά τα θέματα εκτέλεσης προ¬ 
μηθειών υπηρεσιών και αγαθών, τα θέματα που αφορούν 
κάθε είδους μισθώσεις κινητών και ακινήτων πραγμάτων 
και υπηρεσιών και κάθε άλλο συναφές θέμα. 

γγ. Ο Κανονισμός Μελετών και Έργων, με τον οποίο 
ρυθμίζονται ενδεικτικά τα θέματα που αφορούν την 
εκπόνηση μελετών, την εκτέλεση έργων και κάθε άλλο 
συναφές θέμα. 

δδ. Ο Κανονισμός Κίνησης, με τον οποίο ρυθμίζονται 
ενδεικτικά τα θέματα που αφορούν τις κάθε είδους 
μετακινήσεις των μελών της, του προσωπικού που υπη¬ 
ρετεί στην Ε.Ε.Ε.Π. και των ελεγκτικών οργάνων, τα με¬ 
ταφορικά της μέσα, καθώς και κάθε άλλο συναφές θέμα. 

Μέχρι την έκδοση των παραπάνω Κανονισμών τα σχε¬ 
τικά θέματα ρυθμίζονται με ανάλογη εφαρμογή των 
προβλεπομένων από τη διάταξη της παραγράφου 5 του 
άρθρου 54 του νόμου αυτού. 

γ) Στον Οργανισμό και στους Κανονισμούς της Ε.Ε.Ε.Π. 
μπορεί να περιλαμβάνονται και να ενσωματώνονται υφι¬ 
στάμενες κάθε φορά ρυθμίσεις ή εξαιρέσεις, όμοιες ή 
ανάλογες εκείνων που ισχύουν για άλλους δημόσιους 
Φορείς, Αρχές και Υπηρεσίες διεξαγωγής ελέγχων και 
δίωξης, που έχουν ως σκοπό τη διαπίστωση και την 
πάταξη του εγκλήματος και την τήρηση της δημόσι¬ 
ας τάξης, καθώς και για δημόσιους Φορείς, Αρχές και 
Υπηρεσίες που ασκούν ελέγχους νόμιμης λειτουργίας 
σε διάφορους άλλους τομείς της αγοράς.» 

5. Στην Ε.Ε.Ε.Π. για την κάλυψη των σχετικών αναγκών, 
μπορεί να αποσπάται, κατά τις κείμενες διατάξεις, προ¬ 
σωπικό των Σωμάτων Ασφαλείας για την εκτέλεση των 
αρμοδιοτήτων της παραγράφου 2 του άρθρου 29 του 
ν. 4002/2011, όπου απαιτείται διεξαγωγή αστυνομικού 
έργου της περίπτωσης ζ' της παραγράφου 3 του ίδιου 
άρθρου και εκείνων του ν. 3691/2008 (Α' 166). Το απο¬ 
σπασμένο προσωπικό λαμβάνει το σύνολο των αποδο¬ 
χών που θα λάμβανε στη θέση στην οποία υπηρετούσε 
πριν την απόσπαση, η δε υπηρεσία στην Ε.Ε.Ε.Π. θεωρεί¬ 
ται, για κάθε συνέπεια, ως κανονική υπηρεσία στο Σώμα 
Ασφαλείας από το οποίο αυτό προέρχεται. Η απόσπαση 
γίνεται με κοινή απόφαση των Υπουργών Οικονομικών 
και Δημόσιας Τάξης και Προστασίας του Πολίτη. 

6. α. Με τον Οργανισμό της Ε.Ε.Ε.Π., οι προβλεπόμενες 
στην παρ. 5 του άρθρου 16 του ν. 3229/2004 και στην 
παρ. 4 του άρθρου 28 του ν. 4002/2011 οργανικές θέσεις 
της Ε.Ε.Ε.Π., μπορεί να κατανέμονται μεταξύ διοικητικού 
και επιστημονικού προσωπικού με αριθμητικά διαφο¬ 


ρετικό τρόπο από τον προβλεπόμενο στις παραπάνω 
διατάξεις. 

β. Με τον Οργανισμό και τους Κανονισμούς της Ε.Ε.Ε.Π. 
μπορεί να ορίζονται τα όργανά της που είναι αρμόδια 
για τη λήψη των κατά περίπτωση προβλεπομένων από 
αυτούς αποφάσεων. Οι αρμοδιότητες αυτές μπορούν 
να μεταβιβάζονται κατά τα προβλεπόμενα στην παρά¬ 
γραφο 8 του άρθρου αυτού. 

7. α. Η ισχύς της διάταξης της παρ. 17 του άρθρου 7 του 
ν. 4038/2012 παρατείνεται για διάστημα έξι μηνών από 
την έναρξη ισχύος του παρόντος νόμου, κατά παρέκ¬ 
κλιση της παρ. 16 του άρθρου ένατου του ν. 4057/2012 
(Α' 54). 

β. Αποφάσεις αποσπάσεων του Υπουργού Οικονομι¬ 
κών που έχουν εκδοθεί με βάση τη διάταξη της παρ. 17 
του άρθρου 7 του ν. 4038/2012, ισχύουν και παράγουν 
πλήρως τα αποτελέσματά τους από την ημερομηνία 
εκδόσεώς τους. 

8. Η Ε.Ε.Ε.Π. μπορεί να μεταβιβάζει αρμοδιότητές της 
προς τον Πρόεδρό της με αποφάσεις της που δημοσιεύ¬ 
ονται στην Εφημερίδα της Κυβερνήσεως. Με αποφάσεις 
του Προέδρου της Ε.Ε.Ε.Π., που δημοσιεύονται επίσης 
στην Εφημερίδα της Κυβερνήσεως, μπορεί να μεταβι¬ 
βάζονται περαιτέρω οι αρμοδιότητες αυτές, καθώς και 
εκείνες που προβλέπονται από τις κείμενες διατάξεις, 
στους Προϊσταμένους και το προσωπικό που υπηρε¬ 
τούν στην Ε.Ε.Ε.Π.. Ο Πρόεδρος της Ε.Ε.Ε.Π. ορίζει τον 
Γραμματέα της Επιτροπής και τους αναπληρωτές του. 

9. Με προεδρικό διάταγμα, που εκδίδεται με πρότα¬ 
ση του Υπουργού Οικονομικών μετά από εισήγηση της 
Ε.Ε.Ε.Π., οι δαπάνες της υποβάλλονται στον προληπτικό 
έλεγχο του Ελεγκτικού Συνεδρίου. Με το ίδιο διάταγμα 
καθορίζονται οι κατηγορίες των δαπανών που υποβάλ¬ 
λονται στον έλεγχο αυτό. 

Άρθρο 24 

Ρυθμίσεις θεμάτων της ΟΠΑΠ Α.Ε. 

1. Στο τέλος του άρθρου 25 του ν. 4002/2011 προστί¬ 
θεται περίπτωση ιζ' ως εξής: 

«Πρακτορεία» είναι τα εκάστοτε σημεία πώλησης της 
ΟΠΑΠ Α.Ε. 

2. Προστίθεται παράγραφος 3Α στο άρθρο 28 του ν. 
4002/2011 ως εξής: 

«3 Α. Με απόφαση της Ε.Ε.Ε.Π. συνιστάται, τριμελής 
Επιτροπή Ελέγχου, στην οποία το ένα μέλος προέρχεται 
από τα διορισμένα μέλη της Ε.Ε.Ε.Π., τα δε άλλα δύο 
επιλέγονται με τις προϋποθέσεις, τα προσόντα και τη 
διαδικασία που ορίζεται από τον Κανονισμό Διεξαγωγής 
και Ελέγχου Παιγνίων. Η τριμελής Επιτροπή Ελέγχου, 
η οποία παρίσταται στις συνεδριάσεις του Διοικητικού 
Συμβουλίου της ΟΠΑΠ Α.Ε., των πρακτόρων της και των 
παραχωρησιούχων του άρθρου 39, της κείμενης νομο¬ 
θεσίας και των συμβατικών υποχρεώσεων της ΟΠΑΠ 
Α.Ε. έναντι του Ελληνικού Δημοσίου. 

α. Τα θέματα που αφορούν τον έλεγχο και την επο- 
πτεία της Επιτροπής αυτής ενδεικτικά είναι εκείνα που 
αφορούν: 

αα. Την από 15 Δεκεμβρίου 2000 σύμβαση μεταξύ Ελ¬ 
ληνικού Δημοσίου και ΟΠΑΠ για την παραχώρηση του 
αποκλειστικού δικαιώματος διεξαγωγής, διαχείρισης, 
οργάνωσης και λειτουργίας των σε αυτή αναφερομέ- 
νων παιγνίων και των όρων της από 4.11.2011 σύμβασης 
μεταξύ Ελληνικού Δημοσίου και ΟΠΑΠ Α.Ε. για την εγκα- 

τάσταση και εκμετάλλευση 35.000 παιγνιομηχανημάτων 
στην Ελληνική Επικράτεια, όπως εκάστοτε ισχύουν. 

ββ. Την εισήγηση έκδοσης κανονιστικών πλαισίων 
όσον αφορά τη διεξαγωγή, διαχείριση, οργάνωση και 
λειτουργία των παιγνίων που περιλαμβάνονται στις πα¬ 
ραπάνω συμβάσεις, καθώς και τα ζητήματα προστασίας 
προσωπικών δεδομένων. 

γγ. Την εισαγωγή νέων ή την τροποποίηση υφιστα¬ 
μένων μέτρων για την εμπορία και τη διεξαγωγή των 
παραπάνω παιγνίων. 

δδ. Την κάθε είδους εμπορική επικοινωνία της εται¬ 
ρείας και των υπηρεσιών που με κάθε τρόπο παρέχει. 

εε. Την ενιαία τιμολογιακή πολιτική, την οποία καθορί¬ 
ζει η ΟΠΑΠ σε σχέση με τους παραχωρησιούχους των 
παιγνιομηχανημάτων του άρθρου 39. 

στστ. Τον αριθμό των σημείων πώλησης των υπηρε¬ 
σιών και το χρονοδιάγραμμα λειτουργίας τους. 

ζζ. Το περιεχόμενο των συμβάσεων της ΟΠΑΠ με 
τους πράκτορές της, τους παραχωρησιούχους της ή 
με τρίτους που διαθέτουν τις υπηρεσίες της στο κα¬ 
ταναλωτικό κοινό. 

ηη. Αλλα ζητήματα, τα οποία σχετίζονται, συνδέονται 
ή επηρεάζουν τα αντικείμενα της παραγράφου 3. 

β. Τα αντικείμενα, ως προς τα οποία θα ελέγχονται 
τα παραπάνω θέματα, είναι: 

αα. Η τήρηση του νομοθετικού πλαισίου ρύθμισης της 
αγοράς των τυχερών παιγνίων, του Κανονισμού Διεξα¬ 
γωγής Παιγνίων και των κανονιστικών αποφάσεων που 
εκδίδει η Ε.Ε.Ε.Π.. 

ββ. Η τήρηση των όρων της από 15 Δεκεμβρίου 2000 
σύμβασης μεταξύ Ελληνικού Δημοσίου και ΟΠΑΠ για 
την παραχώρηση του αποκλειστικού δικαιώματος διε¬ 
ξαγωγής, διαχείρισης, οργάνωσης και λειτουργίας των 
σε αυτή αναφερομένων παιγνίων και των όρων της από 
4.11.2011 σύμβασης μεταξύ Ελληνικού Δημοσίου και ΟΠΑΠ 
Α.Ε. για την εγκατάσταση και εκμετάλλευση 35.000 παι- 
γνιομηχανημάτων στην Ελληνική Επικράτεια, με βάση 
τις διατάξεις του άρθρου 39, όπως εκάστοτε ισχύουν. 

γγ. Η προστασία του καταναλωτικού κοινού και των 
παικτών από τον εθισμό, την απάτη, το έγκλημα και τη 
σπατάλη χρημάτων στα τυχερά παίγνια, καθώς και την 
κατεύθυνση των παικτών στα νόμιμα δίκτυα παιγνίων. 

δδ. Η προστασία των ανηλίκων και ο έλεγχος της 
ηλικίας. 

εε. Η αναγνώριση των ευάλωτων ομάδων, η υποστή¬ 
ριξη και η προστασία τους, 
στστ. Η διασφάλιση της φερεγγυότητας των παιγνίων. 
ζζ. Η προβλεπόμενη απόδοση του κέρδους στους 
παίκτες. 

ηη. Η προστασία των προσωπικών δεδομένων, 
θθ. Η, κατά τα προβλεπόμενα, απόδοση των συμμε¬ 
τοχών και φόρων στο Ελληνικό Δημόσιο. 

γ. Το Διοικητικό Συμβούλιο της ΟΠΑΠ Α.Ε. και τα 
πρόσωπα στα οποία το Διοικητικό Συμβούλιο αναθέτει 
αρμοδιότητες, σύμφωνα με την παρ. 3 του άρθρου 22 
του κ.ν. 2190/1920, υποχρεούνται να θέτουν υπόψη της 
Επιτροπής Ελέγχου πριν τη λήψη απόφασης τα παρα¬ 
κάτω έγγραφα σε σχέση με τα ελεγχόμενα θέματα: 

αα. Σχέδια εισηγήσεων, προσχέδια αποφάσεων ή άλλο 
υλικό που προσκομίζεται στο στάδιο πριν την απόφαση, 
προς τα εξουσιοδοτημένα, κατά περίπτωση, να αποφα¬ 
σίσουν όργανα της εταιρείας. 


ββ. Αν δεν υφίστανται τα παραπάνω, σχέδια εγγράφων 
που θα εξωτερικεύσουν τη βούληση της εταιρείας και 
θα δημιουργήσουν ή θα μετατρέψουν υφιστάμενους 
συμβατικούς δεσμούς ή θα συνιστούν μονομερή δέ¬ 
σμευση της εταιρείας. 

δ. Η Επιτροπή Ελέγχου, με αποφάσεις της, εξειδικεύει 
τον τρόπο ελέγχου, τη διαδικασία και τα σχετικά χρο¬ 
νοδιαγράμματα, με τρόπο ώστε ο έλεγχος να εκτελείται 
αποτελεσματικά. 

Σε περίπτωση διαφωνίας της Επιτροπής Ελέγχου με 
τις προτεινόμενες εισηγήσεις, η ΟΠΑΠ Α.Ε. οφείλει να 
απόσχει από τη λήψη απόφασης ή/και τη σύναψη σύμβα¬ 
σης. Η διαφωνία της Επιτροπής διατυπώνεται και αιτιο¬ 
λογείται εγγράφως και απευθύνεται προς το Διοικητικό 
Συμβούλιο της ΟΠΑΠ Α.Ε. κοινοποιούμενη στην Ε.Ε.Ε.Π.. 

Η Επιτροπή Ελέγχου εισηγείται στο Διοικητικό Συμ¬ 
βούλιο της ΟΠΑΠ Α.Ε. μέτρα για την προστασία του 
δημόσιου συμφέροντος. Σε περίπτωση μη συμμόρφω¬ 
σης της ΟΠΑΠ Α.Ε. με τις εισηγήσεις αυτές η Επιτροπή 
Ελέγχου ενημερώνει την Ε.Ε.Ε.Π.. Γενικότερα, η Επιτροπή 
Ελέγχου ενημερώνει χωρίς καθυστέρηση την Ε.Ε.Ε.Π. σε 
περίπτωση μη συμμόρφωσης της ΟΠΑΠ Α.Ε. με τις συμ¬ 
βατικές της υποχρεώσεις έναντι του Ελληνικού Δημοσί¬ 
ου και με την κείμενη νομοθεσία και οφείλει να παρέχει 
στην Ε.Ε.Ε.Π. κάθε αναγκαίο στοιχείο και πληροφορία 
ως προς τις σχετικές παραβάσεις. 

Η ΟΠΑΠ Α.Ε. μπορεί να προσφύγει κατά των αποφά¬ 
σεων της Επιτροπής Ελέγχου στην Ε.Ε.Ε.Π. εντός προ¬ 
θεσμίας είκοσι (20) ημερών από την κοινοποίηση των 
αποφάσεων αυτών. Η Ε.Ε.Ε.Π. μπορεί να αποδέχεται εν 
άλω ή εν μέρει τέτοιες προσφυγές, να τις απορρίπτει 
ή και να ρυθμίζει με διαφορετικό τρόπο το αντικείμενό 
τους. 

Η Επιτροπή Ελέγχου υποβάλλει στην Ε.Ε.Ε.Π. στο τέ¬ 
λος Ιανουάριου και στο τέλος Ιουλίου κάθε έτους τα¬ 
κτική έκθεση ελέγχου για το προηγούμενο των μηνών 
αυτών εξάμηνο. Εφόσον συντρέχει λόγος, μπορούν να 
υποβάλλονται και ενδιάμεσες έκτακτες εκθέσεις. 

Η Επιτροπή Ελέγχου είναι όργανο ειδικού ελέγχου, 
δεν διέπεται από τις διατάξεις περί συλλογικών ορ¬ 
γάνων του Δημοσίου, βρίσκεται εκτός του δημόσιου 
τομέα και λειτουργεί με βάση τις διατάξεις του ιδιω¬ 
τικού δικαίου. Το κόστος λειτουργίας της Επιτροπής, 
καλύπτεται από την ΟΠΑΠ Α.Ε.. Η Επιτροπή Ελέγχου 
υποστηρίζεται διοικητικά και διαχειριστικά από τις 
αντίστοιχες υπηρεσίες της Ε.Ε.Ε.Π., μέσω των οποίων 
συντάσσει και διαβιβάζει τον ετήσιο προϋπολογισμό 
δαπανών της στην ΟΠΑΠ Α.Ε. η οποία και καταβάλει 
το προβλεπόμενο σε αυτόν ποσό, κατά τα ειδικότερα 
οριζόμενα στην απόφαση σύνταξης. Ο προϋπολογισμός 
και οι δαπάνες εκτελούνται με απόφαση της Επιτροπής 
από τις υπηρεσίες της Ε.Ε.Ε.Π., οι οποίες τηρούν διακρι- 
τούς λογιστικούς και τραπεζικούς λογαριασμούς. Κάθε 
είδους συμβάσεις αποφασίζονται από την Επιτροπή και 
εκτελούνται για λογαριασμό της από την Ε.Ε.Ε.Π., εφό¬ 
σον υφίσταται σχετική πίστωση στον προϋπολογισμό 
της Επιτροπής. Η Επιτροπή Ελέγχου συντάσσει έως το 
τέλος Μαρτίου κάθε έτους απολογισμό, ο οποίος αφού 
ελεγχθεί από ορκωτό ελεγκτή, κατατίθεται στην Ε.Ε.Ε.Π.. 
Η Ε.Ε.Ε.Π. χορηγεί στην ΟΠΑΠ Α.Ε. για λογαριασμό της 
Επιτροπής βεβαίωση καταβολής του προβλεπόμενου 
στον προϋπολογισμό ποσού, ώστε αυτό να καταχωρη- 
θεί στο λογαριασμό εξόδων. Με απόφαση της Ε.Ε.Ε.Π., 

μετά από εισήγηση της Επιτροπής Ελέγχου, θεσπίζεται 
Κανονισμός Λειτουργίας της τελευταίας, με τον οποίο 
ρυθμίζονται όλες οι αναγκαίες λεπτομέρειες σε σχέση 
με τα παραπάνω θέματα, καθώς και κάθε άλλο θέμα 
οργάνωσης, λειτουργίας, και υποστήριξής της. 

ε. Η θητεία της Επιτροπής Ελέγχου ορίζεται τριε- 
τής. Σε περίπτωση παραίτησης ή παύσης μέλους ή για 
όποιον άλλο λόγο πρόωρης λήξης της θητείας αυτού 
ορίζεται στον Κανονισμό Λειτουργίας της, ο αντικατα¬ 
στάτης αυτού ορίζεται με τη διαδικασία του άρθρου 
αυτού μέχρι την ολοκλήρωση του υπολοίπου της θη¬ 
τείας του απερχόμενου μέλους.» 

3. Τα μέλη της Επιτροπής Ελέγχου, η οποία ορίστηκε 
με την υπ' αριθμ. 07274 ΕΞ/2012 απόφαση του Υπουργού 
Οικονομικών (ΥΟΔΔ' 413), συνεχίζουν τη θητεία τους 
μέχρι τη συμπλήρωση τριών (3) ετών από τη δημοσίευση 
του διορισμού τους και, κατά το μέρος που αφορά τη 
συγκρότηση της Επιτροπής Ελέγχου, φέρει πλήρως τα 
αποτελέσματά της από την έναρξη ισχύος της. 

4. Το άρθρο 39 του ν. 4002/2011 τροποποιείται ως εξής: 

α. Τα τέταρτο και πέμπτο εδάφια της παραγράφου 2 

αντικαθίστανται ως εξής: 

«Οι παραχωρησιούχοι επιλέγουν τα παιγνιομηχανή- 
ματα που θα χρησιμοποιήσουν, καθώς και τα παίγνια 
που θα προσφέρουν, από τον κατάλογο των εγκεκριμέ¬ 
νων από την Ε.Ε.Ε.Π. παιγνίων και παιγνιομηχανημάτων, 
που θέτει στη διάθεσή τους η ΟΠΑΠ Α.Ε., οι τεχνικές 
προδιαγραφές των οποίων πρέπει να διασφαλίζουν, 
σε κάθε περίπτωση, την ηλεκτρονική παρακολούθησή 
τους από την ΟΠΑΠ Α.Ε., την Ε.Ε.Ε.Π. και το Υπουργείο 
Οικονομικών, κατά τα ειδικότερα προβλεπόμενα από τον 
Κανονισμό Διεξαγωγής και Ελέγχου Παιγνίων.» 

β. Η παράγραφος 4 αντικαθίσταται ως εξής: 

«4. Η άδεια ισχύει για περίοδο δέκα ετών, που αρχίζει 
το νωρίτερο είτε: α) δώδεκα (12) μήνες μετά την έκδο¬ 
ση του Κανονισμού Διεξαγωγής και Ελέγχου Παιγνίων 
του άρθρου 29 ή της απόφασης της Ε.Ε.Ε.Π. της πα¬ 
ραγράφου 5 του άρθρου 54, σε σχέση με τους όρους 
λειτουργίας των παιγνιομηχανημάτων είτε β) από την 
έναρξη της εμπορικής λειτουργίας του πρώτου παιγνιο- 
μηχανήματος, μετά την έκδοση του ως άνω Κανονισμού 
ή της ως άνω απόφασης, όπως αυτή θα διαπιστωθεί 
από την Ε.Ε.Ε.Π. με σχετική πράξη της, που δημοσιεύεται 
στην Εφημερίδα της Κυβερνήσεως.» 

5. Το άρθρο 40 του ν. 4002/2011 τροποποιείται ως εξής: 

α. Τα δεύτερο, τρίτο και τέταρτο εδάφια της παρα¬ 
γράφου 1 αντικαθίστανται από εδάφια, ως εξής: 

«Η ΟΠΑΠ Α.Ε. υποχρεούται να θέσει σε λειτουργία 
τα παιγνιομηχανήματα που εκμεταλλεύεται μέσω των 
Πρακτορείων της, σύμφωνα με την παράγραφο 2 του 
άρθρου 39, εντός δεκαοκτώ (18) μηνών από την έκδοση 
του Κανονισμού Διεξαγωγής και Ελέγχου Παιγνίων του 
άρθρου 29 ή της απόφασης της Ε.Ε.Ε.Π. της παραγρά¬ 
φου 5 του άρθρου 54, όπως ισχύει. Μετά την παρέλευση 
της ως άνω προθεσμίας, ο αριθμός των μη λειτουργού- 
ντων παιγνιομηχανημάτων αφαιρείται, αζημίως για το 
Δημόσιο, από τον αριθμό για τον οποίο έχει χορηγηθεί 
η άδεια, εκτός αν η μη εμπρόθεσμη εγκατάσταση και 
λειτουργία των παιγνιομηχανημάτων από την ΟΠΑΠ 
Α.Ε. κατά τα ανωτέρω οφείλεται σε υπαιτιότητα της 
Ε.Ε.Ε.Π.. Εκείνοι στους οποίους έχει παραχωρηθεί το 
δικαίωμα εγκατάστασης και εκμετάλλευσης, σύμφωνα 
με την παράγραφο 6 του άρθρου 39, λειτουργούν τα 


παιγνιομηχανήματα μέσα σε προθεσμία που ορίζεται 
στη σύμβαση με την ΟΠΑΠ Α.Ε. για την παραχώρησή 
τους και σε κάθε περίπτωση, μέσα σε είκοσι τέσσερις 
(24) μήνες από την παραχώρηση και σύμφωνα με τις 
προϋποθέσεις που θέτει ο Κανονισμός Διεξαγωγής και 
Ελέγχου Παιγνίων του άρθρου 29 ή η απόφαση της 
Ε.Ε.Ε.Π. της παραγράφου 5 του άρθρου 54. Μετά την 
παρέλευση των είκοσι τεσσάρων (24) μηνών, ο αριθμός 
των παιγνιομηχανημάτων που παραχωρήθηκαν με τη 
διαδικασία της παραγράφου 6 του άρθρου 39, αλλά δεν 
λειτουργούν, αφαιρείται, αζημίως για την ΟΠΑΠ Α.Ε., 
από τον αριθμό των παιγνιομηχανημάτων που αντιστοι¬ 
χούν στο δικαίωμα εγκατάστασης και εκμετάλλευσης. 
Η ΟΠΑΠ Α.Ε. μπορεί, το αργότερο εντός ενός (1) έτους 
από τη λήξη της προθεσμίας των είκοσι τεσσάρων (24) 
μηνών, να προβαίνει στην εγκατάσταση και εκμετάλ¬ 
λευση των μη λειτουργούντων παιγνιομηχανημάτων 
του προηγούμενου εδαφίου μέσω των πρακτορείων 
της ή να παραχωρήσει το δικαίωμα εγκατάστασης και 
εκμετάλλευσής τους σε τρίτους ύστερα από προκήρυξη 
δημόσιου διεθνούς πλειοδοτικού διαγωνισμού, οι όροι 
του οποίου εγκρίνονται από την Ε.Ε.Ε.Π.. Μετά την πα¬ 
ρέλευση της άνω ετήσιας προθεσμίας ο αριθμός των 
μη λειτουργούντων παιγνιομηχανημάτων αφαιρείται 
αζημίως για το Δημόσιο, από τον αριθμό για τον οποίο 
έχει χορηγηθεί άδεια.» 

β. Στο τέλος της παραγράφου 2 του άρθρου 40 του 
ν. 4002/2011 προστίθεται εδάφιο ως εξής: 

«Για τους σκοπούς του παρόντος άρθρου έλεγχος 
εννοείται αυτός που ορίζεται στην παράγραφο 5 του 
άρθρου 42ε του κ.ν. 2190/1920 ή παρόμοια σχέση φυσικού 
προσώπου και μίας εταιρείας.» 

6. Στο άρθρο 40 του ν. 4002/2011 προστίθεται παρά¬ 
γραφος 2α ως εξής: 

«2α. Γ ια την έγκριση, κατά τα ανωτέρω, της άμεσης 
ή έμμεσης αλλαγής ελέγχου στην ΟΠΑΠ Α.Ε., η ΕΕΕΠ, 
προκειμένου να διασφαλίσει τη χρηστή διοίκηση της 
εταιρείας, αξιολογεί την καταλληλότητα του υποψή¬ 
φιου αγοραστή με βάση το σύνολο των ακόλουθων 
κριτηρίων: 

α) Τη φήμη του υποψήφιου αγοραστή ή/και, σε περί¬ 
πτωση νομικού προσώπου, των φυσικών προσώπων που 
ασκούν την εκπροσώπηση, τη διαχείριση και τη διοίκηση 
ή/και ελέγχουν άμεσα ή έμμεσα το νομικό πρόσωπο. 

β) Τη φήμη και την εμπειρία οποιουδήποτε προσώπου, 
το οποίο θα διευθύνει δραστηριότητες της ΟΠΑΠ, κα¬ 
τόπιν της προτεινόμενης απόκτησης ελέγχου. 

Υ) Τη χρηματοοικονομική ευρωστία του υποψήφιου 
αγοραστή, λαμβάνοντας υπόψη τις δραστηριότητες 
που ασκούνται ή προβλέπεται ότι θα ασκούνται από 
την ΟΠΑΠ Α.Ε. και τα προσκόμματα που ενδέχεται να 
δημιουργήσει η απόκτηση ελέγχου στη δυνατότητα 
αποτελεσματικής εποπτείας εκ μέρους της ΕΕΕΠ. 

δ) Το γεγονός ότι υφίστανται βάσιμες υπόνοιες πως, 
σε σχέση με την προτεινόμενη απόκτηση ελέγχου, δια- 
πράττεται, επιχειρείται να διαπραχθεί, έχει διαπραχθεί 
ή επιχειρήθηκε να διαπραχθεί, νομιμοποίηση εσόδων 
από εγκληματικές δραστηριότητες ή χρηματοδότηση 
της τρομοκρατίας, κατά την έννοια του ν. 3691/2008 ή 
ότι η προτεινόμενη απόκτηση ελέγχου είναι δυνατόν 
να αυξήσει τον κίνδυνο αυτόν. 

ε) Το γεγονός ότι υφίστανται δεδομένα, ιδίως προ¬ 
ερχόμενα από άλλες, αρμόδιες για την εποπτεία, τον 

έλεγχο και την αδειοδότηση των παιγνίων αρχές, σε 
σχέση με την παράβαση από τον υποψήφιο αγοραστή 
ή από συνδεδεμένη με αυτόν εταιρεία, της νομοθεσίας 
περί παιγνίων σε οποιαδήποτε άλλη χώρα, και ιδίως 
σε οποιοδήποτε άλλο κράτος-μέλος της Ευρωπαϊκής 
Ένωσης. 

στ) Παραβάσεις της νομοθεσίας περί παιγνίων, που 
έχει διαπράξει ο υποψήφιος αγοραστής ή/και συνδε¬ 
δεμένη με αυτόν εταιρεία ή/και οι νόμιμοι εκπρόσωποί 
τους και οι οποίες έχουν διαπιστωθεί με τελεσίδικη 
δικαστική απόφαση.» 

Οι διατάξεις της παρούσας παραγράφου τίθενται σε 
ισχύ την 1η Ιανουάριου 2014. 

7. Η περίπτωση στ' του άρθρου 43 του ν. 4002/2011 
αντικαθίσταται ως εξής: 

«Για την εγκατάσταση μέχρι τριών παιγνιομηχανημά- 
των τυχερών παιγνίων στα πρακτορεία της ΟΠΑΠ Α.Ε., 
τα οποία προσφέρουν τα τυχερά παίγνια που δικαι¬ 
ούται να διεξάγει η ΟΠΑΠ δυνάμει της από 15.12.2000 
σύμβασης μεταξύ της ΟΠΑΠ Α.Ε. και του Ελληνικού 
Δημοσίου, όπως ισχύει, και της παρ. 2α του άρθρου 27 
του ν. 2843/2000, απαιτείται η έκδοση πιστοποίησης 
του πρακτορείου, τύπου ΣΤ', που εκδίδεται από την 
Ε.Ε.Ε.Π., όπως ορίζεται στον Κανονισμό Διεξαγωγής και 
Ελέγχου Παιγνίων.» 

8. Η παρ. 2β του άρθρου 27 του ν. 2843/2000 αντικα¬ 
θίσταται ως εξής: 

«2β. Στα παίγνια που ρυθμίζονται με τον Κανονισμό Δι¬ 
εξαγωγής και Ελέγχου Παιγνίων της παρ. 1 του άρθρου 
29 του ν. 4002/2011, συμπεριλαμβάνονται και τα παίγνια 
που οργανώνει και διεξάγει η ΟΠΑΠ Α.Ε.. Γ ια τη ρύθμιση 
ή την τροποποίηση της ρύθμισης των σχετικών θεμάτων 
η ΟΠΑΠ Α.Ε. υποβάλλει σχετική πρόταση στην Ε.Ε.Ε.Π.. 

Οι υφιστάμενοι κανονισμοί διεξαγωγής των παιγνί- 
ων της ΟΠΑΠ Α.Ε. οι οποίοι έχουν εγκριθεί με κοινές 
υπουργικές αποφάσεις των Υπουργών Οικονομικών και 
Πολιτισμού συνεχίζουν να ισχύουν μέχρι την έκδοση από 
την Ε.Ε.Ε.Π. του Κανονισμού Διεξαγωγής και Ελέγχου 
Παιγνίων ή των αντίστοιχων αποφάσεων της παρ. 5 
του άρθρου 54 του ν. 4002/2011, με τη δημοσίευση των 
οποίων και καταργούνται.» 

9. Η παρ. 3 του άρθρου 27 του ν. 2843/2000 καταρ- 
γείται. 

10. Η παρ. 4 του άρθρου 27 του ν. 2843/2000 αντικα¬ 
θίσταται ως εξής: 

«Η ΟΠΑΠ Α.Ε. δεν οφείλει να καταβάλει επιχορήγηση 
σε οποιοδήποτε ιδιωτικό ή δημόσιο φορέα. Από τις δι¬ 
ατάξεις του παρόντος άρθρου δεν θίγονται δικαιώματα 
διεξαγωγής παιγνιδιών ή στοιχημάτων που έχουν πα- 
ραχωρηθεί σε άλλους φορείς δημόσιους ή ιδιωτικούς, 
ούτε οι συμβατικές υποχρεώσεις της Ο.Π.Α.Π. Α.Ε. προς 
τρίτους.» 

11. Οι παράγραφοι 6 και 7 του άρθρου 27 του ν. 
2843/2000 καταργούνται. 

12. Η παράγραφος, η οποία προστέθηκε με την παρ. 
2 του άρθρου 36 του ν. 2873/2000 (Α'285) και φέρει τον 
αριθμό παραγράφου 10 του άρθρου 27 του ν. 2843/2000 
(Α' 219) καταργείται. 

13. Η παρ. 11 του άρθρου 27 του ν. 2843/2000 αντικα¬ 
θίσταται ως εξής: 

«ΙΙ.α. Για την οργάνωση, διεξαγωγή, διαχείριση και 
λειτουργία κάθε είδους στοιχήματος ή τυχερού παιγνί- 
ου στην Ελληνική Επικράτεια, περιλαμβανομένων των 


τυχερών παιγνίων που διεξάγονται μέσω παιγνιομη- 
χανημάτων δυνάμει του άρθρου 39 του ν. 4002/2011, η 
ΟΠΑΠ Α.Ε. συμβάλλεται ελευθέρως με πράκτορες, με 
την επιφύλαξη των διατάξεων της παραγράφου 3Α του 
άρθρου 28 του ν. 4002/2011. 

β. Με τον Κανονισμό Διεξαγωγής και Ελέγχου Παι- 
γνίων, μετά από πρόταση της ΟΠΑΠ Α.Ε., θεσπίζονται 
τα ειδικότερα κριτήρια, βάσει των οποίων η ΟΠΑΠ Α.Ε. 
συμβάλλεται με πράκτορες, ιδίως δε κριτήρια δημο- 
γραφικά, ώστε να υφίσταται εύλογη σχέση ανάμεσα 
στον αριθμό των πρακτορείων σε κάθε περιοχή προς 
τον πληθυσμό της περιοχής αυτής, προκειμένου να 
αποτρέπεται μεγάλη συγκέντρωση πρακτορείων στην 
ίδια εδαφική περιοχή, κριτήρια και προϋποθέσεις για τη 
διασφάλιση των βασικών σκοπών και των θεμελιωδών 
αρχών της πρακτόρευσης τυχερών παιγνίων, ιδίως δε 
την εμπέδωση της δημόσιας τάξης, την προστασία του 
κοινού από τον εθισμό στα τυχερά παίγνια, την πρόληψη 
της απάτης, την καταστολή του εγκλήματος και της νο¬ 
μιμοποίησης εσόδων από παράνομες δραστηριότητες, 
την προστασία των ανηλίκων και των καταναλωτών, την 
εξασφάλιση της διαφάνειας και του αδιάβλητου των τυ¬ 
χερών παιγνίων, την κανονική, απρόσκοπτη, ελεγχόμενη 
και ασφαλή διεξαγωγή των τυχερών παιγνίων, καθώς και 
τον αυστηρό έλεγχο των όρων και των προϋποθέσεων 
διεξαγωγής της στοιχηματικής δραστηριότητας και της 
συμμετοχής του κοινού σε αυτή, ώστε με τον τρόπο 
αυτόν να εξασφαλίζεται η ακεραιότητα των γεγονότων 
τα οποία αποτελούν το αντικείμενο της στοιχηματικής 
δραστηριότητας, οι βασικοί κανόνες, οι όροι και προϋ¬ 
ποθέσεις λειτουργίας της επιχείρησης του πράκτορα.» 

14. Η παρ. 12 του άρθρου 27 του ν. 2843/2000 αντικα¬ 
θίσταται ως εξής: 

«12. Στη σύμβαση μεταξύ της ΟΠΑΠ Α.Ε. και των πρα¬ 
κτόρων της πρέπει να περιλαμβάνονται απαραιτήτως 
και τα ακόλουθα: 

α. η διαπίστωση ότι συντρέχουν τα κριτήρια που θέτει 
η Ε.Ε.Ε.Π. σύμφωνα με την παράγραφο 11, 

β. η υποχρέωση τήρησης εκ μέρους των πρακτόρων 
των κανονισμών διεξαγωγής των παιγνίων της ΟΠΑΠ 
Α.Ε., 

γ. η υποχρέωση των πρακτόρων να παρέχουν άμεσα 
κάθε πληροφορία ή έγγραφο που θα ζητηθεί από την 
Ε.Ε.Ε.Π. σε σχέση με τα παίγνια τα οποία διεξάγουν και 
λειτουργούν, 

δ. οι λόγοι καταγγελίας των συμβάσεων, ανάμεσα 
στους οποίους πρέπει να περιλαμβάνεται και η διαπι¬ 
στωμένη παραβίαση των κανονισμών διεξαγωγής των 
παιγνίων της ΟΠΑΠ Α.Ε., όπως έχουν εγκριθεί από την 
Ε.Ε.Ε.Π., καθώς και τις συνέπειες, σε περίπτωση καταγ¬ 
γελίας.» 

15. Προστίθεται παρ. 13 στο άρθρο 27 του ν. 2843/ 
2000 ως εξής: 

«13. Η αποζημίωση του πράκτορα για τις υπηρεσίες 
που προσφέρει στους παίκτες συμφωνείται συμβατικά 
μεταξύ της ΟΠΑΠ Α.Ε. και του πράκτορα και παρα- 
κρατείται άμεσα από το αντίτιμο που καταβάλλει ο 
συμμετέχων.» 

16. Η περίπτωση στ' της παραγράφου 1 του άρθρου 
12 του ν.δ. 3769 της 11/12.10.1957 (Α' 202), όπως τρο¬ 
ποποιήθηκε με το άρθρο 6 του ν.δ. 3865/1958 (Α' 58), 
καταργείται. 

17. Το β.δ. 29/1958 της 20/29.12.1958 «Περί συστάσε- 
ως Οργανισμού Προγνωστικών Αγώνων Ποδοσφαίρου 
(ΟΠΑΠ)», όπως τροποποιήθηκε με τα βασιλικά διατάγ¬ 
ματα 6/1964 και 240/1966 (Α' 65), το ν.δ. 391/1974 (Α' 102) 
το β.δ. 726 της 24.10/8.11.1962 (Α' 182), το άρθρο 25 του 
ν. 1646/1986 (Α' 138), το άρθρο 23 του ν. 1646/1986, με το 
άρθρο μόνο του π.δ. 222/1996 (Α' 171), με το β.δ. 186 της 
28.3/3.4.1963 (Α' 41) και με το άρθρο 27 του ν. 2843/2000 
(Α' 219), καταργείται. 

18. Το άρθρο 23 του ν. 1646/1986 (Α' 138) «Μέτρα πρόλη¬ 
ψης και καταστολής της βίας στους αθλητικούς χώρους 
και άλλες διατάξεις», όπως τροποποιήθηκε με την περί¬ 
πτωση α' της παρ. 6 του άρθρου 40 του ν. 2065/1992 (Α' 
113), την παρ. 7 του άρθρου 30 του ν. 2579/1998 (Α' 31), 
με το άρθρο 39 του ν. 2168/1993 (Α' 147), με το άρθρο 1 
του ν. 1904/1990 (Α' 143), με το άρθρο 13 του ν. 1948/1991 
(Α' 83) και την παρ. 1 του άρθρου 14 του ν. 2328/1995 (Α' 
159), καταργείται. 

19. Τα άρθρα 1, 3, 4 και 5 του ν. 2433/1996 (Α' 180) «Ρύθ¬ 
μιση Θεμάτων ΟΠΑΠ και άλλες διατάξεις» καταργούνται. 

20. Το π.δ. 7/1997 (Α' 5) «Ενοποίηση αδιάθετων ποσών 
ΛΟΤΤΟ - ΠΡΟΤΟ, ΠΡΟΠΟ, ΠΡΟΠΟΓΚΟΛ» καταργείται. 

21. Το π.δ. 228/1999 «Μετατροπή ΟΠΑΠ σε Α.Ε.» (Α' 
193) καταργείται. 

22. Η τελευταία πρόταση της παρ. 1δ εδάφιο α' του 
άρθρου 2 του π.δ. 96/2010 (Α' 170): «Η εποπτεία της 
ανώνυμης εταιρείας με την επωνυμία «Οργανισμός Προ¬ 
γνωστικών Αγώνων Ποδοσφαίρου ΑΕ» παραμένει στο 
Υπουργείο Πολιτισμού και Τουρισμού» καταργείται. 

23. Η υ.α. 240/1986 (Β' 770): «Κανονισμός οργάνωσης, 
λειτουργίας του ΟΠΑΠ» καταργείται. 

24. Η υ.α. 34245/2000 (Β'1621): «Καταστατικό Ανώνυμης 
Εταιρείας «Οργανισμός Προγνωστικών Αγώνων Ποδο¬ 
σφαίρου» καταργείται. 

25. Η υ.α. 34335/2000 (Β' 1622): «Τροπ. αρ. 5 Καταστα¬ 
τικού Α.Ε. ΟΠΑΠ»» καταργείται. 

26. Η υ.α. 442/2001 (Β' 23): «Καταστατικό της Ανώνυμης 
Εταιρείας «Οργανισμός Προγνωστικών Αγώνων Ποδο¬ 
σφαίρου Α.Ε.»» καταργείται. 

27. Η υ.α. οικ/2005 (υ.α. οικ. 2/34242/0025, Β' 924): «Πα¬ 
ροχή κινήτρου διακράτησης για τη διάθεση μετοχών 
ΟΠΑΠ» καταργείται. 

28. Η υ.α. 1216/1992 (Β' 12): «Τροπ. υ.α. 24084/1986 (Κα¬ 
νονισμός του ΟΠΑΠ)» καταργείται. 

29. Η υ.α. 29157/2000 (Β' 1417): «Διεξαγωγή παιχνιδιών 
ΟΠΑΠ με απευθείας σύνδεση» καταργείται. 

30. Η υ.α. 29160/2000 (Β' 1427): «Διεξαγωγή παιχνιδιού 
ΚΙΝΟ του ΟΠΑΠ» καταργείται. 

31. Η υ.α. 33709/1990 (Β' 39): «Κανονισμός λειτουργίας 
του αριθμολαχείου ΛΟΤΤΟ» καταργείται. 

32. Η υ.α. 11589/1995 (Β' 330): «Τροπ. υ.α. 33709/1990 
(Κανονισμός ΛΟΤΤΟ)» καταργείται. 

33. Η υ.α. 29158/2000 (Β' 1426):« Έγκριση Κανονισμού, 
Διεξαγωγής Αριθμολαχείου ΛΟΤΤΟ» καταργείται. 

34. Η υ.α. 33708/1990 (Β' 739): «Εγκριση Κανονισμού 
λειτουργίας του Λαχείου ΠΡΟΤΟ» καταργείται. 

35. Η υ.α. 22642/1992 (Β' 413): «Τροπ. υ.α. 33708/1990 
(Κανονισμός λειτουργίας Λαχείου ΠΡΟΤΟ)» καταργείται. 

36. Η υ.α. 11588/1995 (Β' 330): «Τροπ. υ.α. 33708/90 (Κα¬ 
νονισμός ΠΡΟΤΟ)» καταργείται. 

37. Η υ.α. 29163/2000 (Β' 1426): «Εγκριση Κανονισμού 
Λειτουργίας δελτίου Λαχείου ΠΡΟΤΟ» καταργείται. 


38. Η υ.α. 29161/2000 (Β' 1418): «Κανονισμός λειτουργίας 
«ΛΟΤΤΟ 5 από 35» του ΟΠΑΠ» καταργείται. 

39. Η υ.α. 29153/2000 (Β' 1425): «Διεξαγωγή παιχνιδιού 
ΠΡΟΠΟ του ΟΠΑΠ» (Βλ. τρ. με υ.α. 9323/2006) καταρ- 
γείται. 

40. Η υ.α. 9323/2006 (Β' 284): «Τροποποίηση κανονισμού 
λειτουργίας και διεξαγωγής παιχνιδιού ΠΡΟΠΟ» της 
ΟΠΑΠ ΑΕ» καταργείται. 

41. Η υ.α. ΕΤ-30960/1992 (Β' 502): «Κανονισμός Κλήρω¬ 
σης των «ΛΟΤΤΟ και ΠΡΟΤΟ»» καταργείται. 

42. Η υ.α. 28190/1996 (Β' 989): «Δικαίωμα διενέργειας 
πρόσθετων διαγωνισμών ΛΟΤΤΟ-ΠΡΟΤΟ» καταργείται. 

43. Η υ.α. 506/2000 (Β' 18): «Κανονισμός Λειτουργίας 
Παιχνιδιών-Στοιχημάτων Προκαθορισμένης Απόδοσης» 
καταργείται. 

44. Η υ.α. 597/2000 (Β' 21): «Διεξαγωγή Παιχνιδιών Στοι¬ 
χημάτων Προκαθορισμένης Απόδοσης «Αποτελέσματα 
Αγώνων Ποδοσφαίρου»» καταργείται. 

45. Η υ.α. 598/2000 (Β' 21): «Διεξαγωγή Παιχνιδιών Στοι¬ 
χημάτων Προκαθορισμένης Απόδοσης «Αποτελέσματα 
Αγώνων Καλαθοσφαίρισης»» καταργείται. 

46. Η υ.α. 29151/2000 (Β' 1425): «Αποτελέσματα Αγώνων 
Ποδοσφαίρου του ΟΠΑΠ» καταργείται. 

47. Η υ.α. 29156/2000 (Β' 1427): «Διεξαγωγή παιχνιδιού 
«ΑΠΟΤΕΛΕΣΜΑΤΑ ΑΓΩΝΩΝ ΚΑΛΑΘΟΣΦΑΙΡΙΣΗΣ»» κα- 
ταργείται. 

48. Η υ.α. 29159/2000 (Β' 1427): «Γενικός Κανονισμός 
Λειτουργίας παιχνιδιών στοιχημάτων προκαθορισμένης 
απόδοσης του ΟΠΑΠ ΑΕ» καταργείται. 

49. Η υ.α. 291162/2000 (Β' 1418): «Κανονισμός Διεξαγω¬ 
γής παιχνιδιού «ΑΠΟΤΕΛΕΣΜΑΤΑ ΑΘΛΗΤΙΚΩΝ ΓΕΓΟΝΟ¬ 
ΤΩΝ»» καταργείται. 

50. Η υ.α. 54477/2005 (Β' 1598): «Τροποποίηση του Κα¬ 
νονισμού Διεξαγωγής Παιχνιδιών Στοιχημάτων «ΑΠΟ¬ 
ΤΕΛΕΣΜΑΤΑ ΑΓΩΝΩΝ ΠΟΔΟΣΦΑΙΡΟΥ»» καταργείται. 

51. Η υ.α. 6879/2006 (Β' 176): «Τροποποίηση του Γενικού 
Κανονισμού Λειτουργίας των Παιχνιδιών Στοιχημάτων 
Προκαθορισμένης Απόδοσης της ΟΠΑΠ Α.Ε» καταρ- 
γείται. 

52. Η υ.α. 17160/1992 (Β' 472): «Απόδοση από ΕΠΟ ή 
ΟΠΑΠ ποσών επιχορήγησης σε Δ' Εθνική Κατηγορία» 
καταργείται. 

53. Η υ.α. 30974/1992 (Β' 228): «Απόδοση αναλογούντων 
ποσοστών από ΠΡΟΠΟ σε ΠΑΕ σωματεία» καταργείται. 

54. Η υ.α. 8442/1993 (Β'162): «Απόδοση επιχορηγήσεων 
από ΟΠΑΠ στα Τμήματα Αμειβομένων Αθλητών» κα- 
ταργείται. 

55. Η υ.α. 15823/1993 (Β' 348): «Απόδοση από ΕΠΟ ή 
ΟΠΑΠ επιχορηγήσεων σε σωματεία Δ' Εθνικής» καταρ- 
γείται. 

56. Η υ.α. 32542/1994 (Β' 811): «Μηνιαία αποζημίωση 
Συντονιστή Διευθυντή στον ΟΠΑΠ» καταργείται. 

57. Η υ.α. 32489/1994 (Β' 811): «Ανανέωση θητείας Συ¬ 
ντονιστή Διευθυντή στον ΟΠΑΠ» καταργείται. 

58. Η υ.α. 20295/1999 (Β' 1702): «Κανονισμός λειτουργίας 
παιχνιδιού «ΟΛΥΜΠΙΑΚΟ ΒΙΝΤΕΟΛΟΤΤΟ»» καταργείται. 

59. Η υ.α. 798/1987 (Β' 87): «Κανονισμός Δικαιωμάτων 
και υποχρεώσεων πρακτόρων ΠΡΟΠΟ» καταργείται. 

60. Η υ.α. 25148/1999 (Β' 2004): «Λειτουργία Πρακτο¬ 
ρείων, Υποχρεώσεις-Δικαιώματα Πρακτόρων ΟΠΑΠ» 
καταργείται. 

61. Η υ.α. 29638/2002 (Β' 1414): «Τροπ. υ.α 16590/2002 
κανονισμός λειτουργίας Πρακτορείων ΟΠΑΠ Α.Ε.» κα- 
ταργείται. 

62. Η υ.α. 35276/2002 (Β' 1621): «Τροπ. υ.α. περί Κανο¬ 
νισμού Λειτουργίας Πρακτορείων Ο.Π.Α.Π. Α.Ε.» καταρ- 
γείται. 

63. Η υ.α. 251/1999 (υ.α. 25148/1999, Β' 2004): «Λειτουρ¬ 
γία Πρακτορείων, Υποχρεώσεις-Δικαιώματα Πρακτόρων 
ΟΠΑΠ» καταργείται. 

Άρθρο 25 

Τροποποίηση των προεδρικών διαταγμάτων 
190/2006 και 56/1985 

1. Η υποπερίπτωση ε' της περίπτωσης Α' της παρα¬ 
γράφου 1 του άρθρου 4 του π.δ. 190/2006 (Α' 96) αντι¬ 
καθίσταται ως εξής: 

«ε) Πιστοποίηση γνώσεων. Ο (αντ)ασφαλιστικός και 
συνδεδεμένος ασφαλιστικός διαμεσολαβητής, για την 
εγγραφή του στο Μητρώο του Επαγγελματικού Επιμε¬ 
λητηρίου, θα πρέπει να διαθέτει Πιστοποίηση γνώσεων 
εν ισχύ. 

Με απόφαση της Τράπεζας της Ελλάδος μπορεί να 
ρυθμίζεται η ανάθεση σε τρίτο του έργου της πιστο¬ 
ποίησης, το σύστημα εξετάσεων και ιδίως ο τόπος και 
ο χρόνος της διεξαγωγής τους, όπως και κάθε άλλη λε¬ 
πτομέρεια διαδικαστικής ή διαχειριστικής φύσεως που 
συνδέεται με τη διεξαγωγή τους, το σύστημα των εξε¬ 
τάσεων, οι τυχόν επιμέρους κατηγορίες πιστοποίησης, 
οι γνωστικές περιοχές της εξέτασης, η διάρκεια ισχύος 
της πιστοποίησης και τυχόν πρόσθετες προϋποθέσεις 
διατήρησής της σε ισχύ, όπως η επανεκπαίδευση των 
κατόχων της, οι προϋποθέσεις και η διαδικασία για την 
τυχόν αναγνώριση άλλων εγγράφων ως ισοδύναμων με 
την παρούσα πιστοποίηση γνώσεων και κάθε αναγκαία 
λεπτομέρεια.» 

2. α. Στην παράγραφο 4 του άρθρου 5α του π.δ. 56/ 
1985 (Α'21) προστίθεται εδάφιο ως εξής: 

«παρατείνεται δε, αυτοδικαίως μέχρι το διορισμό νέων 
μελών με την απόφαση της παραγράφου 1.» 

β. Η θητεία της τριμελούς επιτροπής που ορίστηκε με 
την με αριθ. πρωτ. 1000/Β.2299/13.1.2010 απόφαση του 
Υπουργού Οικονομικών παρατείνεται από τις 12.1.2013 
έως τον ορισμό νέας επιτροπής και σε κάθε περίπτω¬ 
ση μέχρι τρεις μήνες μετά τη δημοσίευση του νόμου 
αυτού στην Εφημερίδα της Κυβερνήσεως και καλύπτει 
τις πράξεις που έγιναν στο διάστημα αυτό. 

3. Το άρθρο 21β του ν. 1569/1985 (Α'183) καταργείται. 

Άρθρο 26 

Τροποποιήσεις του π.δ. 237/1986 

Το π.δ. 237/1986 (Α'110) τροποποιείται ως εξής: 

1. Στην παράγραφο 1 του άρθρου 2, προστίθεται τρίτο 
εδάφιο, ως εξής: 

«Η υποχρέωση ασφάλισης υφίσταται διαρκώς από 
τη χορήγηση της αδείας κυκλοφορίας και των πινακί¬ 
δων κυκλοφορίας, χωρίς να εξαρτάται από την εν τοις 
πράγμασι κίνηση ή λειτουργία του αυτοκινήτου, εκτός 
αν έχει τηρηθεί η διαδικασία της ακινησίας.» 

2. Η παράγραφος 4 του άρθρου 5 αντικαθίσταται ως 
εξής: 

«4. Σε περίπτωση κυκλοφορίας οχήματος, χωρίς την 
κατά το άρθρο 2 ασφαλιστική κάλυψη, επιβάλλονται, 


πέραν των αναγραφομένων στο άρθρο 12 ποινών, και 
οι παρακάτω κυρώσεις: 

α) Αφαίρεση της άδειας ικανότητας οδηγού και της 
άδειας κυκλοφορίας μετά των κρατικών πινακίδων του 
οχήματος για δέκα (10) ημέρες με πράξη της Αστυνο¬ 
μικής Αρχής. Επί εμπλοκής οχήματος σε ατύχημα επί 
τόπου αφαίρεση πινακίδων και άδειας κυκλοφορίας για 
δύο (2) χρόνια και επί υποτροπής για τρία (3) χρόνια. 
Για την επιστροφή των πινακίδων και της άδειας κυ¬ 
κλοφορίας μετά την παρέλευση των ανωτέρω περιόδων 
απαιτείται η προσκόμιση από τον ενδιαφερόμενο του 
σχετικού σήματος ασφάλισης. 

β) Χρηματικό πρόστιμο, το οποίο βεβαιώνεται με πρά¬ 
ξη της Αστυνομικής Αρχής, υπέρ του κατά το άρθρο 16 
του κ.ν. 489/1976 Επικουρικού Κεφαλαίου ίσο με χίλια 
(1.000) ευρώ για τα λεωφορεία και τα φορτηγά δημόσιας 
χρήσης, πεντακόσια (500) ευρώ για τα επιβατηγό και 
άλλα οχήματα κάθε φύσης και διακόσια πενήντα (250) 
ευρώ για τα δίκυκλα. Το παραπάνω χρηματικό πρόστιμο 
εισπράττεται κατά τις διατάξεις του Κ.Ε.Δ.Ε.. 

Με κοινή απόφαση των Υπουργών Οικονομικών, Ανά¬ 
πτυξης, Ανταγωνιστικότητας, Υποδομών, Μεταφορών 
και Δικτύων, Δημόσιας Τάξης και Προστασίας του Πολί¬ 
τη, που δημοσιεύεται στην Εφημερίδα της Κυβερνήσεως, 
ρυθμίζεται κάθε λεπτομέρεια που είναι αναγκαία για 
την εφαρμογή της παρούσας παραγράφου.» 

3. Προστίθεται άρθρο 5α, ως εξής: 

«Αρθρο 5α 

1. Ο εντοπισμός των τυχόν ανασφάλιστων αυτοκινή¬ 
των οχημάτων και η επιδίωξη συμμόρφωσης των ιδιο¬ 
κτητών αυτών και μέσω της επίσπευσης της διαδικασίας 
επιβολής των διοικητικών κυρώσεων και ποινών της πα¬ 
ραγράφου 4 του άρθρου 5 και των ποινικών κυρώσεων 
του άρθρου 12, διενεργείταί: 1. Από τις αρμόδιες Αστυνο¬ 
μικές Αρχές με επιτόπιους ελέγχους και 2. ηλεκτρονικά 
με επιμέλεια της Γ ενικής Γ ραμματείας Πληροφοριακών 
Συστημάτων (Γ.Γ.Π.Σ.) του Υπουργείου Οικονομικών, η 
οποία ορίζεται ως η αρμόδια για το σκοπό αυτόν υπη¬ 
ρεσία, με την κάτωθι διαδικασία: 

α) Η Γ.Γ.Π.Σ. του Υπουργείου Οικονομικών αναλαμβάνει 
τη με ηλεκτρονικό τρόπο διασταύρωση και επεξεργα¬ 
σία των στοιχείων που προκύπτουν από τη ζεύξη των 
κάτωθι αρχείων (ηλεκτρονικές βάσεις δεδομένων): 

αα) του αρχείου του Κέντρου Πληροφοριών που 
προβλέπεται στο άρθρο 27β του παρόντος, στο οποίο 
τηρούνται ηλεκτρονικά τα στοιχεία των αυτοκίνητων 
οχημάτων που είναι ασφαλισμένα και των αυτοκίνη¬ 
των οχημάτων που εξαιρούνται από την υποχρέωση 
ασφάλισης αστικής ευθύνης σύμφωνα με το άρθρο 3 
του παρόντος, 

ββ) του αρχείου της Γ.Γ.Π.Σ. του Υπουργείου Οικονομι¬ 
κών, στο οποίο τηρούνται ηλεκτρονικά τα στοιχεία των 
αυτοκίνητων οχημάτων που η άδεια κυκλοφορίας τους 
εκδίδεται από το Υπουργείο Ανάπτυξης, Ανταγωνιστι¬ 
κότητας, Υποδομών, Μεταφορών και Δικτύων, 
γγ) των αρχείων οποιοσδήποτε άλλης δημόσιας υπη¬ 
ρεσίας ή Υπουργείου που νομιμοποιείται σύμφωνα με 
την νομοθεσία να εκδίδει άδεια κυκλοφορίας οχημά¬ 
των, στα οποία τηρούνται ηλεκτρονικά τα στοιχεία των 
οχημάτων αυτών. 

Για το σκοπό αυτόν, το Κέντρο Πληροφοριών και οι 
παραπάνω δημόσιες υπηρεσίες ή Υπουργεία υποχρεού- 

νται να θέτουν, σε διαρκή βάση, στη διάθεση της Γ.Γ.Π.Σ. 
τα παραπάνω αρχεία και στοιχεία τους. 

β) Σε περίπτωση που από τη ζεύξη και την επεξεργα¬ 
σία των αναφερόμενων στην προηγούμενη περίπτωση 
α' αρχείων και στοιχείων εντοπίζεται αυτοκίνητο όχημα, 
για το οποίο προκύπτει ότι δεν υφίσταται η υποχρεωτι¬ 
κή κατά τις διατάξεις του άρθρου 2 ασφαλιστική κάλυψη 
(δηλαδή προκύπτει ανασφάλιστο αυτοκίνητο όχημα), η 
Γ.Γ.Π.Σ. συντάσσει περί αυτού πράξη, που αποστέλλεται 
με σχετική ειδοποιητήρια επιστολή προς τον ιδιοκτήτη 
του οχήματος αυτού, με την οποία τον καλεί να προβεί 
άμεσα και το αργότερο εντός οκτώ (8) ημερών από την 
παραλαβή αυτής στην κατά το άρθρο 2 ασφάλιση της 
αστικής ευθύνης από την κυκλοφορία του οχήματος 
ιδιοκτησίας του. Με την ίδια επιστολή η Γ.Γ.Π.Σ. ενημε¬ 
ρώνει τον ιδιοκτήτη του οχήματος ως προς τη διαδικα¬ 
σία που πρέπει να ακολουθηθεί για την παροχή τυχόν 
περαιτέρω εξηγήσεών του, σχετικά με την εκ μέρους 
του τήρηση ή μη της κατά το άρθρο το 2 υποχρέωσης 
προς ασφάλιση. Για την έκδοση του ασφαλιστηρίου 
συμβολαίου στην περίπτωση αυτή απαιτείται η προσκό¬ 
μιση στην ασφαλιστική επιχείρηση της ειδοποιητήριας 
επιστολής και παράβολου υπέρ του Ελληνικού Δημοσίου 
ύψους διακοσίων πενήντα (250) ευρώ. 

γ) Σε περίπτωση μη εμφάνισης, μη παροχής ικανο¬ 
ποιητικών εξηγήσεων και μη συμμόρφωσης ιδιοκτήτη 
οχήματος με τα οριζόμενα στην προηγούμενη περίπτω¬ 
ση β', η Γ.Γ.Π.Σ. αποστέλλει τα στοιχεία αυτού και του 
οχήματος του, για το όποιο δεν υφίσταται η κατά το 
άρθρο 2 ασφαλιστική κάλυψη, στην Αστυνομική Αρχή 
του τόπου διαμονής του ιδιοκτήτη του οχήματος, η 
οποία επισπεύδει την σε βάρος του επιβολή των κυρώ¬ 
σεων και ποινών που προβλέπονται στην παράγραφο 4 
του άρθρου 5 και στο άρθρο 12. 

2. Η Γ.Γ.Π.Σ. εκτελεί την προβλεπόμενη στις περιπτώ¬ 
σεις α' και β' της παραγράφου 1 διαδικασία ετησίως, σε 
τακτά χρονικά διαστήματα, και τουλάχιστον δύο φορές 
το χρόνο, μετά και από αίτηση του προβλεπόμενου στο 
άρθρο 16 Επικουρικού Κεφαλαίου. 

3. Με απόφαση του Υπουργού Οικονομικών, μπορεί να 
ρυθμίζεται κάθε λεπτομέρεια, που είναι αναγκαία για 
την εφαρμογή του παρόντος άρθρου.» 

4. Στο άρθρο 27β προστίθεται παράγραφος 9, ως εξής: 

«9. Το Κέντρο Πληροφοριών υποχρεούται να θέτει τις 

πληροφορίες που τηρεί στο αρχείο του και αναφέρο- 
νται στην περίπτωση α' της παραγράφου 3 του παρό¬ 
ντος άρθρου στη διάθεση της Γ.Γ.Π.Σ., σε διαρκή βάση, 
προκειμένου να διενεργείται, με ηλεκτρονικό τρόπο, ο 
έλεγχος και εντοπισμός των αυτοκίνητων οχημάτων 
για τα οποία δεν υφίσταται η υποχρεωτική κατά τις 
διατάξεις του άρθρου 2 ασφαλιστική κάλυψη (εντοπι¬ 
σμός ανασφάλιστων οχημάτων), κατά τα ειδικότερα 
οριζόμενα στο άρθρο 5α του παρόντος.» 

5. Οι διατάξεις του άρθρου αυτού ισχύουν από 15.4.2013. 

Άρθρο 27 

Τροποποίηση του ν. 3867/2010 

1. Το τρίτο εδάφιο της παραγράφου 9 του άρθρου 1 
του ν. 3867/2010 αντικαθίσταται ως εξής: 

«Αρμόδια διοικητική υπηρεσία για την παροχή από¬ 
ψεων και την αποστολή του διοικητικού φακέλου στα 
δικαστήρια σχετικά με τις εκκρεμείς δίκες και αξιώ¬ 
σεις που αναφέρονται στο πρώτο και δεύτερο εδάφιο 


της παρούσας παραγράφου, καθίσταται η Διεύθυνση 
Πιστωτικών και Δημοσιονομικών Υποθέσεων της Γενι¬ 
κής Διεύθυνσης Οικονομικής Πολιτικής του Υπουργεί¬ 
ου Οικονομικών. Για εκκρεμείς δίκες και αξιώσεις που 
αφορούν το χρονικό διάστημα προ της 1.1.2008, η Διεύ¬ 
θυνση Ασφαλιστικών Επιχειρήσεων και Αναλογιστικής 
της Γενικής Γραμματείας Εμπορίου του Υπουργείου 
Ανάπτυξης, Ανταγωνιστικότητας, Υποδομών, Μεταφο¬ 
ρών και Δικτύων υποχρεούται να διατυπώσει απόψεις 
και να αποστείλει τα σχετικά στοιχεία στη Διεύθυνση 
Πιστωτικών και Δημοσιονομικών Υποθέσεων του Υπουρ¬ 
γείου Οικονομικών. Γ ια εκκρεμείς δίκες και αξιώσεις που 
αφορούν το χρονικό διάστημα μετά την 1.1.2008 και μέ¬ 
χρι την κατάργηση της Επιτροπής Εποπτείας Ιδιωτικής 
Ασφάλισης (ΕΠΕΙΑ), η Διεύθυνση Εποπτείας Ιδιωτικής 
Ασφάλισης της Τράπεζας της Ελλάδος διατυπώνει από¬ 
ψεις και αποστέλλει στοιχεία στη Διεύθυνση Πιστωτικών 
και Δημοσιονομικών Υποθέσεων.» 

2. Η Γ ενική Διεύθυνση Οικονομικών Υπηρεσιών της Γ ε¬ 
νικής Διεύθυνσης Διοίκησης και Δημοσιονομικών Ελέγ¬ 
χων του Γ ενικού Λογιστηρίου του Κράτους παραδίδει 
εντός είκοσι (20) ημερών από την έναρξη ισχύος του 
παρόντος νόμου τους αναφερόμενους στο τρίτο εδά¬ 
φιο της παραγράφου 9 του άρθρου 1 του ν. 3867/2010 
φακέλους στη Διεύθυνση Πιστωτικών και Δημοσιονο¬ 
μικών Υποθέσεων της Γ ενικής Διεύθυνσης Οικονομικής 
Πολιτικής του Υπουργείου Οικονομικών. 

Άρθρο 28 

Τροποποιήσεις του ν. 1667/1986 
Ο ν. 1667/1986 (Α'196) τροποποιείται, ως εξής: 

1. Στην παράγραφο 4 του άρθρου 1 προστίθεται πε¬ 
ρίπτωση ζ', ως εξής: 

«ζ) Τη μέθοδο αποτίμησης για την αναπροσαρμογή 
της αξίας των συνεταιριστικών μερίδων που εξοφλού¬ 
νται ή αποδίδονται σε συνεταίρους που αποχωρούν 
ή αποκλείονται από πιστωτικούς συνεταιρισμούς του 
παρόντος νόμου, που έχουν λάβει άδεια ίδρυσης και 
λειτουργίας ως πιστωτικό ίδρυμα, κατόπιν έγκρισης από 
την Τράπεζα της Ελλάδος, σύμφωνα με το ν. 3601/2007 
(Α' 178), καθώς και τη μέθοδο αποτίμησης της εισφοράς 
που υποχρεούνται να καταβάλουν οι νέοι συνεταίροι 
κατά την είσοδό τους στους ως άνω πιστωτικούς συ¬ 
νεταιρισμούς.» 

2. α. Στην παράγραφο 7 του άρθρου 2, προστίθεται 
εδάφιο, ως εξής: 

«Η απόδοση της αξίας της συνεταιριστικής μερίδας 
κατά την αποχώρηση ή τον αποκλεισμό των συνεταίρων 
ή, καθώς και κάθε άλλη περίπτωση εξόφλησης των συ¬ 
νεταιριστικών μερίδων από πιστωτικούς συνεταιρισμούς 
του παρόντος νόμου, που έχουν λάβει άδεια ίδρυσης και 
λειτουργίας ως πιστωτικό ίδρυμα, κατόπιν έγκρισης από 
την Τράπεζα της Ελλάδος, σύμφωνα με το ν. 3601/2007, 
εναπόκειται στη διακριτική ευχέρεια των καταστατικών 
οργάνων τους, τα οποία μπορούν επίσης να επιμερίζουν 
σε όλους τους συνεταίρους που έχουν σχετικό δικαί¬ 
ωμα και ανάλογα με τις μερίδες του καθενός, το ποσό 
που η Τράπεζα της Ελλάδος έχει εγκρίνει να διατεθεί 
για εξόφληση της αξίας τους, εφόσον περιλαμβάνεται 
σχετική ρήτρα στο καταστατικό τους.» 

β. Το τελευταίο εδάφιο της παραγράφου 9 του άρ¬ 
θρου 2 αντικαθίσταται ως εξής: 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


1057 


«Ειδικά στον συνεταίρο που αποχωρεί ή αποκλείεται 
από πιστωτικούς συνεταιρισμούς του παρόντος νόμου, 
που έχουν λάβει άδεια ίδρυσης και λειτουργίας ως πι¬ 
στωτικό ίδρυμα, κατόπιν έγκρισης από την Τράπεζα 
της Ελλάδος, σύμφωνα με το ν. 3601/2007 ή σε κάθε 
περίπτωση που εξοφλείται από το συνεταιρισμό συνε¬ 
ταιριστική μερίδα αποδίδεται η αξία της, που αναλογεί 
στην καθαρή περιουσία του πιστωτικού συνεταιρισμού, 
όπως αυτή προκύπτει από τον ελεγμένο από νόμιμο 
ελεγκτή ή ελεγκτικό γραφείο, κατά την έννοια των πα¬ 
ραγράφων 2 και 3 του άρθρου 2 του ν. 3693/2008 (Α' 
174), ισολογισμό της τελευταίας χρήσης. Η αξία αυτή 
μπορεί να αναπροσαρμόζεται με μέθοδο αποτίμησης, 
η οποία αναφέρεται στο καταστατικό, στο οποίο προ- 
βλέπεται επίσης ότι ο υπολογισμός της πιστοποιείται 
από νόμιμο ελεγκτή ή ελεγκτικό γραφείο. Η σύμφωνα 
με τα ανωτέρω απόδοση της αξίας της συνεταιριστικής 
μερίδας τελεί υπό την προϋπόθεση ότι δεν θίγονται οι 
υποχρεώσεις του πιστωτικού συνεταιρισμού που συ- 
ναρτώνται με το ύψος των ιδίων κεφαλαίων του βάσει 
των εκάστοτε ισχυόντων κανόνων εποπτείας και επι- 
φυλασσομένης της εφαρμογής του τελευταίου εδαφίου 
της παραγράφου 7 του άρθρου 2.» 

3α. Το τελευταίο εδάφιο της παραγράφου 1 του άρ¬ 
θρου 4 αντικαθίσταται, ως εξής: 

«Σε περίπτωση που οι κληρονόμοι δεν αποκτούν την 
ιδιότητα του συνεταίρου, τους αποδίδεται η συνεται¬ 
ριστική μερίδα που είχε εισφέρει ο κληρονομούμενος 
υπολογιζομένης της αξίας της σε πραγματικούς όρους, 
με την επιφύλαξη των διατάξεων της παραγράφου 9 
του άρθρου 2, εφόσον πρόκειται για πιστωτικό συνεται¬ 
ρισμό που έχει λάβει άδεια ίδρυσης και λειτουργίας ως 
πιστωτικό ίδρυμα, κατόπιν έγκρισης από την Τράπεζα 
της Ελλάδος, σύμφωνα με το ν. 3601/2007.» 

β. Το πέμπτο και έκτο εδάφιο της παραγράφου 3 του 
άρθρου 4 του ν. 1667/1986, τα οποία προστέθηκαν με 
την παράγραφο 3 του άρθρου 17 του ν. 3156/2003 ( Α' 
157) και αντικαταστάθηκαν με το άρθρο 7 του ν. 3483/ 
2006 (Α' 169), αντικαθίστανται ως εξής: 

«Προκειμένου για πιστωτικούς συνεταιρισμούς του 
παρόντος νόμου, που έχουν λάβει άδεια ίδρυσης και 
λειτουργίας ως πιστωτικό ίδρυμα, κατόπιν έγκρισης από 
την Τράπεζα της Ελλάδος, σύμφωνα με το ν. 3601/2007, 
κάθε νέος συνεταίρος υποχρεούται κατά την είσοδό 
του να καταβάλει, εκτός από το ποσό της μερίδας του, 
και εισφορά ανάλογη προς την καθαρή περιουσία του 
συνεταιρισμού, όπως αυτή προκύπτει από τον ισολογι¬ 
σμό της τελευταίας, ελεγμένης από νόμιμο ελεγκτή ή 
ελεγκτικό γραφείο χρήσης και με μέθοδο αποτίμησης η 
οποία αναφέρεται στο καταστατικό, στο οποίο προβλέ- 
πεται επίσης ότι ο υπολογισμός της τυχόν υπεραξίας 
πιστοποιείται από νόμιμο ελεγκτή ή ελεγκτικό γραφείο.» 

4. Στην παράγραφο 2 του άρθρου 6, προστίθεται πε¬ 
ρίπτωση θ', ως εξής: 

«θ) Η έγκριση αιτήσεων συνεταίρων για την απόδοση 
της αξίας της συνεταιριστικής τους μερίδας κατά την 
αποχώρησή τους από το συνεταιρισμό, υπό τις προ¬ 
ϋποθέσεις της παραγράφου 9 του άρθρου 2, εφόσον 
πρόκειται για πιστωτικό συνεταιρισμό του παρόντος 
νόμου, που έχει λάβει άδεια ίδρυσης και λειτουργίας ως 
πιστωτικό ίδρυμα, κατόπιν έγκρισης από την Τράπεζα 
της Ελλάδος, σύμφωνα με το ν. 3601/2007.» 


5. Το πέμπτο εδάφιο της παραγράφου 4 του άρθρου 
9 τροποποιείται ως εξής: 

«Το υπόλοιπο των καθαρών κερδών μετά την αφαίρε¬ 
ση των αποθεματικών πιστωτικών συνεταιρισμών του 
παρόντος νόμου, που έχουν λάβει άδεια ίδρυσης και 
λειτουργίας ως πιστωτικό ίδρυμα, κατόπιν έγκρισης από 
την Τράπεζα της Ελλάδος, σύμφωνα με το ν. 3601/2007, 
διανέμεται στους συνεταίρους, κατόπιν σχετικής από¬ 
φασης της Γενικής Συνέλευσης.» 

Άρθρο 29 

Ρυθμίσεις θεμάτων Αγροτικής Τράπεζας της Ελλάδος 

1. Η εξάλειψη ή ο περιορισμός υφιστάμενης υποθήκης, 
επιταγής ή κατασχέσεως υπέρ της Αγροτικής Τράπε- 
ζας της Ελλάδος, που έχει εγγράφει ατελώς με βάση 
τις ισχύουσες γί αυτήν ειδικές διατάξεις πριν τη θέση 
της ΑΤΕ σε ειδική εκκαθάριση του άρθρου 68 του ν. 
3601/2007, προς ασφάλεια δανείων ή πιστώσεων, οι εκ 
των οποίων έννομες σχέσεις μεταβιβάστηκαν σε άλλο 
πιστωτικό ίδρυμα, στο πλαίσιο της 4/27.7.2012 απόφασης 
της Τράπεζας της Ελλάδος (Β'2209), δύναται να γίνει 
από το προς η μεταβίβαση πιστωτικό ίδρυμα και χωρίς 
συμβολαιογραφική πράξη με απλή και μονομερή αίτηση 
αυτού προς τον οικείο υποθηκοφύλακα ή προϊστάμε¬ 
νο κτηματολογικού γραφείου και απαλλάσσεται από 
κάθε τέλος και δικαιώματα, κατ’ εφαρμογή της ειδικής 
διάταξης του δεύτερου εδαφίου του άρθρου 12 του ν. 
4332/1929 της 10-16.8.1929. 

2. Η διάταξη της παραγράφου 2 του άρθρου 14 του ν. 
4332/1929 της 10-16.8.1929, ως ισχύει καταργείται μετά 
την παρέλευση είκοσι (20) ημερών από την έναρξη ισχύ¬ 
ος του παρόντος. 

3. Ο Οργανισμός της Αγροτικής Τράπεζας της Ελλά¬ 
δος, ο οποίος εγκρίθηκε με την 226698/1980/1973 απόφα¬ 
ση του Υπουργού Εθνικής Οικονομίας και κυρώθηκε με 
το άρθρο 1 του ν.δ. 213/1973, ως ισχύει, καταργείται από 
τη θέση του ως άνω πιστωτικού ιδρύματος σε καθεστώς 
ειδικής εκκαθάρισης του άρθρου 68 του ν. 3601/2007. 

Άρθρο 30 

Μέτρα για την εφαρμογή του Κανονισμού 
(ΕΚ) 924/2009 και του Κανονισμού (ΕΕ) αριθ. 260/2012 

1. Με την επιφύλαξη της παραγράφου 3 του παρό¬ 
ντος η Τράπεζα της Ελλάδος ορίζεται ως αρμόδια 
αρχή επιφορτισμένη για τη διασφάλιση της τήρησης 
των διατάξεων του Κανονισμού (ΕΚ) αριθ. 924/2009 
του Ευρωπαϊκού Κοινοβουλίου και του Συμβουλίου της 
16ης Σεπτεμβρίου 2009 για τις διασυνοριακές πληρωμές 
στην Κοινότητα και την κατάργηση του Κανονισμού (ΕΚ) 
αριθ. 2560/2001 (ΕΕ Ι_ 266) και του Κανονισμού (ΕΕ) αριθ. 
260/2012 του Ευρωπαϊκού Κοινοβουλίου και του Συμβου¬ 
λίου της 14ης Μαρτίου 2012 σχετικά με την καθιέρωση 
τεχνικών απαιτήσεων και επιχειρηματικών κανόνων για 
τις μεταφορές πίστωσης και τις άμεσες χρεώσεις σε 
ευρώ και με την τροποποίηση του κανονισμού (ΕΚ) αριθ. 
924/2009 (ΕΕ Ι_ 94). Εξαιρέσεις σύμφωνα με το άρθρο 
16 του Κανονισμού (ΕΕ) αριθ. 260/2012 επιτρέπεται να 
χορηγηθούν με Πράξη της Εκτελεστικής Επιτροπής της 
Τράπεζας της Ελλάδος κατά το άρθρο 55Α του Κατα¬ 
στατικού της ή εξουσιοδοτημένου από αυτήν οργάνου. 

2. Επί παραβάσεων του άρθρου 8 του Κανονισμού 
(ΕΚ) αριθ. 924/2009 και των άρθρων 3, 4, 5 και 9 του 
Κανονισμού (ΕΕ) αριθ. 260/2012, η Τράπεζα της Ελλά- 

δος δύναται να επιβάλει με Πράξη της Εκτελεστικής 
Επιτροπής του άρθρου 55Α του Καταστατικού της ή 
εξουσιοδοτημένου από αυτήν οργάνου χρηματικό πρό¬ 
στιμο υπέρ του Ελληνικού Δημοσίου υπολογιζόμενο ως 
εφάπαξ ποσό ύψους δέκα χιλιάδων (10.000) ευρώ μέχρι 
δύο εκατομμυρίων (2.000.000) ευρώ και σε περίπτωση 
υποτροπής μέχρι τριών εκατομμυρίων (3.000.000) ευρώ, 
με την επιφύλαξη και των ειδικότερων διαδικασιών για 
την ανάκληση ή αναστολή άδειας λειτουργίας, καθώς 
επίσης των διατάξεων του Ποινικού Δικαίου. Τα ποσά 
των ανωτέρω προστίμων αποτελούν δημόσιο έσοδο, 
εισπράττονται σύμφωνα με τις διατάξεις του Κ.Ε.Δ.Ε. 
(ν.δ. 356/1974, Α' 90) και μπορεί να αναπροσαρμόζονται 
με Πράξη της Εκτελεστικής Επιτροπής της Τράπεζας 
της Ελλάδος κατά το άρθρο 55Α του Καταστατικού 
της ή εξουσιοδοτημένου από αυτήν οργάνου. Αρνηση 
χορήγησης ή πλημμελής παροχή στοιχείων τιμωρείται 
κατ’ εφαρμογή των άρθρων 55Α και 55Γ του Καταστα¬ 
τικού της Τράπεζας της Ελλάδος. Κατά την επιμέτρηση 
των κυρώσεων λαμβάνονται υπόψη, ιδίως, το είδος και 
η βαρύτητα της παράβασης, οι επιπτώσεις στην εύρυθ¬ 
μη λειτουργία του παραβάτη, η τυχόν καθ’ υποτροπή 
τέλεση παραβάσεων, η ανάγκη πρόληψης παρόμοιων 
παραβάσεων, καθώς και οι τυχόν αρνητικές επιπτώσεις 
επί των συναλλασσομένων. Για τη δημοσιοποίηση των 
αποφάσεων της Τράπεζας της Ελλάδος που επιβάλλουν 
κυρώσεις, εφαρμόζονται αναλόγως οι διατάξεις του άρ¬ 
θρου 69, παράγραφος 4 του ν. 3601/2007. 

3. Αρμόδια αρχή για τη διαχείριση καταγγελιών που 
αφορούν στα άρθρα 3, 4, 6 και 7 του Κανονισμού (ΕΚ) 
αριθ. 924/2009 και στα άρθρα 7 και 8 του Κανονισμού 
(ΕΕ) αριθ. 260/2012 και την επιβολή σχετικών κυρώσεων 
ορίζεται η Γενική Γραμματεία Καταναλωτή του Υπουρ¬ 
γείου Ανάπτυξης, Ανταγωνιστικότητας, Υποδομών, 
Μεταφορών και Δικτύων. Με απόφαση του Υπουργού 
Ανάπτυξης, Ανταγωνιστικότητας, Υποδομών, Μεταφο¬ 
ρών και Δικτύων επιβάλλεται σε βάρος του παρόχου 
υπηρεσιών πληρωμών ο οποίος δεν τηρεί τις υποχρε¬ 
ώσεις του που απορρέουν από τις ως άνω διατάξεις 
πρόστιμο από πέντε χιλιάδες (5.000) έως πεντακόσιες 
χιλιάδες (500.000) ευρώ. Σε περίπτωση υποτροπής το 
ανώτατο όριο του προστίμου διπλασιάζεται. Κατά την 
επιμέτρηση του προστίμου λαμβάνονται ιδίως υπόψη 
και συνεκτιμώνταί: α) η βαρύτητα της παράβασης, β) η 
συχνότητα αυτής, γ) η διάρκειά της, δ) οι ειδικές συν¬ 
θήκες τέλεσής της, ε) ο βαθμός υπαιτιότητας και στ) ο 
κύκλος εργασιών του παραβάτη. Τα ποσά των προστί¬ 
μων που επιβάλλονται αποτελούν δημόσιο έσοδο και 
εισπράττονται σύμφωνα με τις διατάξεις του Κ.Ε.Δ.Ε. 
(ν.δ. 356/1974, Α' 90) και μπορεί να αναπροσαρμόζονται 
με κοινή απόφαση των Υπουργών Οικονομικών και Ανά¬ 
πτυξης, Ανταγωνιστικότητας, Υποδομών, Μεταφορών 
και Δικτύων. 

4. Για την εξωδικαστική επίλυση διαφορών, οι οποί¬ 
ες ανακύπτουν μεταξύ των χρηστών και των παροχών 
των υπηρεσιών πληρωμών, όσον αφορά τα δικαιώματα 
και τις υποχρεώσεις που απορρέουν από τις διατάξεις 
του Κανονισμού (ΕΚ) αριθ. 924/2009 και του Κανονισμού 
(ΕΕ) αριθ. 260/2012 αρμόδιοι είναι ο Συνήγορος του Κα¬ 
ταναλωτή, ο Μεσολαβητής Τραπεζικών - Επενδυτικών 
Υπηρεσιών και οι Επιτροπές Φιλικού Διακανονισμού που 
προβλέπονται στο άρθρο 11 του ν. 2251/1994 (Α' 191). 


5. Σε περίπτωση διασυνοριακών διαφορών, οι φορείς 
της παραγράφου 4 συνεργάζονται ενεργά με τους αντί¬ 
στοιχους φορείς των άλλων κρατών-μελών της Ευρω¬ 
παϊκής Ένωσης. 

Άρθρο 31 

Ρυθμίσεις θεμάτων αποκρατικοποιήσεων 

Ι.α. Το πρώτο εδάφιο της περίπτωσης γ' του άρθρου 
5 του ν. 3049/2002 αντικαθίσταται ως εξής: 

«τη συγκρότηση επιτροπών που προβλέπονται στην 
παρ. 3 του άρθρου 5Α». 

β. Στο δεύτερο εδάφιο της παραγράφου 2 του άρθρου 
5Α του ν. 3049/2002, η λέξη «Ε.Γ.Α.Α.» αντικαθίσταται 
από τη λέξη «Δ.Ε.Α.Α.». 

γ. Το πρώτο εδάφιο της παραγράφου 3 του άρθρου 
5Α του ν. 3049/2002 αντικαθίσταται ως εξής: 

«Για κάθε σύμβαση που ανατίθεται σύμφωνα με τις 
διατάξεις του παρόντος νόμου, συνιστάται τριμελής 
Επιτροπή παρακολούθησης της εκτέλεσης και παρα¬ 
λαβής της σύμβασης. Η Επιτροπή συγκροτείται από 
έναν υπάλληλο της αρμόδιας Διεύθυνσης του Υπουρ¬ 
γείου που εποπτεύει την εκάστοτε αποκρατικοποιού- 
μενη εταιρεία ή περιουσιακό στοιχείο, έναν υπάλληλο 
της Διεύθυνσης ΔΕΚΟ του Υπουργείου Οικονομικών 
και έναν δημόσιο υπάλληλο ή ιδιώτη με εξειδικευμένες 
γνώσεις στο αντικείμενο της σύμβασης που πρόκειται 
να ανατεθεί. Τα μέλη της Επιτροπής διορίζονται με τους 
αναπληρωτές τους με απόφαση του Γ ενικού Γ ραμματέα 
του Υπουργείου Οικονομικών.» 

2. α. Στο άρθρο 12 του π.δ. 178/2000 (Α'165) προστίθεται 
παράγραφος ΙΑ, ως εξής: 

« ΙΑ. Η Διεύθυνση ΔΕΚΟ έχει επιπλέον και τις εξής 
αρμοδιότητες: 

α) Παρέχει γραμματειακή υποστήριξη στη Διυπουρ¬ 
γική Επιτροπή Αναδιαρθρώσεων και Αποκρατικοποιή¬ 
σεων (Δ.Ε.Α.Α.), που συστάθηκε με το άρθρο 3 του ν. 
3049/2002 (Α'212), όπως μετονομάσθηκε με την παρά¬ 
γραφο 4 του άρθρου 48 του ν. 3871/2010 (Α'171). 

β) Εισηγείται στον Υπουργό Οικονομικών για τα θέ¬ 
ματα που αυτός εισάγει προς συζήτηση στη Δ.Ε.Ε.Α.. 

γ) Ασκεί τις αρμοδιότητες των τμημάτων Α' και Β' 
της Διεύθυνσης Υποστήριξης της καταργηθείσας με 
την παρ. 2α του άρθρου έκτου του ν. 4079/2012 (Α'180) 
Ειδικής Γραμματείας Αποκρατικοποιήσεων και Αναδι¬ 
αρθρώσεων, όπως αυτές περιγράφονται στο άρθρο 3 
παρ. 4 του ν. 3049/2002, μετά την τροποποίησή του με 
το άρθρο 23 του ν. 3965/2011 (Α'113).» 

β. Στο άρθρο 12 του π.δ. 178/2000, προστίθεται παρά¬ 
γραφος 8, ως εξής: 

«8. Οι αρμοδιότητες της παραγράφου ΙΑ ασκούνται 
από το Τμήμα το οποίο είναι αρμόδιο για την εκά¬ 
στοτε αποκρατικοποιούμενη εταιρεία ή περιουσιακό 
στοιχείο και σε περίπτωση που δεν έχει αρμοδιότητα 
κάποιο τμήμα, οι αρμοδιότητες ασκούνται από το Τμήμα 
που η καθ’ ύλην αρμοδιότητά του είναι η πιο συναφής, 
κατά την κρίση του προϊσταμένου της Διεύθυνσης. Χρέη 
γραμματέα της Δ.Ε.Α.Α. εκτελεί υπάλληλος του εκά¬ 
στοτε αρμόδιου τμήματος. Η Διεύθυνση ΔΕΚΟ μπορεί 
να συνεργάζεται για την άσκηση των αρμοδιοτήτων 
της με την ανώνυμη εταιρία με την επωνυμία «Ταμείο 
Αξιοποίησης Ιδιωτικής Περιουσίας του Δημοσίου Α.Ε.».» 

3. Στο τέλος της παρ. 5 του άρθρου 2 του ν. 3986/2011 
προστίθεται εδάφιο ως εξής: 

«Επίσης το Ταμείο μπορεί να εισηγείται στον Υπουρ¬ 
γό Οικονομικών και στον καθ’ ύλην αρμόδιο Υπουργό 
νομοθετικές ρυθμίσεις προς το σκοπό επιτάχυνσης και 
βελτιστοποίησης του έργου του Ταμείου, αιτιολογώντας 
αυτές ειδικά και εμπεριστατωμένα.» 

4. α. Αναστέλλεται, μέχρι το χρόνο που ορίζεται στην 
περίπτωση γ' της παρούσας παραγράφου, η ποινική 
δίωξη των προσώπων στα οποία είχε, έχει ή πρόκειται 
να ανατεθεί η νόμιμη εκπροσώπηση των εταιρειών που 
περιλαμβάνονται στο πρόγραμμα αποκρατικοποιήσεων 
των μεσοπρόθεσμων πλαισίων δημοσιονομικής πολιτι¬ 
κής 2011-2015 και 2013-2016, που εγκρίθηκαν με τους νό¬ 
μους 3985/2011 (Α' 151) και 4093/2013 (Α'222) αντίστοιχα, 
για οφειλές των εταιρειών προς το Δημόσιο, Ν.Π.Δ.Δ., 
ασφαλιστικούς οργανισμούς και ΟΤΑ α' και β' βαθμού. 

β. Κατά των εταιριών και των προσώπων της προηγού¬ 
μενης περίπτωσης α' και μέχρι το χρόνο που ορίζεται 
στην επόμενη περίπτωση γ' δεν επισπεύδονται πράξεις 
ή μέτρα εκτέλεσης κατά τον Κώδικα Εισπράξεως Δη¬ 
μοσίων Εσόδων ή άλλον ειδικό νόμο για οφειλές των 
εταιρειών προς το Δημόσιο, Ν.Π.Δ.Δ., ασφαλιστικούς 
οργανισμούς και ΟΤΑ α' και β' βαθμού. Πράξεις ή μέτρα 
που έχουν ασκηθεί κατά την έναρξη ισχύος του παρό¬ 
ντος νόμου αναστέλλονται μέχρι το χρόνο που ορίζεται 
στην επόμενη περίπτωση γ'. 

γ. Η αναστολή των προηγούμενων περιπτώσεων α' και 
β' διαρκεί μέχρι την ολοκλήρωση είτε της αποκρατικο¬ 
ποίησης της εταιρείας για οφειλές της οποίας διώκεται 
ο νόμιμος εκπρόσωπός της ή έχουν επισπευσθεί μέτρα 
εκτέλεσης είτε μέχρι την αξιοποίηση επιμέρους περι¬ 
ουσιακών στοιχείων αυτής είτε μέσω της μεταβίβασης 
περιουσιακών στοιχείων τους στο ΤΑΙΠΕΔ είτε με τη 
θέση τους σε λύση και εκκαθάριση, οπότε αίρεται το 
αξιόποινο των πράξεων και παύουν οριστικά τόσο οι 
ποινικές διώξεις όσο και κάθε πράξη ή μέτρο εκτέλεσης 
κατά των φυσικών προσώπων των περιπτώσεων α' και 
β' του παρόντος, ενώ η ευθύνη εξόφλησης των οφειλών 
αυτών παραμένει στα νομικά πρόσωπα και βαρύνει τα 
περιουσιακά τους στοιχεία. 

5. Οι περιπτώσεις αα' και ββ' της περίπτωσης β' της 
παραγράφου 1 του άρθρου 31 του ν. 4024/2011 (Α' 226) 
αντικαθίστανται, από τότε που ίσχυσε ο ν. 4024/2011, 
ως εξής: 

«αα) Η πλειοψηφία του Διοικητικού Συμβουλίου έχει 
διοριστεί ή εκλεχθεί από το Δημόσιο ή το «Ταμείο Αξι¬ 
οποίησης Ιδιωτικής Περιουσίας του Δημοσίου Α.Ε.» (ΤΑΙ- 
ΠΕΔ) ή άλλα νομικά πρόσωπα των παραγράφων 1, 2 και 
3 του άρθρου 1 του ν. 3429/2005 (Α' 314), που ενεργούν 
ως μέτοχοι, μόνοι ή από κοινού. 

ββ) το Δημόσιο ή το ΤΑΙΠΕΔ ή άλλα νομικά πρόσωπα 
των παραγράφων 1, 2 και 3 του άρθρου 1 του ν. 3429/ 
2005, μόνοι ή από κοινού, έχουν την πλειοψηφία των 
μετοχών.» 

6. α. Το πρώτο εδάφιο της παραγράφου 1 του άρθρου 
9 του ν. 3986/2011 αντικαθίσταται ως εξής: 

«Τα καταστατικά των εταιριών των οποίων το σύνολο 
ή μέρος των μετοχών περιέρχεται, άμεσα ή έμμεσα, 
στο Ταμείο ή τα δικαιώματα ψήφου από τις ανωτέρω 
μετοχές ασκούνται από το Ταμείο, μπορούν να τροπο¬ 
ποιούνται ως προς όλες τις διατάξεις τους, σύμφωνα 
με τις διατάξεις του κ.ν. 2190/1920.» 

β. Στο τέλος της παραγράφου 1 του άρθρου 9 του 
ν. 3986/2011, προστίθεται, από τότε που ίσχυσε ο ν. 
3986/2011, εδάφιο ως εξής: 


«Ως προς το βαθμολογικό και μισθολογικό καθεστώς 
του πόσης φύσεως προσωπικού των εταιριών αυτών 
εφαρμόζονται, για όσο χρόνο οι μετοχές ή τα δικαιώ¬ 
ματα ψήφου επ’ αυτών ανήκουν στο Ταμείο, οι διατάξεις 
που ισχύουν κάθε φορά για το προσωπικό των Ν.Π.Ι.Δ. 
που υπάγονται στο πεδίο εφαρμογής των διατάξεων 
του Κεφαλαίου Α' ή Β' του ν. 3429/2005, εφόσον οι 
εταιρίες αυτές, πριν τη μεταβίβαση των μετοχών ή των 
δικαιωμάτων ψήφου από αυτές στο Ταμείο, υπάγονταν 
στο πεδίο εφαρμογής των διατάξεων του Κεφαλαίου 
Α' ή Β' του ν. 3429/2005, κατά περίπτωση.» 

γ. Από την έναρξη ισχύος του παρόντος νόμου καταρ- 
γείται η παράγραφος 9 του άρθρου 7 του ν. 4038/2012, 
όπως αντικαταστάθηκε με την παράγραφο 13 του άρ¬ 
θρου 321 του ν. 4072/2012, καθώς και τα δύο τελευταία 
εδάφια της παρ. 7 του άρθρου 2 του ν. 3986/2011 που 
προστέθηκαν με την υποπαράγραφο Δ.1. περίπτωση 6 
του ν. 4093/2012. 

7.α. Στο στοιχείο στ' της παραγράφου 6 του άρθρου 
27 του ν.δ. 827/1978 (Α'194), η φράση «πλην της εκμετάλ¬ 
λευσης καταστημάτων αφορολόγητων και αδασμολόγη¬ 
των ειδών» καταργείται, καθώς και η λέξη «θυγατρικές». 

β. Μετά την παράγραφο 9 του άρθρου 120 του ν. 2533/ 
1997 (Α' 228) προστίθεται παράγραφος 10 ως εξής: 

«10. Επιτρέπεται στην ΚΑΕ Α.Ε. να αποσχίσει και να 
εισφέρει τον κλάδο του ταξιδιωτικού εμπορίου, συμπε- 
ριλαμβανομένης της εκμετάλλευσης των καταστημάτων 
αφορολογήτων ειδών, σε εταιρεία που ιδρύει ή έχει 
ιδρύσει. Με την ολοκλήρωση της απόσχισης αυτής, η 
οποία εξομοιώνεται με καθολική διαδοχή, η αποκτώσα 
εταιρεία υπεισέρχεται αυτοδικαίως και χωρίς οποιαδή¬ 
ποτε άλλη διατύπωση ή διαδικασία σε όλα τα δικαιώ¬ 
ματα και τις υποχρεώσεις της εισφέρουσας εταιρείας 
που αφορούν στον εισφερόμενο κλάδο και ιδίως σε όσα 
απορρέουν από την από 30.12.1997 σύμβαση παραχώρη¬ 
σης με το Ελληνικό Δημόσιο, τις κείμενες διατάξεις, τις 
κατ’ εξουσιοδότηση των διατάξεων αυτών εκδοθείσες 
διοικητικές πράξεις, καθώς και τις σχετικές συμβάσεις 
παραχώρησης-μίσθωσης. Όπου στην οικεία νομοθεσία, 
στις κατ’ εξουσιοδότηση εκδοθείσες διοικητικές πρά¬ 
ξεις, στις συμβάσεις παραχώρησης - μίσθωσης και στις 
πόσης φύσεως άδειες και εγκρίσεις γίνεται αναφορά 
στην εισφέρουσα εταιρεία, η αναφορά αυτή νοείται 
μετά την ολοκλήρωση της απόσχισης ως αναφορά στην 
αποκτώσα τον κλάδο εταιρεία.» 

Άρθρο 32 

Ρυθμίσεις για τη δημόσια περιουσία 

1. Στο τέλος της παραγράφου 2 του άρθρου 8 του ν. 
3130/2003 (Α'76) προστίθεται εδάφιο ως εξής: 

«Εναλλακτικά της δημοσίευσης σε εφημερίδες, η δι¬ 
ακήρυξη μπορεί να δημοσιεύεται με ανάρτηση στο δι¬ 
αδικτυακό τόπο του Υπουργείου Οικονομικών και του 
φορέα των προς στέγαση δημόσιων υπηρεσιών, εφόσον 
ο τελευταίος διαθέτει διαδικτυακό τόπο.» 

2. Μετά το άρθρο 27 του ν. 3130/2003 προστίθεται νέο 
άρθρο 27Α ως εξής: 

« Άρθρο 27Α 

Ρυθμίσεις για τη στέγαση 
των Δημόσιων Οικονομικών Υπηρεσιών (Δ.Ο.Υ.) 

1. Οι Δημόσιες Οικονομικές Υπηρεσίες (Δ.Ο.Υ.) του 
Υπουργείου Οικονομικών στεγάζονται σε κτίρια που 
βρίσκονται εντός της χωρικής τους αρμοδιότητας, σύμ- 

φωνα με τους παρακάτω ειδικότερους χωροταξικούς 
όρους: 

α. Οι αρμόδιες Δ.Ο.Υ. για τις Περιφερειακές Ενότη¬ 
τες Κεντρικού Τομέα Αθηνών, Νότιου Τομέα Αθηνών, 
Βόρειου Τομέα Αθηνών, Δυτικού Τομέα Αθηνών, Περι¬ 
φερειακής Ενότητας Πειραιά και Δήμου Θεσσαλονίκης 
στεγάζονται σε κτίρια οπουδήποτε εντός των ορίων 
της χωρικής τους αρμοδιότητας. 

β. Οι αρμόδιες Δ.Ο.Υ. για τις Περιφερειακές Ενότητες 
Ανατολικής Αττικής, Δυτικής Αττικής και λοιπών Δήμων 
Περιφερειακής Ενότητας Θεσσαλονίκης πλην Δήμου 
Θεσσαλονίκης, στεγάζονται ως κάτωθι: 

αα) Η Δ.Ο.Υ., που έχει έδρα το Κορωπί Αττικής, στε¬ 
γάζεται σε κτίριο που βρίσκεται εντός των ορίων του 
Δήμου Κρωπίας. 

ββ) Η Δ.Ο.Υ., που έχει έδρα την Ελευσίνα Αττικής, 
στεγάζεται σε κτίριο που βρίσκεται εντός των ορίων 
της Δημοτικής Κοινότητας Ελευσίνας. 

γγ) Η Δ.Ο.Υ., που έχει έδρα τις Αχαρνές Αττικής, στε¬ 
γάζεται σε κτίριο που βρίσκεται εντός των ορίων της 
Δημοτικής Κοινότητας Αχαρνών. 

δδ) Η Δ.Ο.Υ., που έχει έδρα την Ιωνία Θεσσαλονίκης, 
στεγάζεται σε κτίριο που βρίσκεται εντός των ορίων 
των Δημοτικών Κοινοτήτων Νέας Μαγνησίας και Δια¬ 
βατών της Δημοτικής Ενότητας Εχεδώρου του Δήμου 
Δέλτα. 

εε) Η Δ.Ο.Υ., που έχει έδρα την Καλαμαριά Θεσσαλο¬ 
νίκης, στεγάζεται σε κτίριο που βρίσκεται εντός των 
ορίων του Δήμου Καλαμαριάς. 

στ στ) Η Δ.Ο.Υ., που έχει έδρα τον Λαγκαδά Θεσσα¬ 
λονίκης, στεγάζεται σε κτίριο που βρίσκεται εντός των 
ορίων της Δημοτικής Κοινότητας Λαγκαδά. 

ζζ) Η Δ.Ο.Υ., που έχει έδρα τους Αμπελοκήπους Θεσ¬ 
σαλονίκης, στεγάζεται σε κτίριο που βρίσκεται εντός 
των ορίων του Δήμου Αμπελοκήπων - Μενεμένης. 

γ. Οι αρμόδιες Δ.Ο.Υ. για τις υπόλοιπες περιφερειακές 
ενότητες της χώρας στεγάζονται σε κτίρια που βρίσκο¬ 
νται εντός των ορίων των δημοτικών κοινοτήτων όπου 
βρίσκεται η έδρα του δήμου στον οποίο βρίσκεται η 
έδρα της Δ.Ο.Υ.. 

2. Με απόφαση του Υπουργού Οικονομικών, οι Δ.Ο.Υ. 
μπορούν να στεγάζονται και εκτός ορίων χωρικής τους 
αρμοδιότητας, κατά παρέκκλιση των οριζομένων στην 
προηγούμενη παράγραφο, εφόσον τα κτήρια στέγα¬ 
σης ανήκουν, κατά το χρόνο σύναψης της σύμβασης 
μίσθωσης, κατά κυριότητα στο Δημόσιο ή στο Ταμείο 
Αξιοποίησης Ιδιωτικής Περιουσίας του Δημοσίου (ΤΑΙ- 
ΠΕΔ Α.Ε.) ή παραχωρούνται κατά χρήση στο Δημόσιο 
δωρεάν ή έναντι συμβολικού τιμήματος.» 

3. α. Στο τέλος της περίπτωσης α' της παραγράφου 23 
του άρθρου τρίτου του ν. 4092/2012 (Α' 220) προστίθε¬ 
νται λέξεις ως εξής: «το οποίο δεν μπορεί να υπερβαίνει 
τις τριάντα χιλιάδες (30.000) ευρώ». 

β. Στην παράγραφο 8 του άρθρου 13 του ν. 4111/2013 
(Α' 18), οι λέξεις «ένδικα μέσα» αντικαθίστανται, από 
την έναρξη ισχύος του ν. 4111/2013, με τις λέξεις «ένδικα 
βοηθήματα». 

γ. Στα ένδικα μέσα που ασκήθηκαν από 9.11.2012 και 
μέχρι την έναρξη ισχύος του παρόντος νόμου δυνάμει 
της παραγράφου 23 του άρθρου τρίτου του ν. 4092/2012, 
θεωρείται ότι η προϋπόθεση παραδεκτής άσκησης αυ¬ 
τών, η οποία τίθεται με την εν λόγω παράγραφο, πλη- 
ρούται εφόσον το προβλεπόμενο ποσό καταβληθεί στην 


αρμόδια Δ.Ο.Υ. εντός 15 ημερών από την έναρξη ισχύος 
του παρόντος και υπό την προϋπόθεση ότι η υπόθεση 
δεν έχει συζητηθεί. 

4. Το δεύτερο εδάφιο της παραγράφου 1 του άρθρου 
21 του α.ν. 1920/1939 (Α'346) αντικαθίσταται ως εξής: 

«Με απόφαση των Υπουργών Οικονομικών και Ανάπτυ¬ 
ξης, Ανταγωνιστικότητας, Υποδομών, Μεταφορών και 
Δικτύων, που εκδίδεται μετά από γνώμη του Δ.Σ. της 
Επιτροπής Ολυμπίων και Κληροδοτημάτων, καταρτίζε¬ 
ται ο κανονισμός εσωτερικής υπηρεσίας της Ε.Ο.Κ. με 
τον οποίο προβλέπονται οι όροι και οι προϋποθέσεις 
παραχώρησης, καθώς και το τιμολόγιο κατά κατηγορία 
οργανωτών και ρυθμίζονται οι αναγκαίες λεπτομέρει¬ 
ες για την εφαρμογή των διατάξεων της παραγράφου 
αυτής.» 

5. Το κοινωφελές ίδρυμα με την επωνυμία «ΙΔΡΥΜΑ 
ΚΑΠΕΤΑΝ ΒΑΣΙΛΗ», η σύσταση του οποίου έχει εγκριθεί 
με το από 28.9.2011 προεδρικό διάταγμα, που δημοσιεύ- 
θηκε στο ΦΕΚ Β' 2243/6.10.2011 έχει πλήρη διοικητική και 
διαχειριστική αυτοτέλεια και αυτονομία και δεν υπάγε¬ 
ται στις διατάξεις του α.ν. 2039/1939 (Α'455), με εξαίρεση 
εκείνες που αφορούν την υποβολή και έγκριση των 
προϋπολογισμών και απολογισμών του. Μέσα σε ένα 
μήνα από την έναρξη ισχύος του παρόντος, το ίδρυμα 
υποχρεούται να προβεί σε ανάλογη τροποποίηση του 
Οργανισμού του. 

6. Με κοινή απόφαση των Υπουργών Οικονομικών και 
Παιδείας και Θρησκευμάτων, Πολιτισμού και Αθλητισμού 
καταβάλλεται στους κατά νόμο δικαιούχους αποζημίω¬ 
ση για τη χρήση ακινήτων, η οποία έγινε για τη στέγαση 
υπηρεσιών της Γ ενικής Γ ραμματείας Παιδείας και Θρη¬ 
σκευμάτων, Πολιτισμού και Αθλητισμού για το διάστημα 
από 1.7.2012 μέχρι και 31.12.2013, εφόσον οι υπηρεσίες 
της Γ ενικής Γ ραμματείας Παιδείας και Θρησκευμάτων, 
Πολιτισμού και Αθλητισμού εξακολουθούν να κάνουν 
χρήση αυτών. 

Άρθρο 33 

Τροποποίηση διατάξεων του Κ.Ε.Δ.Ε. 

1. Στο άρθρο 84 του ν.δ. 356/1974 προστίθεται τρίτη 
παράγραφος ως ακολούθως: 

«3. Οι κοινοποιήσεις που προβλέπονται στα άρθρα 30 
και 30Α δύναται να ενεργούνται με ηλεκτρονικά μέσα, 
εφόσον: 

α) τα προς επίδοση έγγραφα φέρουν προηγμένη ηλε¬ 
κτρονική υπογραφή, κατά την έννοια της παραγράφου 
1 του άρθρου 3 του ν. 3979/2011, 

β) το προς ο η επίδοση πρόσωπο έχει γνωστοποιή¬ 
σει συγκεκριμένο μέσο ως προτιμώμενο, ανεξάρτητα 
αν έχει συγκατατεθεί ρητά στη χρήση του. Η επίδοση 
θεωρείται ότι συντελέστηκε κατά την ημερομηνία και 
ώρα παράδοσης του εγγράφου στο ηλεκτρονικό μέσο 
που δηλώθηκε ως προτιμώμενο. Απόδειξη, που θα φέρει 
προηγμένη ηλεκτρονική υπογραφή, κατά την ως άνω 
έννοια ισχύει ως έκθεση επίδοσης. Τα προηγούμενα 
εδάφια ισχύουν αναλόγως και για την υποβολή της 
δήλωσης του άρθρου 32. Με απόφαση του Υπουργού 
Οικονομικών καθορίζεται κάθε αναγκαία λεπτομέρεια 
για την εφαρμογή των διατάξεων της παρούσας πα¬ 
ραγράφου.» 

2. Στην παράγραφο 1 του άρθρου 61 του ν.δ. 356/1974 
προστίθεται δεύτερο εδάφιο ως ακολούθως: 

«Κατ’ εξαίρεση, για τις ληξιπρόθεσμες απαιτήσεις του 
από φόρο προστιθέμενης αξίας, με τις πόσης φύσεως 
προσαυξήσεις, το Δημόσιο κατατάσσεται στην υπ’ αριθ. 
2 σειρά του ίδιου άρθρου και πριν από την ικανοποίηση 
των απαιτήσεων του άρθρου 976 ΚΠολΔ.» 

Η κατά τη διάταξη του προηγούμενου εδαφίου κα¬ 
τάταξη του Δημοσίου ισχύει, ανεξάρτητα από την πα¬ 
ράγραφο 5 του παρόντος άρθρου, και σε περίπτωση 
πτώχευσης οφειλέτη του Δημοσίου, σε σχέση με απαι¬ 
τήσεις του Δημοσίου για φόρο προστιθέμενης αξίας 
με τις πάσης φύσεως προσαυξήσεις, που γεννήθηκαν 
ή ανάγονται σε χρόνο πριν από την πτώχευση, ανεξαρ¬ 
τήτως βεβαίωσής τους. 

3. Το δεύτερο εδάφιο της παραγράφου 3 του άρθρου 
58 του ν.δ. 356/1974 καταργείται και προστίθενται τα 
ακόλουθα εδάφια: 

«Κατ’ εξαίρεση, αν δικαιούχος των αμφισβητούμενων 
απαιτήσεων είναι το Δημόσιο, καταβάλλεται αμέσως 
το σύνολο της καταταγείσης απαίτησής του, η οποία 
επιστρέφεται ατόκως στον υπάλληλο του πλειστηρια- 
σμού μέσα σε δύο μήνες από την επίδοση στη Δ.Ο.Υ. της 
τελεσίδικης απόφασης που απέβαλε από τον πίνακα την 
εισπραχθείσα απαίτηση του Δημοσίου. Η διάταξη του 
προηγούμενου εδαφίου εφαρμόζεται και στους πίνακες 
κατάταξης δανειστών, που συντάχθηκαν πριν από την 
έναρξη της ισχύος της. Ο χρόνος μεταξύ της είσπραξης 
και της επαναβεβαίωσης της αποβληθείσης απαίτησης 
του Δημοσίου δεν προσμετράται στην προθεσμία παρα¬ 
γραφής της. Οι διατάξεις των προηγούμενων εδαφίων 
εφαρμόζονται, αναλόγως, και στις πτωχευτικές διανο¬ 
μές, καθώς και σε κάθε άλλη διαδικασία κατάταξης δα¬ 
νειστών, ανεξάρτητα από τις διατάξεις που τη διέπουν.» 

Άρθρο 34 

Κέντρο Ελέγχου Φορολογουμένων 
Μεγάλου Πλούτου (Κ.Ε.ΦΟ.ΜΕ.Π.), 

Κέντρο Ελέγχου Μεγάλων 
Επιχειρήσεων (Κ.Ε.ΜΕ.ΕΠ.), 
Διαπερκρερειακά Ελεγκτικά Κέντρα (Δ.Ε.Κ.) 
Αθηνών και Θεσσαλονίκης και άλλα θέματα 
του Υπουργείου Οικονομικών 

Ι.α. Συνιστάται ειδική αποκεντρωμένη υπηρεσία φορο¬ 
λογικού ελέγχου επιπέδου Διεύθυνσης, με τίτλο «Κέντρο 
Ελέγχου Φορολογουμένων Μεγάλου Πλούτου (Κ.Ε.ΦΟ. 
ΜΕ.Π.)», η οποία υπάγεται στη Γενική Διεύθυνση Φορο¬ 
λογικών Ελέγχων και Είσπραξης Δημοσίων Εσόδων, έχει 
έδρα στο Δήμο Αθηναίων και η κατά τόπον αρμοδιότητά 
του εκτείνεται σε όλη την Επικράτεια. 

Η Υποδιεύθυνση Γ' και έξι Εποπτείες Ελέγχου, επι¬ 
πέδου τμήματος, αποσπώνται από το Διαπεριφερειακό 
Ελεγκτικό Κέντρο (Δ.Ε.Κ.) Αθηνών, μετονομάζονται και 
μεταφέρονται στην υπηρεσία του προηγούμενου εδα¬ 
φίου, στην οποία συνιστάται μία ακόμη Υποδιεύθυνση 
και έξι επιπλέον οργανικές μονάδες επιπέδου τμήματος. 

Στο Κέντρο Ελέγχου Φορολογουμένων Μεγάλου 
Πλούτου μεταφέρονται οι κατωτέρω αρμοδιότητες για 
τους φορολογουμένους μεγάλου πλούτου όλης της 
Επικράτειας: 

αα) Οι αρμοδιότητες που προβλέπονται από τις δι¬ 
ατάξεις του άρθρου 3 του ν. 2343/1995 (Α' 211), όπως 
ισχύει, και της παρ. 4 του άρθρου 1 του π.δ. 280/1997 
(Α'203), όπως ισχύουν. Κατά την έναρξη λειτουργίας 
του το Κ.Ε.ΦΟ.ΜΕ.Π. είναι αρμόδιο για τον έλεγχο των 


υποθέσεων που προβλέπονται από την απόφαση του 
Υπουργού Οικονομικών 1039/2012 (Β'342), όπως ισχύει 
μετά από την τροποποίησή της με την όμοια απόφαση 
1202/2012 (Β'3007), των υποθέσεων που έχουν ανατε¬ 
θεί στο ΔΕΚ Αθηνών με την απόφαση του Υπουργού 
Οικονομικών αριθ. ΔΕΛ Α 1139975 ΕΞ 2012/10.10.2012 (Β' 
2756), καθώς και των αλλοδαπών εταιρειών εκμετάλλευ¬ 
σης ακινήτων, για τις οποίες δεν προκύπτει το φυσικό 
πρόσωπο ή των ημεδαπών εταιρειών εκμετάλλευσης 
ακινήτων, στις οποίες συμμετέχει αλλοδαπή εταιρεία 
χωρίς να εμφανίζεται το φυσικό πρόσωπο. 

ββ) Οι αρμοδιότητες που αφορούν στη βεβαίωση και 
στην αναγκαστική είσπραξη για τα έσοδα που προέρ¬ 
χονται από ενέργειες του Κ.Ε.ΦΟ.ΜΕ.Π., για τους φορο- 
λογουμένους μεγάλου πλούτου. 

Οι φορολογούμενοι μεγάλου πλούτου καθορίζονται ή 
ανακαθορίζονται, με αποφάσεις του Γ ενικού Γ ραμματέα 
της Γ ενικής Γ ραμματείας Δημοσίων Εσόδων, που δημο¬ 
σιεύονται στην Εφημερίδα της Κυβερνήσεως. 

β.1. Το Κέντρο Ελέγχου Φορολογουμένων Μεγάλου 
Πλούτου διαρθρώνεται σε δύο (2) Υποδιευθύνσεις, δώ¬ 
δεκα (12) Τμήματα, από τα οποία δύο αυτοτελή και ένα 
Γ ραφείο, ως εξής: 
αα) Υποδιεύθυνση Ελέγχων Α' 

Τμήματα Ελέγχου Α' έως και Ε' 
ββ) Υποδιεύθυνση Ελέγχων Β' 

Τ μήματα Ελέγχου ΣΤ' έως και Γ 
γγ) Στον Προϊστάμενο του Κ.Ε.ΦΟ.ΜΕ.Π υπάγονται, 
απευθείας: 

ί. Αυτοτελές Τμήμα Δικαστικού και Νομικής Υποστή¬ 
ριξης, στο οποίο λειτουργεί Γραφείο Βεβαίωσης και 
Είσπραξης Εσόδων. 

ϋ. Αυτοτελές Τμήμα Διοικητικής και Μηχανογραφικής 
Υποστήριξης. 

β.2. Οι αρμοδιότητες του Κέντρου Ελέγχου Φορολο- 
γουμένων Μεγάλου Πλούτου κατανέμονται στις οργα¬ 
νικές του μονάδες, ως ακολούθως: 
αα) Τμήματα Ελέγχου Α' έως και Τ 
Κάθε Τμήμα Ελέγχου ασκεί όλες τις αρμοδιότητες 
που ορίζονται στην παράγραφο 4 του άρθρου 1 του π.δ. 
280/1997 επί των υποθέσεων που ανατίθενται σε αυτό 
με πράξη του Προϊσταμένου του Κ.Ε.ΦΟ.ΜΕ.Π.. 

ββ) Αυτοτελές Τμήμα Δικαστικού και Νομικής Υπο¬ 
στήριξης 

Το Τμήμα έχει τις ίδιες αρμοδιότητες με αυτές του 
Τμήματος Δικαστικού των Δ.Ο.Υ. Α' τάξεως, σύμφωνα 
με τις ισχύουσες διατάξεις, όπως επίσης τις αρμοδιότη¬ 
τες των εδαφίων α' έως και ε' της παραγράφου 3 του 
άρθρου 2 του π.δ. 280/1997 και τη νομική υποστήριξη 
του Κ.Ε.ΦΟ.ΜΕ.Π.. Επίσης, έχει τις ίδιες αρμοδιότητες 
με αυτές του Τμήματος Εσόδων των Δ.Ο.Υ. Α' τάξεως, 
μετά από τη μεταφορά σε αυτό των αρμοδιοτήτων του 
Τμήματος «Λογιστικό» των ιδίων Δ.Ο.Υ., σύμφωνα με τις 
ισχύουσες διατάξεις, για τα έσοδα που προέρχονται 
από τους ελέγχους του Κ.Ε.ΦΟ.ΜΕ.Π., που διενεργούνται 
από την έναρξη της λειτουργίας του και εξής. 

Στο Τμήμα λειτουργεί Γραφείο Βεβαίωσης και Εί¬ 
σπραξης Εσόδων, στο οποίο περιέρχονται οι αρμοδι¬ 
ότητες, που περιγράφονται στο αμέσως προηγούμενο 
εδάφιο της παρούσας περίπτωσης. 

γγ) Αυτοτελές Τμήμα Διοικητικής και Μηχανογραφικής 
Υποστήριξης. 

Το Τμήμα έχει την αρμοδιότητα της διοικητικής και 
μηχανογραφικής υποστήριξης του Κ.Ε.ΦΟ.ΜΕ.Π. 

γ. Οι υφιστάμενες, κατά την έναρξη λειτουργίας του 
Κ.Ε.ΦΟ.ΜΕ.Π., εκκρεμείς υποθέσεις φορολογουμένων 
μεγάλου πλούτου του Διαπεριφερειακού Ελεγκτικού 
Κέντρου Αθηνών ολοκληρώνονται από το Κ.Ε.ΦΟ.ΜΕ.Π., 
στο οποίο μεταφέρονται οι αρμοδιότητες της υποπα- 
ραγράφου α' της παρούσας παραγράφου γί αυτές, 
μαζί με το σχετικό αρχείο. Ο έλεγχος των υποθέσεων 
αυτών θα συνεχιστεί και θα ολοκληρωθεί, χωρίς να 
απαιτείται η έκδοση νέας εντολής, από τον ίδιο ή τους 
ίδιους ελεγκτές, στους οποίους έχει ανατεθεί, οι οποίοι 
μετακινούνται για αυτόν το σκοπό στο Κ.Ε.ΦΟ.ΜΕ.Π.. 

Από το Κ.Ε.ΦΟ.ΜΕ.Π. ασκείται επίσης η εκπροσώπηση 
της φορολογικής αρχής στα δικαστήρια για τις υποθέ¬ 
σεις αυτές. 

Με αποφάσεις του Γενικού Γραμματέα της Γενικής 
Γραμματείας Δημοσίων Εσόδων, που δημοσιεύονται 
στην Εφημερίδα της Κυβερνήσεως, εξειδικεύονται πε¬ 
ραιτέρω οι αρμοδιότητες, η διαδικασία και ο τρόπος 
μεταφοράς των υποθέσεων και κάθε αναγκαίο ζήτημα 
για την εφαρμογή της παρούσας. 

2.α. Η Δ.Ο.Υ. Μεγάλων Επιχειρήσεων (παρ. 6 του άρ¬ 
θρου 5 του ν. 4002/2011/Α' 180) μετατρέπεται σε ειδική 
αποκεντρωμένη υπηρεσία φορολογικού ελέγχου, που 
υπάγεται στη Γ ενική Διεύθυνση Φορολογικών Ελέγχων 
και Είσπραξης Δημοσίων Εσόδων, μετονομάζε- ται σε 
«Κέντρο Ελέγχου Μεγάλων Επιχειρήσεων (Κ.Ε.ΜΕ.ΕΠ.)», 
έχει έδρα στο Δήμο Αθηναίων και η κατά τόπον αρμο¬ 
διότητα του εκτείνεται σε όλη την Επικράτεια. 

Το Κέντρο του προηγούμενου εδαφίου έχει τις αρ¬ 
μοδιότητες που προβλέπονται από τις διατάξεις του 
άρθρου 3 του ν. 2343/1995 (Α' 211) και της παρ. 4 του 
άρθρου 1 του π.δ. 280/1997 (Α' 203), όπως ισχύουν και 
τις αρμοδιότητες της βεβαίωσης και της αναγκαστικής 
είσπραξης εσόδων που αφορούν στις μεγάλες επιχειρή¬ 
σεις όλης της Επικράτειας, για τα έσοδα που προέρχο¬ 
νται από τους ελέγχους της υπηρεσίας αυτής. 

Ως προς τον έλεγχο, το Κ.Ε. ΜΕ.ΕΠ. έχει αρμοδιότητα 
τακτικού (οριστικού) φορολογικού ελέγχου, σε: 

αα) Φορολογουμένους, γενικά, με ετήσια ακαθάριστα 
έσοδα άνω των είκοσι πέντε εκατομμυρίων (25.000.000) 
ευρώ. 

ββ) Συνδεδεμένες επιχειρήσεις, ανεξάρτητα από το 
ύψος των ετήσιων ακαθάριστων εσόδων τους ή σε 
μητρικές επιχειρήσεις των συνδεδεμένων επιχειρήσε¬ 
ων που υποχρεούνται να καταρτίζουν ενοποιημένες 
οικονομικές καταστάσεις, σύμφωνα με τις διατάξεις 
του άρθρου 90 του κ.ν. 2190/1920, ανεξάρτητα από τη 
διαχειριστική περίοδο που αφορούν και το ύψος των 
ακαθάριστων εσόδων τους. 

γγ) Επιχειρήσεις που προήλθαν από οποιονδήποτε 
μετασχηματισμό, καθώς και των πριν το μετασχηματι¬ 
σμό επιχειρήσεων. 

Οι μεγάλες επιχειρήσεις καθορίζονται ή ανακαθορί- 
ζονται, με αποφάσεις του Γ ενικού Γ ραμματέα της Γ ενι¬ 
κής Γραμματείας Δημοσίων Εσόδων, που δημοσιεύονται 
στην Εφημερίδα της Κυβερνήσεως. 

β.1. Το Κέντρο Ελέγχου Μεγάλων Επιχειρήσεων δι¬ 
αρθρώνεται σε δύο (2) Υποδιευθύνσεις, δεκατρία (13) 
Τμήματα, από τα οποία τρία αυτοτελή και ένα Γ ραφείο, 
ως εξής: 

αα) Υποδιεύθυνση Ελέγχων Α' 


Τμήματα Ελέγχου Α' έως και Ε' 
ββ) Υποδιεύθυνση Ελέγχων Β' 

Τμήματα Ελέγχου ΣΤ' έως και Γ 
γγ) Στον Προϊστάμενο του Κ.Ε.ΜΕ.ΕΠ., υπάγονται, 
απευθείας: 

ί. Αυτοτελές Τμήμα Δικαστικού και Νομικής Υποστή¬ 
ριξης, στο οποίο λειτουργεί Γραφείο Βεβαίωσης και 
Είσπραξης Εσόδων. 

ϋ. Αυτοτελές Τμήμα Διοικητικής και Μηχανογραφικής 
Υποστήριξης. 

ίϋ. Αυτοτελές Τμήμα Φορολογικών Διαδικασιών. 
β.2. Οι αρμοδιότητες του Κέντρου Ελέγχου Μεγάλων 
Επιχειρήσεων κατανέμονται στις οργανικές του μονά¬ 
δες, ως ακολούθως: 
αα) Τμήματα Ελέγχου Α' έως και Γ. 

Κάθε Τμήμα Ελέγχου ασκεί όλες τις αρμοδιότητες 
που ορίζονται στην παράγραφο 4 του άρθρου 1 του π.δ. 
280/1997 επί των υποθέσεων που ανατίθενται σε αυτό 
με πράξη του Προϊσταμένου του Κ.Ε.ΜΕ.ΕΠ.. 

ββ) Αυτοτελές Τμήμα Δικαστικού και Νομικής Υπο¬ 
στήριξης. 

Το Τμήμα ασκεί τις ίδιες αρμοδιότητες με αυτές του 
Τμήματος Δικαστικού των Δ.Ο.Υ. Α' τάξεως, σύμφω¬ 
να με τις ισχύουσες διατάξεις, τις αρμοδιότητες των 
εδαφίων α' έως και ε' της παραγράφου 3 του άρθρου 
2 του π.δ. 280/1997 και τη νομική υποστήριξη του Κ.Ε. 
ΜΕ.ΕΠ.. Επίσης, έχει τις ίδιες αρμοδιότητες με το Τμήμα 
Εσόδων των Δ.Ο.Υ. Α' τάξεως, μετά από τη μεταφορά 
σε αυτό των αρμοδιοτήτων του Τμήματος «Λογιστικό» 
των ίδιων Δ.Ο.Υ., σύμφωνα με τις ισχύουσες διατάξεις, 
για τα έσοδα που προέρχονται από τους ελέγχους του 
Κ.Ε.ΜΕ.ΕΠ. και, επίσης, παρακολουθεί τα βεβαιωθέντα 
στη Δ.Ο.Υ. Μεγάλων Επιχειρήσεων έσοδα. 

Στο Τμήμα λειτουργεί Γ ραφείο Βεβαίωσης και Είσπρα¬ 
ξης Εσόδων, στο οποίο περιέρχονται οι αρμοδιότητες 
του Τμήματος, που περιγράφονται στο αμέσως προη¬ 
γούμενο εδάφιο της παρούσας περίπτωσης. 

γγ) Αυτοτελές Τμήμα Διοικητικής και Μηχανογραφικής 
Υποστήριξης. 

Το Τμήμα αναλαμβάνει τη διοικητική και μηχανογρα¬ 
φική υποστήριξη του Κ.Ε.ΜΕ.ΕΠ.. 
δδ) Αυτοτελές Τμήμα Φορολογικών Διαδικασιών 
Το Τμήμα παραλαμβάνει όλες τις τροποποιητικές - συ¬ 
μπληρωματικές δηλώσεις για την περίοδο που λειτουρ¬ 
γούσε η Δ.Ο.Υ. Μεγάλων Επιχειρήσεων και η Δ.Ο.Υ. ΦΑΒΕ 
Αθηνών, καθώς και συναφή θέματα που θα καθορισθούν 
με απόφαση του Γ ενικού Γ ραμματέα της Γ ενικής Γ ραμ¬ 
ματείας Δημοσίων Εσόδων, που δημοσιεύονται στην 
Εφημερίδα της Κυβερνήσεως. Με όμοια απόφαση ορί¬ 
ζεται η ημερομηνία παύσης λειτουργίας του Τμήματος. 

γ. Υποθέσεις για τις οποίες έχει αρχίσει ο έλεγχος 
από τις αρμόδιες υπηρεσίες, σύμφωνα με όσα ορίζο¬ 
νται στη με αριθμό 1039/2012 όπως ισχύει, μέχρι την 
ημερομηνία δημοσίευσης του παρόντος, ελέγχονται 
από αυτές, εκτός των υποθέσεων που μεταφέρονται 
στο Κέντρο Ελέγχου Φορολογουμένων Μεγάλου Πλού¬ 
του. 

Από το Κ.Ε.ΜΕ.ΕΠ. ασκείται επίσης η εκπροσώπηση 
της φορολογικής αρχής στα δικαστήρια για τις υποθέ¬ 
σεις αυτές. 

Με αποφάσεις του Γενικού Γραμματέα της Γενικής 
Γραμματείας Δημοσίων Εσόδων, που δημοσιεύονται 
στην Εφημερίδα της Κυβερνήσεως, εξειδικεύονται πε- 

ραιτέρω οι αρμοδιότητες, η διαδικασία και ο τρόπος 
μεταφοράς των υποθέσεων και κάθε αναγκαίο ζήτημα 
για την εφαρμογή της παρούσας. 

δ. Από την έναρξη λειτουργίας του Κ.Ε.ΜΕ.ΕΠ. με- 
ταφέρονται όλες οι αρμοδιότητες, που αφορούν στις 
μεγάλες επιχειρήσεις, εφόσον δεν περιλαμβάνονται στις 
υποπαραγράφους α' και β' της παρούσας παραγράφου, 
από τη Δ.Ο.Υ. Μεγάλων Επιχειρήσεων στις κατά τόπον 
αρμόδιες Δ.Ο.Υ. και στις Φ.Α.Ε. Ανωνύμων Εταιρειών. 

3.α. Στα Διαπεριφερειακά Ελεγκτικά Κέντρα (Δ.ΕΚ.) 
Αθηνών και Θεσσαλονίκης, εκτός από τις αρμοδιότη¬ 
τες που προβλέπονται από τις διατάξεις του άρθρου 
3 του ν. 2343/1995 (Α' 211) και της παρ. 4 του άρθρου 1 
του π.δ. 280/1997 (Α'203), όπως ισχύουν, μεταφέρονται 
από τις Δ.Ο.Υ., κατά λόγο της καθ’ ύλην και κατά τόπον 
αρμοδιότητάς τους και οι αρμοδιότητες που αφορούν 
την αναγκαστική είσπραξη των βεβαιωμένων από αυτά 
οφειλών, από την έναρξη λειτουργίας αυτών με τη νέα 
τους συγκρότηση. 

Ως προς τον έλεγχο, τα Διαπεριφερειακά Ελεγκτικά 
Κέντρα έχουν αρμοδιότητα τακτικού (οριστικού) φορο¬ 
λογικού ελέγχου σε φορολογουμένους με ετήσια ακα¬ 
θάριστα έσοδα άνω των τριών εκατομμυρίων (3.000.000) 
ευρώ και μέχρι είκοσι πέντε εκατομμυρίων (25.000.000) 
ευρώ χωρικής αρμοδιότητάς τους. 

Α.ί. Το Διαπεριφερειακά Ελεγκτικό Κέντρο (Δ.Ε.Κ.) 
Αθηνών ανασυγκροτείται και διαρθρώνεται σε δύο (2) 
Υποδιευθύνσεις και έντεκα (11) Τμήματα, από τα οποία 
ένα αυτοτελές και δύο Γραφεία, ως εξής: 
α) Υποδιεύθυνση Ελέγχων Α' 

Τμήματα Ελέγχου Α' έως και Ε' 
β) Υποδιεύθυνση Ελέγχων Β' 

Τ μήματα Ελέγχου ΣΤ' έως και Γ 
γ) Στον Προϊστάμενο του Δ.Ε.Κ. Αθηνών υπάγονται, 
απευθείας: 

αα) Αυτοτελές Τμήμα Δικαστικού και Νομικής Υπο¬ 
στήριξης, στο οποίο λειτουργεί Γ ραφείο Βεβαίωσης και 
Είσπραξης Εσόδων. 

ββ) Γραφείο Διοικητικής και Μηχανογραφικής Υπο¬ 
στήριξης. 

μ. Οι αρμοδιότητες του Διαπεριφερειακού Ελεγκτικού 
Κέντρου Αθηνών κατανέμονται στις οργανικές του μο¬ 
νάδες, ως ακολούθως: 
α) Τ μήματα Ελέγχου Α' έως και Γ 
Κάθε Τμήμα Ελέγχου ασκεί όλες τις αρμοδιότητες 
που ορίζονται στην παράγραφο 4 του άρθρου 1 του π.δ. 
280/1997 επί των υποθέσεων που ανατίθενται σε αυτό 
με πράξη του Προϊσταμένου του Δ.Ε.Κ.. 

β) Αυτοτελές Τμήμα Δικαστικού και Νομικής Υποστή¬ 
ριξης 

Το Τμήμα έχει τις ίδιες αρμοδιότητες με αυτές του 
Τμήματος Δικαστικού των Δ.Ο.Υ. Α' τάξεως, σύμφωνα με 
τις ισχύουσες διατάξεις, τις αρμοδιότητες των εδαφίων 
α' έως και ε' της παραγράφου 3 του άρθρου 2 του π.δ. 
280/1997 και τη νομική υποστήριξη του ΔΕΚ. Επίσης, 
έχει τις ίδιες αρμοδιότητες με αυτές του Τμήματος 
Εσόδων των Δ.Ο.Υ. Α' τάξεως, μετά από τη μεταφορά 
σε αυτό των αρμοδιοτήτων του Τμήματος «Λογιστικό» 
των ίδιων Δ.Ο.Υ., σύμφωνα με τις ισχύουσες διατάξεις, 
για τα έσοδα που προέρχονται από τους ελέγχους του 
Δ.Ε.Κ., που λαμβάνουν χώρα από την έναρξη λειτουργίας 
του Τμήματος. 


Στο Τμήμα λειτουργεί Γ ραφείο Βεβαίωσης και Είσπρα¬ 
ξης Εσόδων, στο οποίο περιέρχονται οι αρμοδιότητες 
του Τμήματος, που περιγράφονται στο αμέσως προη¬ 
γούμενο εδάφιο της παρούσας περίπτωσης. 

γ) Γ ραφείο Διοικητικής και Μηχανογραφικής Υποστή¬ 
ριξης 

Το Γραφείο αναλαμβάνει τη διοικητική και μηχανο¬ 
γραφική υποστήριξη του ΔΕΚ. 

Β.ί. Το Διαπεριφερειακά Ελεγκτικό Κέντρο (Δ.Ε.Κ.) 
Θεσσαλονίκης ανασυγκροτείται και διαρθρώνεται σε 
τέσσερα (4) Τ μήματα και δύο Γ ραφεία, ως εξής: 

α) Τμήματα Ελέγχου Α' έως και Γ' 

β) Τμήμα Δικαστικού και Νομικής Υποστήριξης, στο 
οποίο λειτουργεί Γραφείο Βεβαίωσης και Είσπραξης 
Εσόδων. 

γ) Γ ραφείο Διοικητικής και Μηχανογραφικής Υποστή¬ 
ριξης- 

μ. Οι αρμοδιότητες του Διαπεριφερειακού Ελεγκτι¬ 
κού Κέντρου Θεσσαλονίκης κατανέμονται μεταξύ των 
Τ μημάτων και Γ ραφείων του και είναι ίδιες με τις αρ¬ 
μοδιότητες των ομώνυμων Τμημάτων και Γ ραφείων του 
ΔΕΚ Αθηνών. 

ίϋ. Η παρ. 5 του άρθρου 23 του ν. 3259/2004 (Α'149) 
παύει να ισχύει. 

β. Με αποφάσεις του Γ ενικού Γ ραμματέα της Γ ενικής 
Γραμματείας Δημοσίων Εσόδων, που δημοσιεύονται 
στην Εφημερίδα της Κυβερνήσεως, εξειδικεύονται πε¬ 
ραιτέρω οι αρμοδιότητες των ΔΕΚ Αθηνών και Θεσσα¬ 
λονίκης, ορίζεται κάθε αναγκαίο ζήτημα για τις εκκρε¬ 
μείς υποθέσεις αυτών, καθώς και για την εφαρμογή της 
παρούσας παραγράφου. 

γ. Υποθέσεις για τις οποίες έχει αρχίσει ο έλεγχος 
από τις αρμόδιες υπηρεσίες, σύμφωνα με όσα ορίζονται 
στην απόφαση με αριθμό 1039/2012 όπως ισχύει, μέχρι 
την έναρξη λειτουργίας των ΔΕΚ Αθηνών και Θεσσα¬ 
λονίκης με τη νέα τους συγκρότηση, ελέγχονται από 
αυτές, εκτός των υποθέσεων που μεταφέρονται στο 
Κέντρο Ελέγχου Φορολογουμένων Μεγάλου Πλούτου. 

Οι υφιστάμενες, κατά την έναρξη λειτουργίας των 
ΔΕΚ Αθηνών και Θεσσαλονίκης με τη νέα τους συγκρό¬ 
τηση, εκκρεμείς υποθέσεις, που έχουν ανατεθεί: ί. στις 
υφιστάμενες Εποπτείες Ελέγχου του ΔΕΚ Αθηνών και ϋ. 
στα υφιστάμενα Τ μήματα Ελέγχου του ΔΕΚ Θεσσαλονί¬ 
κης, ανατίθενται με πράξη του Προϊσταμένου εκάστου 
ανασυγκροτημένου ΔΕΚ, σύμφωνα με τις διατάξεις της 
παρ. 2 του άρθρου 2 του π.δ. 280/1997, στα Τμήματα 
Ελέγχου Α' έως και Γ του ΔΕΚ Αθηνών και στα Τμή¬ 
ματα Ελέγχου Α' έως και Γ' του ΔΕΚ Θεσσαλονίκης, 
αντίστοιχα, πλην όσων μεταφέρονται στο Κέντρο Ελέγ¬ 
χου Φορολογουμένων Μεγάλου Πλούτου. Σε περίπτωση 
που δεν έχει ολοκληρωθεί ο έλεγχος, αυτός μπορεί να 
συνεχιστεί από τους ίδιους υπαλλήλους, στους οποί¬ 
ους έχει ανατεθεί με την αρχική εντολή ελέγχου, ανε¬ 
ξάρτητα αν οι υπάλληλοι αυτοί έχουν τοποθετηθεί σε 
άλλο Τμήμα ελέγχου χωρίς να απαιτείται έκδοση νέας 
εντολής. Κατά το χρονικό διάστημα που απαιτείται για 
την ολοκλήρωση του ελέγχου, ο υπάλληλος θεωρείται 
ότι υπηρετεί στο Τμήμα ελέγχου που είναι αρμόδιο για 
τη διενέργεια του ελέγχου αυτού. 

4. Οι Προϊστάμενοι των Τμημάτων Δικαστικού και 
Νομικής Υποστήριξης των Κ.Ε.ΦΟ.ΜΕ.Π., Κ.Ε.ΜΕ.ΕΠ. και 
ΔΕΚ είναι υπόλογοι έναντι του Ελεγκτικού Συνεδρί- 

ου, εφαρμοζόμενων αναλόγως των διατάξεων του π.δ. 
16/1989 (Α' 6). 

5. α. Των Κέντρων Ελέγχου Φορολογουμένων Μεγάλου 
Πλούτου και Μεγάλων Επιχειρήσεων, των Υποδιευθύν¬ 
σεων και των Τμημάτων αυτών, πλην των Τμημάτων 
Δικαστικού και Νομικής υποστήριξης και Διοικητικής 
και Μηχανογραφικής Υποστήριξης, προΐστανται υπάλ¬ 
ληλοι, κατηγορίας ΠΕ, του κλάδου Εφοριακών και των 
αντίστοιχων προσωρινών, εφαρμοζομένων αναλόγως 
των διατάξεων που ισχύουν για τους προϊσταμένους 
Διευθύνσεων, Υποδιευθύνσεων, Εποπτειών Ελέγχου και 
Τμημάτων Ελέγχου των ΔΕΚ Αθηνών και Θεσσαλονίκης. 

β. Των Τμημάτων Δικαστικού και Νομικής Υποστήριξης 
των Κ.Ε.ΦΟ.ΜΕ.Π., ΜΕ.ΕΠ. και των ΔΕΚ Αθηνών και Θεσ¬ 
σαλονίκης προΐστανται υπάλληλοι κατηγορίας ΠΕ του 
κλάδου Εφοριακών και των αντίστοιχων προσωρινών, με 
τα προσόντα και τις προϋποθέσεις της προηγούμενης 
υποπαραγράφου της παρούσας παραγράφου, κατά προ¬ 
τεραιότητα με πτυχίο νομικών σπουδών ή αντίστοιχη 
εμπειρία. 

γ. Των Τμημάτων Διοικητικής και Μηχανογραφικής 
Υποστήριξης των Κ.Ε.ΦΟ.ΜΕ.Π. και ΜΕ.ΕΠ. προΐστανται 
υπάλληλοι κατηγορίας ΠΕ ή ΤΕ του κλάδου Εφοριακών 
και των αντίστοιχων προσωρινών. 

6. Ο χρόνος έναρξης λειτουργίας των Κέντρων Ελέγ¬ 
χου Φορολογουμένων Μεγάλου Πλούτου και Μεγάλων 
Επιχειρήσεων, καθώς και των νέων τμημάτων και γρα¬ 
φείων των ΔΕΚ Αθηνών και Θεσσαλονίκης και ο χρόνος 
παύσης λειτουργίας της Δ.Ο.Υ. Μεγάλων Επιχειρήσεων 
ορίζεται σε ένα μήνα από τη δημοσίευση του παρόντος 
νόμου. 

7. Με αποφάσεις του Γ ενικού Γ ραμματέα της Γ ενικής 
Γραμματείας Δημοσίων Εσόδων, που δημοσιεύονται 
στην Εφημερίδα της Κυβερνήσεως, καθορίζονται και 
ανακαθορίζονταί: 

α. Οι οργανικές θέσεις προσωπικού, ανά κατηγορία, 
κλάδο και ειδικότητα του Κέντρου Ελέγχου Φορολο- 
γουμένων Μεγάλου Πλούτου, του Κέντρου Ελέγχου 
Μεγάλων Επιχειρήσεων και των ΔΕΚ Αθηνών και Θεσ¬ 
σαλονίκης, καθώς και οι θέσεις Ελεγκτών Βεβαίωσης 
και Αναγκαστικής Είσπραξης των Εσόδων του Κράτους 
του άρθρου 4 του ν. 3943/2011 (Α' 66). 

β. Η κατά τόπον και καθ’ ύλην αρμοδιότητα των ανω¬ 
τέρω Υπηρεσιών, η περαιτέρω εξειδίκευση των αρμο¬ 
διοτήτων και η κατανομή τους στις οργανικές μονάδες 
των προηγούμενων παραγράφων, καθώς και κάθε άλλο 
θέμα, που προκαλείται από τη μεταφορά αρμοδιοτήτων 
ή αφορά στην εφαρμογή των διατάξεων του παρόντος 
άρθρου και στη λειτουργία των παραπάνω υπηρεσιών. 

γ. Ο κανονισμός λειτουργίας των Κέντρων Ελέγχου, 
των Διαπεριφερειακών Ελεγκτικών Κέντρων και των 
Δ.Ο.Υ., ο κανονισμός καθηκόντων του προσωπικού τους 
και η περιγραφή των θέσεων εργασίας αυτών. 

8. α. Στην υποπαράγραφο β' της παρ. 5 του άρθρου 55 
του ν. 4002/2011 (Α'180), όπως προστέθηκε με την παρ. 9 
του άρθρου 4 του ν. 4038/2012 (Α'14), μετά από τη λέξη 
«καταργούνται» τίθενται οι λέξεις «ή να αναστέλλεται 
η λειτουργία» και μετά από τη φράση «οποιουδήποτε 
επιπέδου» τίθενται οι λέξεις «ή επιμέρους οργανικών 
μονάδων υπαγόμενων σε αυτές». 

β. Στην υποπαράγραφο α' της παρ. 15 του άρθρου 55 
του ν. 4002/2012 (Α'180), μετά από τις λέξεις «Αυτοτελές 
Γ ραφείο» τίθενται οι λέξεις «ή από Υπηρεσία, επιπέδου 


Διεύθυνσης ή Τμήματος σε Υποδιεύθυνση ή Τμήμα υπα¬ 
γόμενο σε Δ.Ο.Υ. ή Τελωνείο». 

Οι οργανικές θέσεις προσωπικού, ανά κατηγορία, κλά¬ 
δο και ειδικότητα, καθορίζονται και ανακαθορίζονταί 
μεταξύ των Υπηρεσιών του Υπουργείου Οικονομικών, 
με αποφάσεις του Υπουργού Οικονομικών, που δημοσι¬ 
εύονται στην Εφημερίδα της Κυβερνήσεως. Με όμοιες 
αποφάσεις καθορίζεται και ανακαθορίζεται ο αριθμός 
των θέσεων των Ελεγκτών Βεβαίωσης και Αναγκαστικής 
Είσπραξης των Εσόδων του Κράτους και οι οργανικές 
μονάδες, στις οποίες κατανέμονται και ανακατανέμο¬ 
νται αυτές, εφαρμοζομένων κατά τα λοιπά των διατά¬ 
ξεων του άρθρου 4 του ν. 3943/2011. Τα προηγούμενα 
εδάφια ισχύουν με την επιφύλαξη των οριζομένων της 
παραγράφου 7 του παρόντος άρθρου. 

9. α. Με αποφάσεις του αρμόδιου για τη συγκρότηση 
οργάνου, που δημοσιεύονται στην Εφημερίδα της Κυ¬ 
βερνήσεως, μπορούν να ανασυγκροτούνται συλλογι¬ 
κά όργανα (επιτροπές, συμβούλια, ομάδες εργασίας ή 
έργου) του Υπουργείου Οικονομικών, σε οποιαδήποτε 
περίπτωση προκόψει μετονομασία ή μεταβολή στην ορ¬ 
γάνωση των Γ ενικών ή Ειδικών Γ ραμματειών αυτού, στις 
Γ ενικές Διευθύνσεις ή σε οποιαδήποτε οργανική μονάδα, 
από την οποία προβλέπεται για τη νόμιμη συγκρότηση 
του συλλογικού οργάνου η συμμετοχή υπαλλήλου, ως 
προέδρου, συντονιστή ή μέλους. 

β. Όπου για τη συμμετοχή μελών, εισηγητών ή γραμμα¬ 
τέων σε συλλογικό όργανο κάθε μορφής, αρμοδιότητας 
του Υπουργείου Οικονομικών, απαιτείται ως τυπική προ¬ 
ϋπόθεση η κατοχή Α' ή Β' βαθμού, στο εξής απαιτείται 
η κατοχή τουλάχιστον Γ' ή Δ' , αντίστοιχα, βαθμού. 

γ. Όπου για τη νόμιμη συγκρότηση συλλογικού οργά¬ 
νου προβλέπεται η συμμετοχή Προϊσταμένου Γ ενικής 
Διεύθυνσης του Υπουργείου Οικονομικών, ως προέδρου, 
συντονιστή ή μέλους, σε περίπτωση που δεν υφίσταται 
ή ελλείπει αυτός, με απόφαση του οργάνου το οποίο 
είναι αρμόδιο για τη συγκρότηση αυτού, ορίζεται στη 
θέση του Προϊσταμένου Γ ενικής Διεύθυνσης στο συλ¬ 
λογικό όργανο και μέχρι την πλήρωση της θέσης αυτού 
στη Γ ενική Διεύθυνση, ένας προϊστάμενος Διεύθυνσης 
ή υπηρεσίας επιπέδου Διεύθυνσης της ίδιας Γενικής 
Διεύθυνσης του Υπουργείου Οικονομικών. 

10. Το πρώτο εδάφιο της παραγράφου 5 του άρθρου 
33 του ν. 1882/1990 (Α'43) αντικαθίσταται ως εξής: 

«5. Οι Δ.Ο.Υ. εκδίδουν μόνο τα πιστοποιητικά και τις 
βεβαιώσεις, που περιλαμβάνονται σε αποφάσεις του 
Υπουργού Οικονομικών ή σε κοινές αποφάσεις του 
Υπουργού Οικονομικών και του αρμόδιου κατά περί¬ 
πτωση Υπουργού, οι οποίες κατά την πρώτη εφαρμογή 
του παρόντος εκδίδονται εντός διμήνου, από της δη- 
μοσιεύσεώς του.» 

11. Στις Ειδικές Επιτροπές Κοινωνικής Αρωγής του 
ν. 57/1973 (Α' 149) και της με αριθμό 139491/ 16.11.2006 
κοινής υπουργικής απόφασης, όπως ισχύουν, που λει¬ 
τουργούν στους οργανισμούς τοπικής αυτοδιοίκησης 
(Ο.Τ.Α.) και οι οποίες ανασυγκροτούνται με όμοια κοινή 
υπουργική απόφαση, δεν συμμετέχουν, από της δημοσι- 
εύσεως της παρούσας διάταξης, υπάλληλοι του Υπουρ¬ 
γείου Οικονομικών. Τα στοιχεία που απαιτούνται για τη 
λειτουργία των Επιτροπών ζητούνται εγγράφως από 
αυτές και χορηγούνται, επίσης εγγράφως ή ηλεκτρονι¬ 
κά, από τις αρμόδιες Δ.Ο.Υ. ή τη Γ.Γ.Π.Σ.. 

12. Στο τέλος της παραγράφου 4 του άρθρου 21 του 
ν. 2523/1997 προστίθεται νέο εδάφιο ως εξής: 

«Στις δίκες που αφορούν αδικήματα των άρθρων 17 και 
18 του παρόντος νόμου, η εμφάνιση του μάρτυρα στο 
ακροατήριο δεν είναι υποχρεωτική, εφόσον έχει λάβει 
χώρα έγγραφη ενημέρωση του αρμόδιου εισαγγελέα ή 
του δικαστηρίου εκ μέρους του Προϊσταμένου της Αρ¬ 
χής που διενήργησε τον έλεγχο σχετικά με τη διάρκεια 
της απόκρυψης των εισοδημάτων που αποκρύφτηκαν ή 
τη διάρκεια της μη απόδοσης ή ανακριβούς απόδοσης ή 
διακράτησης του μη αποδοθέντος ή ανακριβώς αποδο- 
θέντος ή διακρατηθέντος φόρου προστιθέμενης αξίας, 
φόρου κύκλου εργασιών, καθώς και των παρακρατού- 
μενων και επιρριπτόμενων φόρων, τελών ή εισφορών 
και την πληρωμή τέτοιων φόρων, τελών και εισφορών 
με τις κάθε είδους προβλεπόμενες προσαυξήσεις, τέλη 
και πρόστιμα επ’ αυτών, τρεις τουλάχιστον ημέρες πριν 
από τη δικάσιμο.» 

13. Το εδάφιο δ' της περίπτωσης Β' της παραγράφου 
2 του άρθρου 7 του ν. 2685/1999 (Α' 35) εφαρμόζεται 
και για τη διενέργεια ελέγχων από τα όργανα της πα¬ 
ραγράφου 2 του παρόντος. 

Άρθρο 35 

Ρυθμίσεις για τη Γενική Γραμματεία 
Δημοσίων Εσόδων 

1. Η προβλεπόμενη αξιολόγηση της παραγράφου 21 
του άρθρου 55 του ν. 4002/2011 (Α' 180) επεκτείνεται και 
για τους λοιπούς υπαλλήλους, ανεξαρτήτως βαθμού και 
θέσης, όλων των υπηρεσιών που υπάγονται στη Γενική 
Γραμματεία Δημοσίων Εσόδων ως προς την επίτευξη 
των ποιοτικών και ποσοτικών στόχων που τίθενται. Με 
απόφαση του Γενικού Γραμματέα Δημοσίων Εσόδων, 
που δημοσιεύεται στην Εφημερίδα της Κυβερνήσεως, 
καθορίζονται τα κριτήρια αξιολόγησης των υπαλλήλων 
αυτών, ο τρόπος, η διαδικασία, τα όργανα αξιολόγησης 
και κάθε αναγκαία λεπτομέρεια εφαρμογής του συνό¬ 
λου της διαδικασίας. 

2. Στην υποπαράγραφο γ' της παρ. 5 του άρθρου 55 
του ν. 4002/2011 (Α' 180), όπως αυτή προστέθηκε με την 
παρ. 9 του άρθρου 4 του ν. 4038/2012 (Α' 14), προστίθεται 
εδάφιο δεύτερο, ως εξής: 

«Με αποφάσεις του Γενικού Γραμματέα Δημοσίων 
Εσόδων, που δημοσιεύονται στην Εφημερίδα της Κυ¬ 
βερνήσεως, ύστερα από γνώμη του Γ ενικού Γ ραμματέα 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης, μπορεί να καθορίζεται ή να 
ανακαθορίζεται η εσωτερική διάρθρωση, ειδικά, των 
Υπηρεσιών της Γ ενικής Γ ραμματείας Δημοσίων Εσόδων 
του Υπουργείου Οικονομικών και να συστήνονται ή να 
καταργούνται οργανικές μονάδες επιπέδου τμήματος, 
υποδιεύθυνσης ή διεύθυνσης της εν λόγω Γ ενικής Γ ραμ¬ 
ματείας.» 

3. Ο τίτλος της υποπαραγράφου Ε.2. της παρ. Ε' του 
άρθρου πρώτου του ν. 4093/2012 (Α' 222) αντικαθίσταται 
ως εξής: 

«ΥΠΟΠΑΡΑΓΡΑΦΟΣ Ε.2. ΣΥΣΤΑΣΗ ΘΕΣΗΣ ΓΕΝΙΚΟΥ 
ΓΡΑΜΜΑΤΕΑ ΔΗΜΟΣΙΩΝ ΕΣΟΔΩΝ». 

4. Στο τέλος της περίπτωσης 2 της υποπαραγρά- 
φου Ε.2 της παραγράφου Ε' του άρθρου πρώτου του 
ν. 4093/2012 προστίθεται υποπερίπτωση η', ως εξής: 

«η. Δημόσιες Οικονομικές Υπηρεσίες (Δ.Ο.Υ.).» 


5. α. Στο τέλος της υποπερίπτωσης 5 της περίπτω¬ 
σης 3.α της υποπαραγράφου Ε.2 της παραγράφου Ε' 
του άρθρου πρώτου του ν. 4093/2012 μετά τις λέξεις 
«κατανομή του ανθρώπινου δυναμικού» προστίθενται 
λέξεις ως εξής: 

«, με την επιφύλαξη του δεύτερου εδαφίου της υποπα- 
ραγράφου γ' της παρ. 5 του άρθρου 55 του ν. 4002/2011 
(Α'180).» 

β. Μετά το πρώτο εδάφιο της περίπτωσης 6.α της 
υποπαραγράφου Ε.2 της παραγράφου Ε'του άρθρου 
πρώτου του ν. 4093/2012 προστίθεται νέο εδάφιο ως 
εξής: 

«Επιτρέπεται κατ’ εξαίρεση μέχρι 30.12.2013 και χωρίς 
αμοιβή η παράλληλη άσκηση των καθηκόντων του Γ ενι¬ 
κού Γ ραμματέα Πληροφοριακών Συστημάτων.» 

γ. Στο τέλος της υποπαραγράφου Ε.2 της παραγρά¬ 
φου Ε' του άρθρου πρώτου του ν. 4093/2012 προστίθεται 
περίπτωση 7, ως εξής: 

«7. Όπου στις κείμενες διατάξεις αναφέρεται ο Γενικός 
Γ ραμματέας της Γενικής Γ ραμματείας Φορολογικών και 
Τ ελωνειακών Θεμάτων, νοείται ο Γ ενικός Γ ραμματέας 
της Γ ενικής Γ ραμματείας Δημοσίων Εσόδων.» 

6. Καταργείται η ειδικότητα του Κτηματικού από τον 
κλάδο των Εφοριακών, όπως αυτή ορίστηκε με την πα¬ 
ράγραφο 3 του άρθρου 34 του ν. 1882/1990. Οι οργανι¬ 
κές θέσεις των Εφοριακών υπαλλήλων που έφεραν τη 
συγκεκριμένη ειδικότητα προστίθενται στο σύνολο των 
οργανικών θέσεων των Εφοριακών υπαλλήλων χωρίς 
ειδικότητα. 

Άρθρο 36 

Τροποποίηση διατάξεων του ν. 3842/2010, 
του ν. 4021/2011 και του ν. 4060/2012 

1. Το δεύτερο εδάφιο της παραγράφου 4 του άρθρου 
48 του ν. 3842/2010 (Α' 9) αντικαθίσταται ως εξής: 

«Ειδικά για το έτος 2013 απαγορεύεται η σύνταξη 
συμβολαιογραφικού εγγράφου, με το οποίο μεταβιβά¬ 
ζεται από φυσικό πρόσωπο με αντάλλαγμα ή με χαρι¬ 
στική αιτία η κυριότητα ακινήτου ή μεταβιβάζονται ή 
δημιουργούνται εμπράγματα δικαιώματα σε αυτό, αν 
δεν επισυναφθεί από το συμβολαιογράφο, αντί του 
πιστοποιητικού της παραγράφου 1, είτε: (α) βεβαίωση 
της αρμόδιας Δ.Ο.Υ., με την οποία βεβαιώνεται ότι έχει 
καταβληθεί το Ενιαίο Τέλος Ακινήτων (Ε.Τ.ΑΚ.) έτους 
2009 που αναλογεί επιμεριστικά για το ακίνητο αυτό, 
επί του επικυρωμένου αντιγράφου του εκκαθαριστικού 
σημειώματος Ε.Τ.ΑΚ. 2009, είτε (β) θεωρημένο αντίγρα¬ 
φο από την αρμόδια Δ.Ο.Υ. της υποβαλλόμενης σε δύο 
(2) αντίτυπα υπεύθυνης δήλωσης του άρθρου 8 του ν. 
1599/1986 (Α' 70) του φυσικού προσώπου, με την οποία 
δηλώνει το χρόνο απόκτησης του ακινήτου, και στην 
οποία επισυνάπτεται αντίγραφο του τίτλου κτήσης του 
ακινήτου στις περιπτώσεις που το ακίνητο αποκτήθη¬ 
κε μετά την 1η Ιανουάριου 2009. Ειδικά για το έτος 
2013 οι φύλακες μεταγραφών και οι προϊστάμενοι των 
κτηματολογικών γραφείων υποχρεούνται να αρνηθούν 
τη μεταγραφή ή την καταχώριση στα κτηματολογικά 
βιβλία συμβολαιογραφικού εγγράφου σύμφωνα με τα 
προηγούμενα εδάφια, εάν δεν επισυνάπτονται τα ανα- 
φερόμενα στο προηγούμενο εδάφιο, κατά περίπτωση, 
έγγραφα.» 

2. Το τρίτο από το τέλος εδάφιο της παραγράφου 3 
του άρθρου 53 του ν. 4021/2011 ( Α' 218) αντικαθίσταται 
ως εξής: 

«Στις περιπτώσεις που προκύπτει αρνητική διαφορά, 
το ποσό επιστρέφεται από την αρμόδια για τη φορο¬ 
λογία εισοδήματος του υπόχρεου Δ.Ο.Υ..» 

3. Η προθεσμία του άρθρου 44 του ν. 3763/2009 (Α' 
80) για τη σύνταξη με αυτοσύμβαση οριστικών συμβο¬ 
λαίων μεταβίβασης ακινήτων αναβιώνει από την 1.3.2013 
μέχρι 30.6.2014. 

4. Στο τρίτο εδάφιο του άρθρου 83 του ν. 3842/2010 
(Α' 58) διαγράφεται η λέξη «και» και μετά τις λέξεις 
«κεφάλαια εσωτερικού» προστίθενται οι λέξεις «και οι 
μετοχές σε εταιρείες που έχουν συσταθεί και λειτουρ¬ 
γούν σύμφωνα με τις διατάξεις του ν.δ. 2687/1953 (Α' 
317) και του ν. 27/1975 (Α' 77).» 

5. Στο τέλος της υποπαραγράφου α' της παραγρά¬ 
φου 6 του άρθρου 76 του Κ.Φ.Ε. προστίθενται οι λέξεις 
«εκτός εάν αποδείξει ότι έχει την κατοικία του ή τη 
συνήθη διαμονή του στο κράτος αυτό.» 

6. α. Στην παράγραφο 2 του άρθρου 2 του ν. 4060/2012 
(Α' 22) αντί της ημερομηνίας «31.12.2012» τίθεται η ημε¬ 
ρομηνία «31.5.2013». 

β. Στο τέλος του πρώτου εδαφίου της παραγράφου 1 
του άρθρου 8 του ν. 2628/1998 (Α'151) αντί των λέξεων 
«εφαρμοζομένων κατά τα λοιπά των κείμενων διατά¬ 
ξεων» τίθενται οι λέξεις «χωρίς να απαιτείται γνώμη 
του υπηρεσιακού συμβουλίου του φορέα από τον οποίο 
αποσπάται ο υπάλληλος.» 

γ. Στο τέλος της παραγράφου 1 του άρθρου 8 του ν 
2628/1998, όπως αντικαταστάθηκε με το άρθρο 11 του ν. 
3965/2011 (Α' 113), προστίθεται εδάφιο ως εξής: 

«Αν ανατεθούν καθήκοντα Προϊσταμένου Διεύθυνσης 
ή Τμήματος, ο χρόνος άσκησης τέτοιων καθηκόντων 
θεωρείται ως χρόνος υπηρεσίας σε θέση και καθήκοντα 
Προϊσταμένου Διεύθυνσης ή Τμήματος στο φορέα από 
τον οποίο αποσπάστηκε ο υπάλληλος για κάθε έννομη 
συνέπεια.» 

Άρθρο 37 

Ρυθμίσεις για τους φορολογικούς ελέγχους 

1. Το τελευταίο εδάφιο της περίπτωσης β' της παρα¬ 
γράφου 2 του άρθρου 67 του Κ.Φ.Ε. (ν. 2238/1994, Α'151) 
αντικαθίσταται ως εξής: 

«Όταν από τον προσωρινό έλεγχο διαπιστωθεί ότι τα 
φορολογικά στοιχεία δεν έχουν καταχωρηθεί ή έχουν 
καταχωρηθεί ανακριβώς στα τηρούμενα βιβλία, τότε η 
υπόθεση καθίσταται υποχρεωτικά ελεγκτέα σύμφωνα 
με τις διατάξεις του άρθρου 80 του ν. 3842/2010 (Α' 58).» 

2. Το δεύτερο εδάφιο της παραγράφου 1 του άρθρου 
67Α του Κ.Φ.Ε. αντικαθίσταται ως εξής: 

«Ο έλεγχος αυτός διενεργείται από τον Προϊστάμενο 
της ελεγκτικής υπηρεσίας για ένα ή περισσότερα συ¬ 
γκεκριμένα θέματα και φορολογικά αντικείμενα εφόσον 
επιλεγούν προς έλεγχο από τη Γ ενική Διεύθυνση Φο¬ 
ρολογικών Ελέγχων Είσπραξης Δημοσίων Εσόδων και 
διενεργείται στην ελεγκτική υπηρεσία με βάση: 
α) τα στοιχεία του φακέλου, 
β) τα δελτία πληροφοριών, 

γ) τις εκθέσεις ελέγχου του Σ.Δ.Ο.Ε. και άλλων υπη¬ 
ρεσιών του Υπουργείου Οικονομικών, 

δ) τα βιβλία και στοιχεία που θα κληθεί να προσκο¬ 
μίσει ο φορολογούμενος, 


ε) τα στοιχεία και τις πληροφορίες των προσώπων 
που ορίζονται στο άρθρο 17 του ν. 3842/2010 και 
στ) τα στοιχεία που προκύπτουν από τη μηχανογρα¬ 
φική επεξεργασία δεδομένων της Γ.Γ.Π.Σ..» 

3. Το τελευταίο εδάφιο της παρ. 5 του άρθρου 67Α 
του Κώδικα Φορολογίας Εισοδήματος αντικαθίσταται 
και προστίθεται νέο εδάφιο που έχει ως εξής: 

«5. Η επιλογή υποθέσεων που θα ελεγχθούν γίνεται 
από τη Γενική Διεύθυνση Φορολογικών Ελέγχων και 
Είσπραξης Δημοσίων Εσόδων σύμφωνα με τις διατάξεις 
του ν. 3842/2010 (Α' 58). Ο προϊστάμενος της ελεγκτικής 
υπηρεσίας υποχρεούται να προτείνει στη Γ ενική Διεύ¬ 
θυνση Φορολογικών Ελέγχων και Είσπραξης Δημοσίων 
Εσόδων υποθέσεις για επιλογή με βάση επιβαρυντικά 
στοιχεία που έχει στη διάθεσή του.» 

4. Από τις ανέλεγκτες υποθέσεις φορολογίας εισο¬ 
δήματος και λοιπών φορολογικών αντικειμένων των 
οποίων επίκειται ο χρόνος παραγραφής, σύμφωνα με 
τις κείμενες διατάξεις, ελέγχονται οι υποθέσεις που 
παρουσιάζουν φορολογικό ενδιαφέρον. Η επιλογή προς 
έλεγχο των ως άνω υποθέσεων γίνεται με τη χρησι¬ 
μοποίηση μεθόδων ανάλυσης κινδύνου, σύμφωνα με 
τις διατάξεις του άρθρου 80 του ν. 3842/2010 (Α' 58), 
καθώς και κριτήρια που σχετίζονται με τη δυνατότητα 
είσπραξης των ποσών που θα βεβαιωθούν. 

Με αποφάσεις του Γ ενικού Γ ραμματέα Δημοσίων Εσό¬ 
δων ορίζονται τα εν γένει στοιχεία και κριτήρια που 
λαμβάνονται υπόψη για τον καθορισμό των προς έλεγχο 
υποθέσεων, τα μόρια που αντιστοιχούν, καθώς και κάθε 
άλλο σχετικό θέμα για την εφαρμογή των διατάξεων 
αυτών. Με όμοιες αποφάσεις μπορεί να ορίζεται δείγμα 
σε ποσοστό μέχρι 20% των υπαγομένων σε έλεγχο 
υποθέσεων χωρίς τη χρησιμοποίηση μεθόδων ανάλυσης 
κινδύνου, με βάση εν γένει επιβαρυντικά στοιχεία που 
βρίσκονται στις ελεγκτικές υπηρεσίες. 

5. Από τις ανέλεγκτες υποθέσεις φορολογίας εισο¬ 
δήματος και λοιπών φορολογικών αντικειμένων των 
οποίων επίκειται ο χρόνος παραγραφής σύμφωνα με τις 
κείμενες διατάξεις, για τις οποίες έχει εκδοθεί εντολή 
ελέγχου μέχρι το χρόνο παραγραφής του δικαιώματος 
του Δημοσίου για κοινοποίηση φύλλων ελέγχου ή πρά¬ 
ξεων, επιβολής του φόρου και λοιπών καταλογιστικών 
πράξεων, παρατείνεται το δικαίωμα αυτό για δύο ακόμα 
έτη πέραν του χρόνου που ορίζεται από τις οικείες κατά 
περίπτωση διατάξεις. 

Οι διατάξεις του προηγούμενου εδαφίου ισχύουν για 
υποθέσεις για τις οποίες η προθεσμία παραγραφής 
λήγει από 31.12.2013 και μετά. 

6. Το άρθρο 80 του ν. 3842/2010 (Α' 58) αντικαθίσταται 
ως εξής: 

«1. Η επιλογή των υποθέσεων, καθώς και των ετών που 
θα ελεγχθούν γίνεται με τη χρησιμοποίηση μεθόδων 
ανάλυσης κινδύνου, οι οποίες βασίζονται: 

α) Σε ποιοτικά χαρακτηριστικά, όπως τη νομική μορφή, 
την κατηγορία των τηρουμένων βιβλίων του Κώδικα Βι¬ 
βλίων και Στοιχείων (π.δ.186/1992, Α' 84) και του Κώδικα 
Φορολογικής Απεικόνισης Συναλλαγών (ν .4093/2012, 
Α' 222), τον κλάδο ή τομέα δραστηριότητας, ανάλογα 
με την επικινδυνότητα και παραβατικότητα αυτού, την 
ύπαρξη παραβάσεων και παραλείψεων των διατάξεων 
της φορολογικής και τελωνειακής νομοθεσίας, ανάλογα 
με το είδος, τη βαρύτητα και τη συχνότητα εμφάνισής 
τους, την ύπαρξη στοιχείων από διασταυρώσεις του 

πληροφοριακού συστήματος ή από ελέγχους σε τρίτους 
υπόχρεους ή από τρίτες πηγές για απόκρυψη φορολο¬ 
γητέας ύλης ή διάπραξη φορολογικών αδικημάτων και 
την εν γένει φορολογική εικόνα και συμπεριφορά των 
υπόχρεων. 

β) Σε οικονομικά δεδομένα, όπως ακαθάριστα έσοδα, 
δαπάνες, καθαρά κέρδη ή ζημιές, συντελεστές μικτού 
και καθαρού κέρδους, δεδομένα από δηλώσεις άμεσης 
και έμμεσης φορολογίας, καθώς και διαθέσιμα στοιχεία 
από βάσεις δεδομένων, στατιστική ανάλυση, εφαρμογή 
τεχνικών εξόρυξης δεδομένων και άλλες πηγές πλη¬ 
ροφοριών. 

γ) Σε χωροταξικά και χρονικά δεδομένα, όπως τόπος 
παραγωγής και διακίνησης, εποχιακές δραστηριότητες 
και τοπικές ιδιαιτερότητες. 

Με αποφάσεις του Γ ενικού Γ ραμματέα Δημοσίων Εσό¬ 
δων ορίζονται οι παραβάσεις ή παραλείψεις, τα στοιχεία 
και γενικά τα κριτήρια που λαμβάνονται υπόψη για τον 
καθορισμό των προς έλεγχο δηλώσεων, τα μόρια που 
αντιστοιχούν, καθώς και κάθε άλλο σχετικό θέμα για 
την εφαρμογή των διατάξεων αυτών. 

Με όμοιες αποφάσεις μπορεί να ορίζεται και τυχαίο 
δείγμα υπαγόμενων σε έλεγχο δηλώσεων φορολογίας 
εισοδήματος, χωρίς τη χρησιμοποίηση μεθόδων ανά¬ 
λυσης κινδύνου. 

2. Οι διατάξεις της προηγούμενης παραγράφου ισχύ¬ 
ουν ανάλογα και για τις λοιπές φορολογίες. 

3. Οι διατάξεις της παραγράφου 2 του άρθρου 3 του 
ν. 2166/1993 (ΑΊ37), του άρθρου 9 του Κεφαλαίου Β' του 
μέρους Α' του ν. 2324/1995 (Α' 146), του άρθρου 2 του ν. 
2733/1999 (Α' 155) και του άρθρου 20 του ν. 3371/2005 που 
προβλέπουν τον κατά προτεραιότητα φορολογικό έλεγ¬ 
χο κατηγοριών υπόχρεων εξακολουθούν να ισχύουν. 

4. Οι διατάξεις των προηγούμενων παραγράφων ισχύ¬ 
ουν από το χρόνο έκδοσης των οικείων αποφάσεων 
του Γ ενικού Γ ραμματέα Δημοσίων Εσόδων και κατά τα 
τυχόν ειδικότερα οριζόμενα από αυτές. 

5. Η επιλογή των προς έλεγχο υποθέσεων και ετών 
γίνεται σύμφωνα με τα οριζόμενα στην παράγραφο 1 
του παρόντος άρθρου ανεξάρτητα από τα προβλεπόμε- 
να στις διατάξεις των άρθρων 66 έως 67Α του Κώδικα 
Φορολογίας Εισοδήματος (ν. 2238/1994, ΑΊ51) και του 
άρθρου 48 του Κώδικα Φόρου Προστιθέμενης Αξίας (ν. 
2859/2000, Α' 248).» 

7. Μετά την περίπτωση γ' της παραγράφου 2 του άρ¬ 
θρου 68 του Κ.Φ.Ε. προστίθεται περίπτωση δ' ως εξής: 

«ή δ) περιέλθουν στις φορολογικές αρχές στοιχεία 
κατ’ εφαρμογή των διατάξεων της παραγράφου 9 του 
άρθρου 26 του ν. 3728/2008 (Α'258).» 

Άρθρο 38 

Τροποποιήσεις του ν. 2238/1994 και του ν. 4110/2013 

1. Για μεταβιβάσεις μετοχών ημεδαπών ή αλλοδαπών 
ανωνύμων εταιρειών μη εισηγμένων σε οποιοδήποτε 
χρηματιστήριο οι οποίες έχουν αποκτηθεί μέχρι και τις 
30 Ιουνίου 2013, εξακολουθούν να ισχύουν οι διατάξεις 
της παραγράφου 2 του άρθρου 13 του ν. 2238/1994 (Α' 
151), όπως ίσχυαν πριν την αντικατάστασή τους με την 
παράγραφο 7 του άρθρου 2 του ν. 4110/2013 (Α' 17). Σε 
περίπτωση που έχουν λάβει χώρα μεταβιβάσεις μετο¬ 
χών από 23 Ιανουάριου 2013 μέχρι τη δημοσίευση του 
παρόντος, ο οφειλόμενος φόρος θα καταβληθεί μέσα 


σε ένα μήνα από τη δημοσίευση του παρόντος χωρίς 
την επιβολή κυρώσεων. 

2. α. Στην υποπερίπτωση στστ' και στο δεύτερο εδάφιο 
της υποπερίπτωσης ζζ' της περίπτωσης α' της παρα¬ 
γράφου 3 του άρθρου 1 του ν. 4110/2013 μετά τις λέξεις 
«Κέντρου Πιστοποίησης Αναπηρίας (ΚΕΠΑ)» και «ΚΕΠΑ» 
αντίστοιχα προστίθενται οι λέξεις «ή της Ανωτάτης του 
Στρατού Υγειονομικής Επιτροπής (Α.Σ.Υ.Ε.)» και «Α.Σ.Υ.Ε.» 
αντίστοιχα. 

β. Στο πρώτο εδάφιο της περίπτωσης α' της παρα¬ 
γράφου 4 του άρθρου 1 του ν. 4110/2013 μετά τη λέξη 
«(ΚΕΠΑ)» προστίθενται οι λέξεις «ή της Ανωτάτης του 
Στρατού Υγειονομικής Επιτροπής (Α.Σ.Υ.Ε.)». 

3. Στην παράγραφο 4 και στα δύο εδάφια της παρα¬ 
γράφου 5 του άρθρου 16 του ν. 1798/1988 (Α' 166), όπως 
αντικαταστάθηκαν με την παράγραφο 2 του άρθρου 18 
του ν. 4110/2013, μετά τις λέξεις «του Κ.Ε.Π.Α.» και «από 
το Κ.Ε.Π.Α.» αντίστοιχα προστίθενται οι λέξεις «ή της 
Α.Σ.Υ.Ε.» και «ή την Α.Σ.Υ.Ε.» αντίστοιχα. 

4. Στην παράγραφο 4 του άρθρου 16 του ν. 1798/1988, 
όπως αντικαταστάθηκαν με την παράγραφο 2 του άρ¬ 
θρου 18 του ν. 4110/2013, μετά τις λέξεις «τελωνειακές» 
προστίθενται οι λέξεις «ή φορολογικές». 

5. α. Στην περίπτωση α' της παραγράφου 1 του άρθρου 
28 του ν. 4110/2013 μετά τις λέξεις «Των άρθρων 1» προ¬ 
στίθενται μέσα σε παρένθεση οι λέξεις «(παράγραφοι 
1 και 2),». 

β. Στην αρχή της περίπτωσης ι' της παραγράφου 1 
του άρθρου 28 του ν. 4110/2013 προστίθενται οι λέξεις 
«Της παραγράφου 3 του άρθρου 1,». 

γ. Στην περίπτωση ζ' της παραγράφου 1 του άρθρου 
28 του ν. 4110/2013 οι λέξεις «για πάγια περιουσιακά 
στοιχεία που αποκτώνται» αντικαθίστανται με τις λέξεις 
«για δαπάνες που πραγματοποιούνται από διαχειριστι¬ 
κές περιόδους που αρχίζουν.» 

6. Στον πίνακα 1 του πέμπτου εδαφίου της περίπτω¬ 
σης στ' της παραγράφου 1 του άρθρου 31 του Κ.Φ.Ε., 
οι λέξεις «Άυλα στοιχεία και δικαιώματα: 10%» αντικα¬ 
θίστανται με τις λέξεις «Άυλα στοιχεία και δικαιώματα 
και έξοδα πολυετούς απόσβεσης: 10%». 

7. Το τελευταίο εδάφιο της παρ. 2 του άρθρου 32 του 
Κ.Φ.Ε., όπως το άρθρο αυτό αντικαταστάθηκε με την 
παρ. 1 του άρθρου 4 του ν. 4110/2013, αντικαθίσταται 
ως εξής: 

«Στις περιπτώσεις αυτές, ανεξάρτητα από την κατηγο¬ 
ρία βιβλίων, το σχετικό αίτημα της επιχείρησης κρίνεται 
από την επιτροπή της παραγράφου 5 του άρθρου 70, 
εφαρμοζομένων ανάλογα των οριζομένων στις διατά¬ 
ξεις των παραγράφων 6, 7 και 8 του ίδιου άρθρου.» 

Άρθρο 39 

Τροποποίηση του ν. 2960/2001 και του ν. 4072/2012 
σχετικά με την καταχώριση συναλλαγών 
για το πετρέλαιο θέρμανσης 

1. Η παράγραφος 9 του άρθρου 147 του ν. 2960/2001 
«Εθνικός Τελωνειακός Κώδικας» (Α' 265) αντικαθίσταται 
ως εξής: 

«9. Στις περιπτώσεις μη καταχώρισης ή εκπρόθεσμης 
καταχώρισης ή ανακριβούς καταχώρισης των συναλλα¬ 
γών πετρελαίου θέρμανσης στο Πληροφοριακό Σύστημα 
Παρακολούθησης Πετρελαίου Θέρμανσης εντός της 
προθεσμίας δεκατεσσάρων (14) ημερών του άρθρου 
73 παράγραφος 2 περίπτωση α' του παρόντος νόμου, 

επιβάλλεται ανά φορολογικό στοιχείο πρόστιμο εκατό 
(100) ευρώ, επιφυλασσόμενων των περί λαθρεμπορίας 
διατάξεων. 

Στα μέλη ΔΙ.ΠΕ.ΘΕ., που καταλογίζονται κατά τα ανω¬ 
τέρω πρόστιμα για εκπρόθεσμη ή ανακριβή καταχώριση 
συναλλαγών πετρελαίου θέρμανσης στο Πληροφοριακό 
Σύστημα Παρακολούθησης Πετρελαίου Θέρμανσης, επι¬ 
βάλλεται ανά μέλος ΔΙ.ΠΕ.ΘΕ., ανά ημερολογιακό έτος, 
έναντι όλων των τελωνειακών αρχών, πρόστιμο έως χί¬ 
λια πεντακόσια (1.500) ευρώ, όταν το πλήθος των εκπρο- 
θέσμως ή ανακριβώς καταχωρημένων συναλλαγών ανά 
μέλος ΔΙ.ΠΕ.ΘΕ., είναι μέχρι πενήντα (50) φορολογικά 
στοιχεία, πρόστιμο τρεις χιλιάδες (3.000) ευρώ όταν το 
πλήθος των εκπροθέσμως ή ανακριβώς καταχωρημένων 
συναλλαγών, ανά μέλος ΔΙ.ΠΕ.ΘΕ. είναι από πενήντα ένα 
(51) έως εκατό (100) φορολογικά στοιχεία πρόστιμο έξι 
χιλιάδες (6.000) ευρώ από εκατόν ένα (101) και μέχρι 
150 φορολογικά στοιχεία και περαιτέρω 50 ευρώ ανά 
50 φορολογικά στοιχεία πέραν των 150 εφόσον το μέ¬ 
λος ΔΙ.ΠΕ.ΘΕ. υποβάλλει σχετική αίτηση στο αρμόδιο 
Τελωνείο και καταβάλλει το καταλογιζόμενο πρόστιμο 
με ταυτόχρονη παραίτηση από τα κατά το άρθρο 152 
του ν. 2960/2001 καθοριζόμενα ένδικα μέσα εντός δύο 
μηνών από την έκδοση των καταλογιστικών Πράξεων. 

Σε περίπτωση που μέλος ΔΙ.ΠΕ.ΘΕ., έχει προβεί σε 
μη καταχώριση συναλλαγών πετρελαίου θέρμανσης 
ανεξαρτήτως αριθμού ή σε εκπρόθεσμη ή ανακριβή κα¬ 
ταχώριση άνω των εκατόν πενήντα (150) φορολογικών 
στοιχείων ανά ημερολογιακό έτος ή σε εκπρόθεσμη ή 
ανακριβή καταχώριση κάτω των εκατόν πενήντα (150) 
φορολογικών στοιχείων αλλά διαπιστώνεται από τις 
αρμόδιες αρχές τέλεση λαθρεμπορίας, επιβάλλεται και 
ποινή διαγραφής του μέλους από το μητρώο ΔΙ.ΠΕ.ΘΕ.. 

Δεν συνιστά παράβαση, κατά τα ανωτέρω, ανακριβής 
δήλωση η οποία επανεισήχθη διορθωμένη στο ως άνω 
σύστημα από μέλος ΔΙ.ΠΕ.ΘΕ., εντός της προβλεπόμενης 
από το άρθρο 73 παράγραφος 2 περίπτωση α' του πα¬ 
ρόντος νόμου προθεσμίας δεκατεσσάρων (14) ημερών.» 

2. Η παράγραφος 8 του άρθρου 320 του ν. 4072/2012 
(Α' 86) αναδιατυπώνεται ως εξής: 

«8.α. Οι διατάξεις του δεύτερου εδαφίου της παραγρά¬ 
φου 9 του άρθρου 147 του ν. 2960/2001, όπως αντικα¬ 
θίσταται με το νόμο «Επενδυτικά εργαλεία ανάπτυξης, 
παροχή πιστώσεων και άλλες διατάξεις» εφαρμόζονται 
και στις περιπτώσεις εκπρόθεσμης καταχώρισης ή ανα¬ 
κριβούς καταχώρισης των συναλλαγών πετρελαίου θέρ¬ 
μανσης στο Πληροφοριακό Σύστημα Παρακολούθησης 
Πετρελαίου Θέρμανσης, οι οποίες τελέστηκαν από 
1.1.2011 μέχρι τη δημοσίευση του παρόντος, επιφυλασ- 
σομένων των περί λαθρεμπορίας διατάξεων. 

β. Για τις περιπτώσεις μελών ΔΙ.ΠΕ.ΘΕ για τα οποία 
εκκρεμεί η έκδοση καταλογιστικής πράξης για τη μη 
καταχώριση, εκπρόθεσμη ή ανακριβή καταχώριση συ¬ 
ναλλαγών πετρελαίου θέρμανσης στο Πληροφοριακό 
σύστημα παρακολούθησης Πετρελαίου Θέρμανσης κατά 
το έτος 2011, αυτή πρέπει να εκδοθεί το αργότερο εντός 
τριών (3) μηνών από την ψήφιση του νόμου «Επενδυτι¬ 
κά εργαλεία ανάπτυξης, παροχή πιστώσεων και άλλες 
διατάξεις». 

γ. Για τις περιπτώσεις μελών ΔΙ.ΠΕ.ΘΕ. για τα οποία 
εκκρεμεί η έκδοση καταλογιστικής πράξης για τη μη 
καταχώριση, εκπρόθεσμη ή ανακριβή καταχώριση συ¬ 
ναλλαγών πετρελαίου θέρμανσης στο Πληροφοριακό 
σύστημα παρακολούθησης Πετρελαίου Θέρμανσης κατά 


το έτος 2012, αυτή πρέπει να εκδοθεί το αργότερο εντός 
έξι (6) μηνών από την ψήφιση του νόμου «Επενδυτικά 
εργαλεία ανάπτυξης, παροχή πιστώσεων και άλλες δι¬ 
ατάξεις.» 

δ. Αίτηση υπαγωγής και καταβολής του καταλογι- 
ζόμενου προστίμου με ταυτόχρονη παραίτηση από τα 
κατά το άρθρο 152 του ν. 2960/2001 καθοριζόμενα ένδικα 
μέσα σύμφωνα με τα οριζόμενα στις διατάξεις του προ¬ 
ηγούμενου εδαφίου, δύναται να υποβληθεί εντός προ¬ 
θεσμίας δύο μηνών από την έναρξη ισχύος του νόμου 
«Επενδυτικά εργαλεία ανάπτυξης, παροχή πιστώσεων 
και άλλες διατάξεις» και στις ακόλουθες περιπτώσεις: 

αα. Όταν έχει ήδη εκδοθεί και επιδοθεί καταλογιστική 
πράξη και δεν έχει ασκηθεί προσφυγή κατά αυτής ή έχει 
ασκηθεί αλλά δεν έχει εκδοθεί επ’ αυτής τελεσίδικη 
απόφαση του διοικητικού δικαστηρίου, με υποχρέωση 
δήλωσης παραίτησης από το δικαίωμα άσκησης ενδίκων 
μέσων ή από το ήδη ασκηθέν ένδικο μέσο. 

ββ. Όταν έχει ήδη καταβληθεί ποσό καταλογισθέντος 
προστίμου μεγαλύτερο των ανώτατων ορίων που ορίζο¬ 
νται στο προηγούμενο εδάφιο, με την οποία αιτούνται 
την επιστροφή της διαφοράς μεταξύ των καταβληθέ- 
ντων προστίμων και των προβλεπόμενων ανώτατων 
ορίων του προηγούμενου εδαφίου. 

ΚΕΦΑΛΑΙΟ ΣΤ' 

ΡΥΘΜΙΣΕΙΣ ΥΠΟΥΡΓΕΙΩΝ ΕΡΓΑΣΙΑΣ, 
ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ ΚΑΙ 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Άρθρο 40 

Ειδικό επίδομα τρίτεκνων και πολύτεκνων 

1. Καταβάλλεται ειδικά στις οικογένειες με τρία και 
άνω εξαρτώμενα τέκνα ειδικό επίδομα τριτέκνων και 
πολυτέκνων, το οποίο ορίζεται σε πεντακόσια (500) 
ευρώ κατ’ έτος για κάθε τέκνο, εφόσον το οικογενεια¬ 
κό φορολογητέο εισόδημα είναι μέχρι σαράντα πέντε 
χιλιάδες (45.000) ευρώ για τις τρίτεκνες οικογένειες. Το 
ως άνω όριο οικογενειακού εισοδήματος προσαυξάνεται 
κατά τρεις χιλιάδες (3.000) ευρώ για τις τετράτεκνες 
οικογένειες και κατά τέσσερις χιλιάδες (4.000) ευρώ για 
κάθε επιπλέον τέκνο για τις οικογένειες με περισσότερα 
των τεσσάρων τέκνα. 

2. Ως εξαρτώμενα νοούνται τέκνα προερχόμενα από 
γάμο, φυσικά, θετά ή αναγνωρισθέντα, εφόσον είναι 
άγαμα και δεν υπερβαίνουν το 18ο έτος της ηλικίας τους 
ή το 19ο έτος, εφόσον φοιτούν στη μέση εκπαίδευση. 
Ειδικά, για τα τέκνα που φοιτούν στην ανώτερη ή ανώ¬ 
τατη εκπαίδευση, καθώς και σε Ινστιτούτα Επαγγελμα¬ 
τικής Κατάρτισης (Ι.Ε.Κ.), το επίδομα καταβάλλεται μόνο 
κατά το χρόνο φοίτησής τους που προβλέπεται από τον 
οργανισμό της κάθε σχολής και σε καμία περίπτωση 
πέρα από τη συμπλήρωση του 24ου έτους της ηλικίας 
τους. Επιπλέον, ως εξαρτώμενα τέκνα για θεμελίωση 
του δικαιώματος λήψης του επιδόματος, λαμβάνονται 
υπόψη τα τέκνα με ποσοστό αναπηρίας 67% και άνω, 
καθώς και το απορφανισθέν τέκνο ή τα απορφανισθέ- 
ντα τέκνα που αποτελούν ιδία οικογένεια και επήλθε 
θάνατος και των δύο γονέων. 

3. Σε περίπτωση θανάτου του δικαιούχου ή υπαίτιας 
εγκατάλειψης των τέκνων του και οριστικής διακοπής 
της συγκατοίκησης ή διαζυγίου, το επίδομα καταβάλ¬ 
λεται σε όποιον έχει την κύρια ή αποκλειστική ευθύνη 
διατροφής των τέκνων. Το επίδομα καταβάλλεται με 

τους ίδιους όρους και προϋποθέσεις και στον πατέρα, 
ο οποίος έχει ένα ή περισσότερα ζώντα τέκνα από 
διαφορετικούς γόμους, καθώς και τα νομίμως αναγνωρι- 
σθέντα η υιοθετηθέντα από τον ίδιο, εφόσον όμως έχει 
την αποκλειστική ευθύνη διατροφής τους και η μητέρα 
δεν επιδοτείται για τα παιδιά της αυτά. 

4. Το επίδομα της παραγράφου 1 χορηγείται κατόπιν 
αίτησης και καταβάλλεται σε τρεις δόσεις. Για τη διακο¬ 
πή του επιδόματος, λόγω συμπλήρωσης των οριζομένων 
στην παράγραφο 2, κατά περίπτωση, ορίων, ως ημέρα 
γέννησης των τέκνων θεωρείται η 31η Δεκεμβρίου του 
έτους γέννησής τους και, προκειμένου περί φοιτητών 
ή σπουδαστών, η λήξη του ακαδημαϊκού ή σπουδαστι- 
κού έτους. Ειδικά για την πρώτη εφαρμογή δικαιούχοι 
είναι όλα τα εξαρτώμενα τέκνα που έχουν γεννηθεί 
μέχρι την ημερομηνία υποβολής της αίτησης και το 
δικαίωμα αναγνωρίζεται αναδρομικά: α) από 1.1.2013 για 
τέκνα γεννημένα μέχρι 31.12.2012 και β) από την 1η του 
επόμενου μήνα της γέννησής τους για τέκνα γεννημένα 
εντός του 2013. 

5. Το επίδομα χορηγείται στις ακόλουθες κατηγορίες 
προσώπων, εφόσον έχουν μόνιμη και συνεχή δεκαετή 
κατοικία ή διαμονή στην Ελλάδα, φορολογούνται στην 
Ελλάδα και τα εξαρτώμενα τέκνα τους ευρίσκονται στην 
Ελλάδα: 

α) Έλληνες πολίτες, 

β) ομογενείς αλλοδαπούς που διαθέτουν δελτίο ομο¬ 
γενούς, 

γ) πολίτες κρατών-μελών της Ευρωπαϊκής Ένωσης, 

δ) πολίτες των χωρών που ανήκουν στον Ευρωπαϊκό 
Οικονομικό Χώρο (Νορβηγία, Ισλανδία και Λιχτενστάιν) 
και Ελβετούς πολίτες, 

ε) αναγνωρισμένους πρόσφυγες των οποίων το κα¬ 
θεστώς παραμονής στην Ελλάδα διέπεται από τις δι¬ 
ατάξεις της Σύμβασης του 1951 για το Καθεστώς των 
Προσφύγων (ν.δ. 3989/1959, Α'201), όπως τροποποιήθηκε 
από το Πρωτόκολλο της Νέας Υόρκης του 1967 για το 
Καθεστώς των Προσφύγων (α.ν. 389/1968, ΑΊ25), 

στ) ανιθαγενείς, των οποίων το καθεστώς παραμονής 
στην Ελλάδα διέπεται από τις διατάξεις της Σύμβασης 
του 1954 για το Καθεστώς των Ανιθαγενών (ν. 139/1975, 
Α'176), 

ζ) δικαιούχους του ανθρωπιστικού καθεστώτος, 

η) πολίτες άλλων κρατών που διαμένουν νόμιμα στην 
Ελλάδα και είναι γονείς τέκνων ελληνικής υπηκοότητας. 

6. Οι σχετικές πιστώσεις εγγράφονται στον προϋπο¬ 
λογισμό του Υπουργείου Εργασίας, Κοινωνικής Ασφά¬ 
λισης και Πρόνοιας. 

7. Με κοινή απόφαση των Υπουργών Οικονομικών και 
Εργασίας, Κοινωνικής Ασφάλισης και Πρόνοιας, που 
εκδίδεται εντός μηνάς από τη δημοσίευση του παρό¬ 
ντος, ρυθμίζονται τα δικαιολογητικά που απαιτούνται 
για την απόδειξη της 1 θετούς κατοικίας ή διαμονής 
στην Ελλάδα, η διαδικασία χορήγησης του επιδόματος 
και ο φορέας καταβολής του. Με όμοιες αποφάσεις 
ρυθμίζεται και κάθε θέμα σχετικό με την εφαρμογή της 
παρούσας διάταξης. 

8. Η παρ. 7 του άρθρου 7 του ν. 4110/2013 (Α'17) κα- 
ταργείται. 

Αρθρο 41 

Τροποποίηση διατάξεων του ν. 3863/2010 

Το τελευταίο εδάφιο της παρ. 2 του άρθρου 6 του ν. 
3863/2010 (Α' 115) αντικαθίσταται ως εξής: 


«Οι ιατροί, μετά την ειδική εκπαίδευση, αξιολογούνται 
από επταμελή επιτροπή, αποτελούμενη από: 

α) τον προϊστάμενο της Γ ενικής Διεύθυνσης Ασφαλι¬ 
στικών Υπηρεσιών ΙΚΑ-ΕΤΑΜ, ως Πρόεδρο, με αναπλη¬ 
ρωτή του τον προϊστάμενο της Διεύθυνσης Αναπηρίας 
και Ιατρικής της Εργασίας ΙΚΑ-ΕΤΑΜ, 
β) τον προϊστάμενο της Γ ενικής Διεύθυνσης Σχεδια- 
σμού και Ανάπτυξης Υπηρεσιών Υγείας Ε.Ο.Π.Υ.Υ., με 
αναπληρωτή του τον προϊστάμενο της Διεύθυνσης Δι¬ 
οίκησης Ανθρώπινου Δυναμικού Ε.Ο.Π.Υ.Υ., 
γ) έναν εκπρόσωπο του Πανελλήνιου Ιατρικού Συλλό¬ 
γου (Π.Ι.Σ.), που υποδεικνύεται με τον αναπληρωτή του, 
δ) έναν εκπρόσωπο της Πανελλήνιας Ομοσπονδίας 
Ιατρών Ε.Ο.Π.Υ.Υ., που υποδεικνύεται με τον αναπληρωτή 
του από την Πανελλήνια Ομοσπονδία Συλλόγων Επιστη¬ 
μονικού Υγειονομικού Προσωπικού (ΠΟΣΕΥΠ-ΕΟΠΥΥ), 
ε) έναν εκπρόσωπο που υποδεικνύεται από την Εθνική 
Συνομοσπονδία Ατόμων με Αναπηρία (ΕΣΑΜεΑ), με τον 
αναπληρωτή του, 

στ) τον προϊστάμενο του Γ ραφείου Νομικού Συμβού¬ 
λου του ΙΚΑ-ΕΤΑΜ, με τον αναπληρωτή του από την 
ίδια Υπηρεσία, 

ζ) έναν εκπρόσωπο του Υπουργείου Υγείας, ο οποίος 
προτείνεται από τον Υπουργό Υγείας, με τον αναπλη¬ 
ρωτή του.» 

Άρθρο 42 

Ρυθμίσεις θεμάτων Υπουργείου 
Αγροτικής Ανάπτυξης και Τροφίμων 

Ια. Γ ια τις δαπάνες ελέγχου της παρ. 1 του άρθρου 
14 του ν. 3460/2006, όπως αυτή τροποποιήθηκε με την 
παρ. 1 του άρθρου 27 του ν. 3698/2008 (Α' 198) και ισχύει, 
εφαρμόζονται οι διατάξεις της παρ. 2 του άρθρου 9 του 
π.δ. 113/2010 (Α' 194). 

β. Δαπάνες για ελέγχους του Υπουργείου Αγροτικής 
Ανάπτυξης και Τροφίμων και των Περιφερειών, σύμφωνα 
με την παρ. 1 του άρθρου 14 του ν. 3460/2006, όπως 
αυτή τροποποιήθηκε με την παρ. 1 του άρθρου 27 του 
ν. 3698/2008 και ισχύει, οι οποίες προέκυψαν κατά το 
έτος 2012, εκκαθαρίζονται σε βάρος των πιστώσεων του 
Τακτικού Προϋπολογισμού του Υπουργείου Αγροτικής 
Ανάπτυξης και Τροφίμων στον ΚΑΕ 0567 έτους 2013, 
κατά παρέκκλιση κάθε γενικής ή ειδικής διάταξης. 

2. Αποφάσεις ορισμού αξιολογητών και συγκρότησης 
γνωμοδοτικών επιτροπών που εκδόθηκαν κατ’ εφαρ¬ 
μογή της αριθμ. 17371/Αρ.Απόφ. 704/20.11.2008 (Β' 2497) 
απόφασης των Υπουργών Εσωτερικών, Οικονομίας και 
Οικονομικών και Αγροτικής Ανάπτυξης και Τροφίμων, 
όπως τροποποιήθηκε και ισχύει, θεωρούνται ως νομίμως 
εκδοθείσες. 

Αρθρο 43 

Ρυθμίσεις για τα δικαιολογητικά που υποβάλλουν οι 
κάτοικοι αλλοδαπής 

1. Στο πρώτο εδάφιο του άρθρου 83 του ν. 3842/2010 
(Α' 58) οι λέξεις «κατόχων Α.Φ.Μ. » αντικαθίστανται με 
τις λέξεις «, φορολογικών κατοίκων Ελλάδας». 

2. Η παράγραφος 7 του άρθρου 61 του Κ.Φ.Ε. (ν. 2238/ 
1994, Α' 151), όπως τροποποιήθηκε με την παρ. 5 του 
άρθρου 12 του ν. 3943/2011 (Α' 66), αντικαθίσταται από 
τότε που ίσχυσε η ως άνω τροποποιούμενη διάταξη, 
ως εξής: 

«Το φυσικό πρόσωπο που δηλώνει κάτοικος εξωτερι¬ 
κού και αποκτά πραγματικό εισόδημα που προκύπτει 

στην Ελλάδα, υποχρεούται να υποβάλει μαζί με τη δή¬ 
λωση φορολογίας του εισοδήματος του, βεβαίωση από 
την αρμόδια φορολογική αρχή του κράτους στο οποίο 
δηλώνει κάτοικος από την οποία να προκύπτει ότι είναι 
φορολογικός κάτοικος αυτού του άλλου κράτους ή αντί¬ 
γραφο της εκκαθάρισης της φορολογίας εισοδήματος 
ή, ελλείψει εκκαθάρισης, αντίγραφο της δήλωσης που 
υπέβαλε στο άλλο κράτος. Η βεβαίωση αυτή χορηγεί¬ 
ται από τη φορολογική αρχή ή από οποιαδήποτε άλλη 
δημόσια ή δημοτική ή άλλη αναγνωρισμένη αρχή. Ειδικά 
το φυσικό πρόσωπο που απασχολείται ως αλλοδαπό 
προσωπικό σε επιχείρηση που υπάγεται στις διατάξεις 
του α.ν. 89/1967 (Α’ 132) υποχρεούται να υποβάλει μαζί με 
τη δήλωση φορολογίας του εισοδήματος που προκύπτει 
στην ημεδαπή: α) αντίγραφο του αλλοδαπού διαβατη¬ 
ρίου, β) τη δημοσιευθείσα στο Φύλλο της Εφημερίδας 
της Κυβερνήσεως απόφαση υπαγωγής της επιχείρησης 
του α.ν. 89/1967 και γ) βεβαίωση της επιχείρησης από 
την οποία να προκύπτει ότι το εν λόγω φυσικό πρόσω¬ 
πο απασχολείται σε επιχείρηση του α.ν. 89/1967 και ο 
χρόνος έναρξης αυτής της απασχόλησης.» 

3. Η παράγραφος 8α του άρθρου 61 του Κ.Φ.Ε. όπως 
τροποποιήθηκε με την παρ. 5 του άρθρου 12 του ν. 
3943/2011 (Α' 66), αντικαθίσταται από τότε που ίσχυσε 
η ως άνω τροποποιούμενη διάταξη, ως εξής: 

«Με απόφαση του Υπουργού Οικονομικών καθορίζε¬ 
ται κάθε αναγκαία λεπτομέρεια για την εφαρμογή των 
διατάξεων της προηγούμενης παραγράφου.» 

4. Η παράγραφος 8β του άρθρου 61 του Κ.Φ.Ε., όπως 
τροποποιήθηκε με την παρ. 5 του άρθρου 12 του ν. 3943/ 
2011 (Α' 66), αντικαθίσταται από τότε που ίσχυσε η ως 
άνω τροποποιούμενη διάταξη, ως εξής: 

«Όσοι έχουν δηλώσει τόπο κατοικίας ή συνήθους δι¬ 
αμονής στην αλλοδαπή και υπόκεινται, κατά την έναρξη 
ισχύος του νόμου αυτού, σε φόρο μόνο για το εισόδημά 
τους που προκύπτει στην Ελλάδα, υποχρεούνται να προ¬ 
σκομίσουν τα δικαιολογητικά που προβλέπονται στην 
παράγραφο 7 του άρθρου αυτού, μέσα σε προθεσμία 
που ορίζεται με απόφαση του Υπουργού Οικονομικών. Αν 
δεν προσκομισθούν ή δεν προσκομισθούν εμπρόθεσμα τα 
δικαιολογητικά αυτά, οι υπόχρεοι θεωρούνται ότι έχουν 
την κατοικία τους στην Ελλάδα και υπόκεινται σε φόρο 
για το παγκόσμιο εισόδημά τους. Με την απόφαση του 
Υπουργού Οικονομικών καθορίζεται ο τρόπος κλήσης 
των φορολογουμένων, η διαδικασία υποβολής των δι- 
καιολογητικών και κάθε άλλο σχετικό θέμα.» 

Άρθρο 44 

Προϋποθέσεις δικαιολόγησης απόκτησης μερισμά¬ 
των πλοιοκτητριών εταιρειών 

1. Για τη δικαιολόγηση της συνολικής ετήσιας δαπάνης 
των άρθρων 16 και 17 του Κ.Φ.Ε. οι φορολογούμενοι 
κάτοικοι Ελλάδος που αποκτούν μερίσματα που κατα¬ 
βάλλονται από ελληνικές ή αλλοδαπές πλοιοκτήτριες 
εταιρείες πλοίων με ελληνική ή ξένη σημαία ή εταιρείες 
χαρτοφυλακίου (άοΐάίηρ οοπιραπίβε) που κατέχουν άμε¬ 
σα ή έμμεσα τις μετοχές ή μερίδια των πλοιοκτητριών 
εταιρειών κατά τα οριζόμενα στο άρθρο 26 του ν. 27/ 
1975, όπως ισχύει, υποβάλλουν είτε με τη δήλωση φο¬ 
ρολογίας εισοδήματος είτε κατά τους διενεργούμενους 
ελέγχους για σκοπούς της φορολογίας εισοδήματος 
μόνο τα παρακάτω δικαιολογητικά: 

(α) Βεβαίωση είτε της ελληνικής ή αλλοδαπής πλοιο- 
κτήτριας εταιρείας πλοίου υπό ελληνική ή ξένη σημαία 


είτε της εταιρείας χαρτοφυλακίου (άοΐάίηρ οοπιραηγ) 
που κατέχει άμεσα ή έμμεσα τις μετοχές της πλοιοκτή- 
τριας και διανέμει το μέρισμα από την οποία θα προ¬ 
κύπτουν τα στοιχεία του φορολογούμενου ως μετόχου 
της εταιρείας, το καταβληθέν σε αυτόν μέρισμα και το 
όνομα του πλοίου (αριθμός και λιμένας νηολόγησης, 
αριθμ. ΙΜΟ) από την εκμετάλλευση του οποίου προκύ¬ 
πτει το σχετικό μέρισμα. 

(β) Στην περίπτωση που το μέρισμα καταβάλλεται 
από αλλοδαπή πλοιοκτήτρια πλοίου με ξένη σημαία 
αντίγραφο της σχετικής άδειας εγκατάστασης στην 
Ελλάδα της διαχειρίστριας εταιρείας που, σύμφωνα με 
τις διατάξεις του άρθρου 25 του ν. 27/1975, ασχολείται 
αποκλειστικά με τη διαχείριση, εκμετάλλευση ή ναύλω- 
ση πλοίων και βεβαίωση της αρμόδιας υπηρεσίας του 
Υπουργείου Ναυτιλίας και Αιγαίου ότι έχει δηλωθεί και 
αναληφθεί από αυτήν η διαχείριση του συγκεκριμένου 
πλοίου. 

(γ) Αντίγραφο της μοναδικής βεβαίωσης εισαγωγής 
συναλλάγματος (ΒΑΣ) των αντιστοίχων ποσών ή βεβαί¬ 
ωση εκχώρησης συναλλάγματος. Τα σχετικά πρωτότυ¬ 
πα αναζητούνται από την αρμόδια αρχή. 

2. Η καταβολή του μερίσματος μπορεί να γίνεται και 
μέσω της διαχειρίστριας εταιρείας, η οποία μπορεί να 
βεβαιώνει και τη λήψη του μερίσματος. Στην περίπτωση 
αυτή η διαχειρίστρια δεν υποχρεούται σε εγγραφή του 
ποσού του μερίσματος στα βιβλία τα οποία τηρεί. Τα εκ 
της εισαγωγής του συναλλάγματος ποσά επιτρέπεται 
να καταβάλλονται σε νομικά πρόσωπα συμφερόντων 
του δικαιούχου του ποσού που εισάγεται. 

3. Οι ανωτέρω προϋποθέσεις εφαρμόζονται και επί 
των εκκρεμών υποθέσεων ελέγχου. 

4. Τα δικαιολογητικά της παραγράφου 1, με την εξαί¬ 
ρεση του δικαιολογητικού υπό το στοιχείο γ', υποβάλ¬ 
λονται και σε κάθε άλλη περίπτωση που ελέγχεται κατά 
νόμο η προέλευση του εισοδήματος που αναφέρεται 
σε μερίσματα πλοιοκτητριών εταιρειών ή εταιρειών 
χαρτοφυλακίου. 

Άρθρο 45 

Το άρθρο 43 του ν. 4111/2013 (Α'18) αντικαθίσταται 
ως εξής: 

«Αρθρο 43 

Εισφορά σε εταιρίες του άρθρου 25 του ν. 27/1975 
(Α 77) 

1. Στα γραφεία ή υποκαταστήματα αλλοδαπών επιχει¬ 
ρήσεων οποιουδήποτε τύπου ή μορφής, ασχολούμενα 
αποκλειστικά με τη ναύλωση, ασφάλιση, διακανονισμό 
αβαριών, μεσιτεία αγοραπωλησιών ή ναυπηγήσεων ή 
ναυλώσεων ή ασφαλίσεων πλοίων με ελληνική ή ξένη 
σημαία, πάνω από πεντακόσιους (500) κόρους ολικής 
χωρητικότητας, εξαιρούμενων των επιβατηγών ακτο¬ 
πλοϊκών πλοίων και των εμπορικών πλοίων που εκτε- 
λούν εσωτερικούς πλόες, καθώς και με την αντιπρο¬ 
σώπευση πλοιοκτητριών εταιριών, ως και επιχειρήσεων 
που έχουν σαν αντικείμενο εργασιών τις ίδιες με τις 
παραπάνω αναφερόμενες δραστηριότητες, επιβάλλεται 
ετήσια εισφορά για τέσσερα (4) έτη επί του ετήσιου 
ποσού του συνολικού εισαγομένου και μετατρεπομένου 
σε ευρώ συναλλάγματος σύμφωνα με τις διατάξεις του 
άρθρου 25 του ν. 27/1975 (Α' 77), η οποία υπολογίζεται 
με την παρακάτω κλίμακα: 

Κλιμάκιο υπολογισμού της εισφοράς 


Κλιμάκιο 
ετήσιου 
συνολικού 
εισαγόμενου 
καιμετατρεπόμενου 
σε ευρώ συναλ¬ 
λάγματος 
(σε δολάρια 

Η.Π.Α.) 

Συντελεστής 

% 

Φόρος 

κλιμακίου 

Σύνολο 

Εισαγόμενου 
και μετατρεπόμενου 
σε ευρώ συναλ¬ 
λάγματος 
(σε δολάρια 

Η.Π.Α.) 

Σύνολο 

φόρου 

(σε δολάρια 

Η.Π.Α.) 

200.000 

5 

10.000 

200.000 

10.000 

200.000 

4 

8.000 

400.000 

18.000 

Υπερβάλλον 

3 





Η παραπάνω εισφορά αφορά τα ετήσια ποσά συνολι¬ 
κού εισαγομένου και μετατρεπόμενου σε ευρώ συναλ¬ 
λάγματος της τετραετίας 2012 - 2015. 

Στην περίπτωση που το συνολικό ετήσιο εισαγόμενο 
και μετατρεπόμενο σε ευρώ συνάλλαγμα μιας επιχεί¬ 
ρησης είναι μικρότερο από το προβλεπόμενο ελάχιστο 
όριο των πενήντα χιλιάδων (50.000) δολαρίων Η.Π.Α., η 
εισφορά θα πρέπει να υπολογιστεί για πενήντα χιλιάδες 
και και μετατρεπόμενου σε ευρώ και μετατρεπόμενου 
σε ευρώ (50.000) δολάρια Η.Π.Α.. 

2. Οι παραπάνω επιχειρήσεις μέχρι το τέλος Μαρτίου 
κάθε έτους της τετραετίας 2012-2015 υποβάλλουν ειδική 
δήλωση υπολογισμού της εισφοράς επί του συνολικού 
εισαγόμενου και μετατρεπόμενου σε ευρώ συναλλάγ¬ 
ματος του προηγούμενου έτους, με την οποία συνυπο¬ 
βάλλονται επικυρωμένα αντίγραφα των βεβαιώσεων 
εισαγωγής συναλλάγματος, καθώς και σχετική υπεύ¬ 
θυνη δήλωση των νομίμων εκπροσώπων της εταιρίας 
στον προϊστάμενο της αρμόδιας Δημόσιας Οικονομικής 
Υπηρεσίας (Δ.Ο.Υ.) για τη φορολογία των παραπάνω 
υπόχρεων. 

Η εισφορά του παρόντος άρθρου βεβαιώνεται από τον 
προϊστάμενο της αρμόδιας Δ.Ο.Υ. με βάση την ειδική 
δήλωση υπολογισμού της ετήσιας εισφοράς. 

Για την καταβολή της εισφοράς ευθύνονται αλληλέγ¬ 
γυα και αδιαίρετα, βάσει του τίτλου που έχει αποκτηθεί 
έστω για έναν από τους υπόχρεους, ο οποίος ισχύει 
και ως προς τους άλλους υπόχρεους για τη λήψη των 
αναγκαίων μέτρων για την είσπραξη του φόρου: οι δι¬ 
ευθυντές, διαχειριστές και γενικά οι εκπρόσωποι των 
κάθε είδους επιχειρήσεων ή εταιριών της παραγράφουί 
του παρόντος άρθρου, ο καθένας χωριστά για ολόκληρο 
το ποσό της εισφοράς. 

3. Η εισφορά υπολογίζεται σε δολάρια Η.Π.Α. και μαζί 
με την ειδική ετήσια δήλωση καταβάλλεται και το ένα 
τέταρτο (1/4) της οφειλόμενης εισφοράς σε ευρώ με 
βάση την επίσημη ισοτιμία μεταξύ των νομισμάτων αυ¬ 
τών κατά το χρόνο υποβολής της δήλωσης. Τα άλλα 
τρία τέταρτα (3/4) της εισφοράς καταβάλλονται σε 
τρεις (3) ισόποσες δόσεις στους μήνες Ιούνιο, Σεπτέμ¬ 
βριο και Δεκέμβριο του έτους υποβολής της δήλωσης. 
Σε περίπτωση παράλειψης επίδοσης από τον υπόχρεο 
της δήλωσης που προβλέπεται από το νόμο ή υποβολής 
από αυτόν εκπρόθεσμης ή ανακριβούς δήλωσης επιβάλ¬ 
λεται πρόσθετη εισφορά και πρόστιμο, σύμφωνα με τις 
διατάξεις του ν. 2523/1997 όπως ισχύουν. 


4. Με απόφαση του Υπουργού Οικονομικών καθορίζε¬ 
ται η ειδικότερη διαδικασία για την υποβολή της εισφο¬ 
ράς, τα απαιτούμενα δικαιολογητικά που υποβάλλονται 
και κάθε άλλο αναγκαίο θέμα για την εφαρμογή του 
παρόντος άρθρου. 

5. Στα μερίσματα που εισπράττει φυσικό πρόσωπο 
φορολογικός κάτοικος Ελλάδας, από αλλοδαπή επι¬ 
χείρηση οποιουδήποτε τύπου ή μορφής, που διατηρεί 
γραφεία ή υποκαταστήματα εγκατεστημένα σύμφωνα 
με τις διατάξεις του άρθρου 25 του ν. 27/1975 (Α' 77) 
και ασχολούμενα αποκλειστικά με τη ναύλωση, ασφά¬ 
λιση, διακανονισμό αβαριών, μεσιτεία αγοραπωλησιών 
ή ναυπηγήσεων ή ναυλώσεων ή ασφαλίσεων πλοίων 
με ελληνική ή ξένη σημαία πάνω από πεντακόσιους 
(500) κόρους ολικής χωρητικότητας, εξαιρούμενων των 
επιβατηγών ακτοπλοϊκών πλοίων και των εμπορικών 
πλοίων που εκτελούν εσωτερικούς πλόες, καθώς και 
με την αντιπροσώπευση πλοιοκτητριών εταιριών, ως 
και επιχειρήσεων που έχουν σαν αντικείμενο εργασιών 
τις ίδιες με τις παραπάνω αναφερόμενες δραστηρι¬ 
ότητες, επιβάλλεται φόρος με συντελεστή δέκα τοις 
εκατό (10%), ο οποίος καταβάλλεται από το δικαιούχο 
του μερίσματος. Ο δικαιούχος του εισοδήματος αυτού 
αποδίδει ο ίδιος τον οφειλόμενο φόρο της παρούσας 
παραγράφου εφάπαξ με την υποβολή δήλωσης, μέσα 
στον επόμενο μήνα από αυτόν εντός του οποίου έγινε 
στην αλλοδαπή η καταβολή ή η πίστωση. Η διάταξη 
αυτή δεν ισχύει για τις επιχειρήσεις που σύμφωνα με 
την εγκριτική πράξη εγκατάστασής τους, ασχολούνται 
και με τη διαχείριση πλοίων με ελληνική ή ξένη σημαία. 
Ο φόρος αυτός επιβάλλεται στα μερίσματα που κατα¬ 
βάλλονται ή πιστώνονται από τη διαχειριστική χρήση 
2012 και μετά (οικονομικό έτος 2013). 

Με την παρακράτηση αυτή εξαντλείται κάθε φορο¬ 
λογική υποχρέωση του δικαιούχου, μετόχου ή εταίρου 
των ως άνω επιχειρήσεων, φυσικού προσώπου, για το 
εισόδημα που αποκτά με τη μορφή διανομής καθαρών 
κερδών ή μερισμάτων, εξαιρουμένου από οποιονδήποτε 
άλλο φόρο, τέλος, εισφορά ή κράτηση, είτε απευθείας 
είτε από εταιρίες χαρτοφυλακίου, ανεξαρτήτως του 
αριθμού των εταιριών χαρτοφυλακίου που παρεμβάλ¬ 
λονται μεταξύ της επιχείρησης και του τελικού μετόχου 
ή εταίρου. 

Τα οριζόμενα στα προηγούμενα εδάφια της παραγρά¬ 
φου αυτής, ισχύουν και για τα κέρδη που διανέμουν οι 
ως άνω εταιρίες, με τη μορφή εκτάκτων αμοιβών και 
ποσοστών (άοπυε) σε μέλη του Δ.Σ., σε διευθυντές και 

σε στελέχη, επιπλέον των μισθών. Με την ανωτέρω 
παρακράτηση εξαντλείται η όποια φορολογική υπο¬ 
χρέωση των δικαιούχων για τα πιο πάνω εισοδήματα. 
Με απόφαση του Υπουργού Οικονομικών καθορίζεται η 
ειδικότερη διαδικασία για την καταβολή του φόρου, τα 
απαιτούμενα δικαιολογητικά που υποβάλλονται και κάθε 
άλλο αναγκαίο θέμα για την εφαρμογή της παρούσας 
παραγράφου.» 

Άρθρο 46 

Τροποποίηση διατάξεων του ν. 3986/2011 σχετικά με 
το ΤΑΙΠΕΔ 

1. Στο πρώτο εδάφιο της παρ. 1 του άρθρου 3 του ν. 
3986/2011 (Α' 152), όπως αυτό τροποποιήθηκε με την 
υποπερίπτωση α' της περίπτωσης 2 της παρ. Γ' του 
άρθρου πέμπτου του ν. 4079/2012 (Α' 180), η λέξη «εξα¬ 
μελές» αντικαθίσταται με τη λέξη «πενταμελές». 

2. Το δεύτερο εδάφιο της παρ. 1 του άρθρου 3 του ν. 
3986/2011, όπως αυτό προστέθηκε με την υποπερίπτωση 
β' της περίπτωσης 2 της παρ. Γ' του άρθρου πέμπτου 
του ν. 4079/2012 (Α' 180), καταργείται. 

Άρθρο 47 

Επείγοντα θέματα Υπουργείου Εσωτερικών 

1. α. Δαπάνες μεταφοράς μαθητών που πραγματο¬ 
ποιήθηκαν καθ' υπέρβαση των εγγεγραμμένων πιστώ¬ 
σεων ή/και χωρίς την τήρηση των περί δεσμεύσεως 
υποχρεώσεων διατάξεων κατά τα οικονομικά έτη 2011, 
2012 και μέχρι την έναρξη ισχύος του παρόντος δύνα- 
νται να εκκαθαρισθούν σε βάρος των πιστώσεων του 
προϋπολογισμού των οικείων περιφερειών τρέχοντος 
οικονομικού έτους κατά παρέκκλιση κάθε γενικής ή ει¬ 
δικής διάταξης. 

β. Δαπάνες μεταφοράς μαθητών, που πραγματο¬ 
ποιήθηκαν από τις Περιφέρειες κατά το σχολικό έτος 
2011-2012, σύμφωνα με τα προβλεπόμενα στις οικείες 
συμβάσεις, καταβάλλονται με απομείωση του κόστους 
παρασχεθεισών υπηρεσιών κατά ποσοστό τουλάχιστον 
10% επί των αντίστοιχων δαπανών όπως είχαν δια¬ 
μορφωθεί κατά το προηγούμενο σχολικό έτος για την 
παροχή αντίστοιχου μεταφορικού έργου. Σε περίπτωση 
που οι ανωτέρω δαπάνες έχουν διαμορφωθεί μετά από 
συμφωνία των μερών σε ύψος χαμηλότερο από αυτό 
που προσδιορίζεται σύμφωνα με τα ανωτέρω, παραμέ¬ 
νουν ως έχουν. 

Σε περίπτωση που ήδη καταβληθείσες δαπάνες έχουν 
διαμορφωθεί σε ύψος υψηλότερο από αυτό που προσδι¬ 
ορίζεται σύμφωνα με τα ανωτέρω, η επιπλέον καταβολή 
συμψηφίζεται με οφειλόμενες καταβολές προς τους 
ίδιους δικαιούχους. 


γ. Στο πρώτο εδάφιο της παρ. 2 του άρθρου 1 της 
από 4.9.2012 Πράξης Νομοθετικού Περιεχομένου που 
κυρώθηκε με το άρθρο πρώτο του ν. 4089/2012 (Α'206), η 
τελευταία φράση «...σε σχέση με το αντίστοιχο που είχε 
διαμορφωθεί κατά τον Ιούνιο του 2012» διαγράφεται. 

2. Στο πλαίσιο της υλοποίησης νέου κύκλου πράξεων 
«Ενέργειες στήριξης ηλικιωμένων και λοιπών ατόμων 
που χρήζουν βοήθειας για την ενίσχυση της απασχο- 
λησιμότητας των εμμέσως ωφελουμένων ατόμων», που 
εντάσσεται στο Επιχειρησιακό Πρόγραμμα «Ανάπτυξη 
Ανθρώπινου Δυναμικού» 2007-2013 του Υπουργείου Ερ¬ 
γασίας, Κοινωνικής Ασφάλισης και Πρόνοιας και συγ- 
χρηματοδοτείται από το Ευρωπαϊκό Κοινωνικό Ταμείο, 
οι συμβάσεις εργασίας ιδιωτικού δικαίου ορισμένου 
χρόνου του απασχολούμενου προσωπικού στους φο¬ 
ρείς των Ο.Τ.Α., παρατείνονται από τη λήξη τους έως 
31.7.2013. 

Οι ανωτέρω συμβάσεις του προσωπικού σε καμία πε¬ 
ρίπτωση δεν μετατρέπονται σε αορίστου χρόνου, κατά 
τη διάταξη της παρ. 3 του άρθρου 21 του ν. 2190/1994. 

Με απόφαση του Υπουργού Εσωτερικών διατίθεται 
από τους πόρους του άρθρου 259 του ν. 3852/2010, 
έτους 2013 ποσό μέχρι τρία εκατομμύρια ευρώ για την 
καταβολή της μισθοδοσίας του ανωτέρω προσωπικού 
και για το χρονικό διάστημα από 1.1.2013 έως 31.7.2013. 

3. Οι παράγραφοι 1(α-β) και 1(γ) του άρθρου 4 του π.δ. 
7/2013 (Α' 26) αναδιατυπώνονται ως εξής: 

«α-β. Δύο τεχνικούς υπαλλήλους κατηγορίας ΠΕ με 
βαθμό Α' ή Β', που υπηρετούν στις Διευθύνσεις Τε¬ 
χνικών Έργων της Περιφέρειας ή των Περιφερειακών 
Ενοτήτων ή άλλων Τεχνικών Διευθύνσεων, που ορίζονται 
με τους αναπληρωτές τους με την απόφαση συγκρό¬ 
τησης του Συμβουλίου και σε περίπτωση μη ύπαρξης 
από τεχνικούς υπαλλήλους κατηγορίας ΤΕ με βαθμό Α' 
ή Β'. Ελλείψει τεχνικών υπαλλήλων με Β' βαθμό είναι 
δυνατή η συμμετοχή τεχνικών υπαλλήλων με Γ' βαθμό 
κατηγορίας ΠΕ και σε περίπτωση μη ύπαρξης, τεχνικών 
υπαλλήλων Γ' βαθμού κατηγορίας ΤΕ. 

γ. Έναν τεχνικό υπάλληλο κατηγορίας ΠΕ με βαθμό 
Α' ή Β', που ορίζεται με τον αναπληρωτή του από την 
τεχνική υπηρεσία του δήμου της έδρας του νομού που 
εδρεύει το Τεχνικό Συμβούλιο και ο οποίος υποδεικνύ¬ 
εται από τον Δήμαρχο και σε περίπτωση μη ύπαρξης 
από τεχνικό υπάλληλο κατηγορίας ΤΕ με βαθμό Α' ή Β'. 
Ελλείψει τεχνικού υπαλλήλου με Β' βαθμό είναι δυνατή η 
συμμετοχή τεχνικού υπαλλήλου με Γ' βαθμό κατηγορίας 
ΠΕ και σε περίπτωση, μη ύπαρξης, τεχνικού υπαλλήλου 
με Γ' βαθμό κατηγορίας ΤΕ.» 

Η ανωτέρω ρύθμιση έχει αναδρομική ισχύ από την 
ημερομηνία δημοσίευσης του π.δ. 7/2013 (Α' 26). 

Αρθρο 48 
Έναρξη ισχύος 

Η ισχύς των διατάξεων του παρόντος νόμου αρχίζει από 
τη δημοσίευσή του στην Εφημερίδα της Κυβερνήσεως, 
εκτός αν άλλως ορίζεται στις επιμέρους διατάξεις. 


Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως 
νόμου του Κράτους. 

Αθήνα, 3 Απριλίου 2013 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 


ΟΙΚΟΝΟΜΙΚΩΝ 

ΙΩΑΝΝΗΣ ΣΤΟΥΡΝΑΡΑΣ 


ΕΣΩΤΕΡΙΚΩΝ 

ΕΥΡΙΠΙΔΗΣ ΣΤΥΛΙΑΝΙΔΗΣ 

ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ. 
ΥΠΟΔΟΜΩΝ ΜΕΤΑΦΟΡΩΝ ΚΑΙ ΔΙΚΤΥΩΝ 

ΚΩΝΣΤΑΝΤΙΝΟΣ ΧΑΤΖΗΔΑΚΗΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ ΚΑΙ 
ΑΝΘΡΩΠΙΝΩΝ ΔΙΚΑΙΩΜΑΤΩΝ 

ΑΝΤΩΝΙΟΣ ΡΟΥΠΑΚΙΩΤΗΣ 


ΑΝΑΠΛΗΡΩΤΗΣ ΥΠΟΥΡΓΟΣ 
ΟΙΚΟΝΟΜΙΚΩΝ 

ΧΡΗΣΤΟΣ ΣΤΑΪΚΟΥΡΑΣ 


ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ ΚΑΙ 
ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

ΑΝΤΩΝΙΟΣ ΜΑΝΙΤΑΚΗΣ 

ΑΝΑΠΛΗΡΩΤΗΣ ΥΠΟΥΡΓΟΣ ΑΝΑΠΤΥΞΗΣ, 
ΑΝΤΑΓΩΝΙΣΤΙΚΟΤΗΤΑΣ. ΥΠΟΔΟΜΩΝ, 
ΜΕΤΑΦΟΡΩΝ ΚΑΙ ΔΙΚΤΥΩΝ 

ΣΤΑΥΡΟΣ ΚΑΛΟΓΙΑΝΝΗΣ 


ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΠΡΟΝΟΙΑΣ 

ΙΩΑΝΝΗΣ ΒΡΟΥΤΣΗΣ 

ΔΗΜΟΣΙΑΣ ΤΑΞΗΣ ΚΑΙ 
ΠΡΟΣΤΑΣΙΑΣ ΤΟΥ ΠΟΛΙΤΗ 

ΝΙΚΟΛΑΟΣ-ΓΕΩΡΓΙΟΣ ΔΕΝΔΙΑΣ 


ΝΑΥΤΙΛΙΑΣ ΚΑΙ ΑΙΓΑΙΟΥ 

ΚΩΝΣΤΑΝΤΙΝΟΣ ΜΟΥΣΟΥΡΟΥΛΗΣ 


Θεωρήθηκε και τέθηκε η Μεγάλη Σφραγίδα του Κράτους. 
Αθήνα, 4 Απριλίου 2013 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΑΝΤΩΝΙΟΣ ΡΟΥΠΑΚΙΩΤΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοηη από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί·^) 


Ηλεκτρονική Διεύθυνση: ήίίρ://νννννν.β1.9Γ - β-πταϊΙ: ννβόπ3δ1βΓ.β1@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

* 01000810504130044 * - 























































































